text:
因為我本身無預料有呢個情況出現,所以我今日係單拖去覆診...本身仲諗住覆診完去剪頭髮.哈哈,點知個醫生同個姑娘講到我個情況好危急咁!仲叫我唔好周圍走,叫我立刻去醫院,咁我話我等緊老公黎接我,佢地仲話如果等緊先生黎之前有唔舒服要通知佢地!下?! 真係咁大單? 唔知真係血壓高影響定俾佢地講講下我心理作用,爸b積話好忙要兩點先過到去,當時只係十點幾,咁我唯有自己行去坐的士去醫院啦,行行下又真係好似暈暈地...所以我都乖乖坐的士去醫院!
我坐緊的士嘅時候,爸b積忽然又走得,我去到等埋佢先上去4樓產前房.咁拎埋之前健康院叫我去到邊都拎埋出街嗰份文件就去登記入院啦.去到又量血壓,仲高咗@@之後就安排床位俾我駁機Check BB心跳,仲有個掣俾我拎住,話BB一郁就撳一下!因為駁住機嘅關係,我係床度唔可以郁,又食唔到野,見到派咗飯都食唔到...因為平時通常我一食野BB先會係咁郁,可能因為太餓,BB一直都唔係好郁,越唔郁我就越要繼續駁機,我就越餓!加上姑娘話見到BB有幾段時間個心跳突然間慢咗,所以唔俾我拆走部機...終於等到成個lunch time都完咗.餓到肚扁終於可以叫爸B積去canteen幫我買飯...
食完飯之後基本上都係不斷俾人量血壓,但入到黎可能瞓喺度又好D,血壓好快就低番少少.之後次次醫生巡房都問有冇肚痛穿水之類.點知晏晝嘅時候坐起身突然間有少少水流出黎..其實之前都試過,我上網見D人話用試紙可以check到係咪羊水,我見反正入咗黎check下都好,咁我同左個醫生講,佢就幫我塞個鉗入去子宮度check...捉蟲..!勁痛...!之後就話唔係穿水....真係衰多口!
之前人地話喺產前房成日會聽到D人陣痛喺度狂叫好恐怖,唔知係咪佢地喺病房有分咗類,我嗰個病房都係D唔似好快生得嘅孕婦,有兩個都係穿咗水又見紅,但催生極都係無反應嘅,有個係糖尿加高血壓,夜D又有個係跌親入黎觀察....所以都冇俾人嚇親...哈哈!不過因為成晚周不時又有人入院,而有人入黎check血壓,隔離床個人鼻寒聲又大所以都唔係好瞓到....所以到咗第二朝,佢話我D報告冇事,血壓又穩定番就拿拿臨自己坐的士出院喇!
不過好神奇嘅係,唔知係醫院嘅空氣好D定因為抽咗兩支血促進新陳代謝,我入到院之後無啦啦D咳同氣喘好番好多!本身醫生話可以開D咳藥俾我,最後都唔駛食!出咗院之後,可能之前飲咗中藥,連喉嚨痛都好番好多!我嘅人生終於有番希望!哈哈!
好番好多之後,就好想BB快D可以出世,朝早仲散步去馬鞍山海傍諗住可以快D生.BB,媽媽Ready喇!


c: text/html

text:
期待呢個行程途中, 心情一直好複雜. 因為1月2要考試, 所以12月就要一邊準備考試, 一邊盤算1月韓國加日本之旅嘅事. 不過自己又唔生性, failed 咗個考試, 要喺1月12號早上補考, 晚上就即飛. 所以其實一直以來, 我都係冇乜時間去plan個行程, 韓國之旅要靠晒妹妹準備, 而日本之旅就要靠晒老公準備, 什至到上機一刻, 都未有去旅行嘅心情.
不過點都好啦, 同媽咪第一次去旅行, 點都要提起精神.
除咗行理限制唔講, 其實坐大韓都幾好嘅, 因為佢嘅飛機餐係韓式拌飯, 令我可以喺機上就感覺到韓國嘅氣息, 而且佢d空姐同空中少爺質素都唔錯, 特別係d空中少爺, 又高大, 又靚仔, 連我個妹前面果位男乘客都不停讚靚仔
不過由於有氣流, 所以派餐時間遲咗, 食完飯之後都係得返二個鐘就落機, 所以最後大家都冇覺好訓.
因為當地得零下幾度, 所以一落機, 拎埋行理, 我地就各自到toilet 著多幾件衫, 跟住就去搭巴士去東大門.
不過實在太凍喇, 所以當我地一出門口, 就算冇張開口, 都可以見到大家個鼻孔不斷噴煙, 好好笑.
雖然6015計落會便d同快d, 不過6001近d酒店, 又坐得舒服d, 所以我地揀坐6001. 我地喺網上download咗1000 won coupon, 只要上車時將車資連coupon俾車長就得喇. 我地一上車就同車長講邊間酒店落, 咁就唔會坐過龍啦.
6001 係咪貴得有道理呢, d坐位好舒服架, 上車未夠5分鐘就訓著咗lu.
落咗車, 我地就先到酒店放低行理.
間酒店外表都幾靚.
之後就行咗去東大門嘅 Isaac 食佢出名嘅多士.
我最鍾意入面嘅蛋同醬汁, 正.
不過因為時間尚早, 未有得拎房住, 而 Isaac又冇得坐住食, 大家尋晚喺機又冇覺好訓, 加上天氣又十分寒冷, 所以我地最終決定搵間coffee shop 訓陣, 養下神先.
天氣咁凍, 我地各自買咗杯熱飲, 飲下又訓下咁, 消磨咗個幾鐘時間.
之後我地就行咗good morning city 同hello apm,. 不過我地覺得入面d style 唔太啱, 所以行咗一陣就去咗 食lunch喇.
我地去咗附近嘅놀부( NOLBOO)部隊鍋
夢寐以求嘅部隊鍋, 味道okay, 不過最鍾意入面嘅年榚, 好彈牙, 好好味.
仲有炒麵.
其實我地都係叫咗2 人份量部隊鍋同2 人份量炒麵, 不過我地最終都食唔完,只食咗3/5 到, 唔通我地咁細食?
食完之後都差唔多兩點, 有房拎lu.
因為想book 嘅酒店已full晒,而ramada 嘅四人房又做promotion, 我地就唯有將就一下啦.
不過其實入面都唔細, 張double bed 有king size 咁大, 空間夠開4個喼有餘, 又有洗/乾衣機俾媽咪晚晚洗衫. 最like嘅係有地熱, 所以地板好溫暖, 不過由於係中央調較溫度, 所以想較就要打去front desk.
因為實在太累, 我同細細妹就小休一陣, 到5 點幾先起身去明洞行街, 媽咪同二妹就8 點半喺明洞集合去食晚餐.
攪攪下, 成6點幾先去到明洞. 明洞果然成街都係化妝/護膚品牌嘅店舖, 睇到眼花撩亂, 所以我地只揀有discount嘅店舖行.
最初我地見到etude house做30-50 % off, 就梗係拿拿聲入去左試右試啦. 不過當我地想拎貨俾錢, 想再confirm 一下係咪有discount之時, 先發現只限member, 仲要當地人先做到member, 我地兩個即刻失望地離開etude house.
不過皇天不負有心人, it"s skin 原來都做七折, 仲唔限member添. 於是我地轉投目標, 到it's skin 放一放血先.
喺it's skin 買咗成粒鐘, 滿足晒, 等埋媽咪同二妹就去咗附近嘅王妃家食燒烤. 食物質素同味道都唔錯, 下次來會再試.
來到韓國, 點都要試下當地嘅酒. 我地揀咗隻覆盆子酒, 有d 野梅嘅感覺, 好易入口, 後來我同二妹都去咗lotte market買咗少少返香港飲.
食完晚餐都成11 點, 所以買咗少少宵夜就返酒店lu.
先係有名嘅香蕉奶, 味道都唔錯, 不過我都係鍾意士多啤梨奶多d.
之後係韓國士多啤梨, 呢個真係不得了, 6000 won 一盒, 有二十幾粒, 粒粒都又甜又香, 比日本嘅仲好食好多好多, 連平時唔係好食士多啤梨嘅媽咪都食唔停.
今日嘅收獲, 有成1/4 係sample.

robotstxt: allowed

filter: keep


text:
睇到呢張好想唱句:Come and take my hand now ♫
第二次 3V PW 開始!
第一次影完放低晒 d 道具係 3V,所以今次好輕鬆只係拖一個喼就 OK
上到去原來裝修緊外景位置,之前係殘到不行的
仲有薄荷綠餓o靚之 van 呀!好靚好鐘意,但都冇我份XD
因為隔左 2 個月又要整多次甲同染髮,今次粉紅配 lace 貼,都係清清地為主
染髮好放心交比髮型師決定,佢話叫影相色
當日至少 3 位化妝師讚髮色好看
今次化妝師是若微,攝影師是強子
第一站出發去安蒂拉城堡,化好妝捲好髮就出發了
唔 set 頭住因為車程長可以唔洗就住訓,好貼心
安蒂拉城堡都幾遠,訓左幾轉先到,補眠一流
(網上圖片)
安蒂拉城堡故名思義就係城堡景,要比入場費
入面好大,進場之後要再坐哥爾夫球車入去,環境好靚,當時天氣都唔錯,心情都變得好好
3V有專屬化妝間,都幾大,可同時容納幾對新人,入面有獨立廁所
現場實景同相出入唔大,好多地方都好宏偉,真係嘆為觀止
快手SET埋個頭就開始影!
當日都有好幾對新人同時影,必影點會有工作人員在旁計時,每對新人只可以影約 5 分鐘
都等左一段時間,當時仲有陽光都好熱
影完外景就入左教堂影內景,冇出面咁熱但都狂冒汗,辛苦晒若微同助手不停幫我印汗同撥涼,大家記得帶風扇仔,真係好有用!
影完城堡同教堂之後就換衫轉場,呢套無論妝髮同裙我都超鐘意
化妝期間強子同助手先出去點外賣,影完大家先食
估唔到個飯一 D 都唔頹,仲好好食又平,我食晒咁滯XD
城堡隔離就係小鎮大街,我一開始係睇到上圖先決定影呢個地方,好似迪士尼大街好夢幻呀!當然我都有要求強子影呢個 POSE 自 HIGH 一下XDDDD
呢度每幾步就一個景,好多野可以影呀!
因為比較輕鬆 FU,男友都脫左外套只穿馬甲,感覺好好多
所以點解我一開始試衫咁堅持一定要有馬甲
呢個景我勁鐘意!真係好似迪士尼
下面抱起個張仲整左油畫
之後我地再行出少少就到左花海,期間仲見到一條 bb 蛇好快閃走左 (驚)
本身我對花海冇咩特別感覺,現場都唔係話十分靚,有就影咁
但出黎 d 相又好靚喎!明明個天好陰都可以後製到好好天XD
好可惜影左好短時間就冇得再影
因為當天天氣開始突變,我地坐千秋椅影相期間,強子見到我地後面山頭場雨好快衝埋黎
佢第一時間叫助手跑到我地身邊用反光板遮住我 (佢係大叫;快點去遮美女XDDDD)
個下真係好窩心
好在附近有個涼亭,成 TEAM 人入左去避雨,場雨超級大,有頂都撇雨得好勁
佢地就好好保護我行番去化妝間,最後我同男友只係濕左下半身,若微,強子師同助手由頭濕到落腳要換衫,若微連電話都入左水用唔到
如果唔係因為落雨應該仲可以影埋近門口的全白色教堂,好可惜!
但落雨前影左唔少靚相都已經好好
番左化妝間之後,若微都怕我凍會冷親都幫我換下一套衫,好在下一套係短裙方便走動
換完就開始食飯等雨停,食完轉妝換髮型就出發去下一個景點 --- 小北海道
車程都有半小時,到左之後去化妝間,入面坐滿幾 Team 人同樣因為下雨影唔到
大家都呆等,等左一段時間之後強子話要改期了,就坐車番 3V,好失察唔記得帶衫黎換,我條打底濕左,成程車就濕住番去,車程好長又攰大家都訓到唔知時候
知道又要改期,走前好醒目番酒店 BOOK 多晚,再去金光華怒食一餐洩忿XD
P.S, : 如果大家睇完就已經想 Join 3V 不妨留言 / 專頁 inbox / pm 問我拎定資料搵我做介紹人,爬文睇到之前就雙方都有本 7" 相簿,但而家係咩優惠我已經唔太清楚喇!到時大家可能要問下,真心想 join 就記得拎定介紹人資料實有 jetso!
就這樣


text:
我好愛我男朋友, 我地就兩年, 但係因為一樣野我地都已經嘈過幾次交.
佢咩都好,但真係非常孤寒!!
本來我媽本身都好鐘意佢,睇得出佢好愛我,但後黎我同媽咪講佢唔買野比我後,媽咪即刻唔係咁鐘意,話拍拖已經咁,咁第時結左婚豆都冇得你食
我地拍左兩年拖,基本上咩貴禮物都冇買過d比我,我之前話想買個3,4百蚊眼鏡, 佢話唔買,我副眼鏡帶左六七年=_= 其實一直好想佢送個幾百蚊唔過千高貴d既袋比我, 佢只會話貴,然後轉話題
佢自己媽都驚佢會刻薄我=___=
其實講到最傷心係我地慶祝一年,我一直明示想要情侶介指, 佢就想左對值八百蚊左右既情侶介指, 但佢比錢個刻好係割左佢忽肉咁既樣.......有時我真係會好氣餒咪我係咪咁唔值得佢使錢係我身上?? TT
我睇到佢真係唔用錢, 佢公司係供食既,所以佢唔使ot都會食埋飯先走,衫著黎著去個幾件,去旅行又話曬錢,不過佢間唔中請我食飯,同買件幾廿蚊野比我就已經覺得係對我好好
佢話佢儲錢既原因係想第時搞自已生意同投資
我覺得儲錢係好岩,我自已都儲一半以上人工,但佢係想將絕大部錢都儲起,咁我就覺得只係儲都但唔用,咁人生有咩樂趣?
最後重申一次,佢冇缺點咁滯,係非常姑寒
我有時都諗有邊個會冇缺點,但係如果結左婚真係咩都要用錢,咁到時日日嘈??所以我真係唔知應該點做
補充: 搵16500一個月,佢做左野將近半年,之前係半供讀碩士
之前睇過有網友打既一句句子我非常認同深刻,佢話:一個搵一百蚊但只肯用十蚊係你身上,同一個搵十蚊但會肯用七,八蚊係你身上既男友,個位網友話佢絕對揀後者.我唔介意我男朋友搵多定少,但我介意係佢唔肯用錢係我看身上


text:
我個職位本身係一個女仔位呢嘅,但機緣下,我成為成間公司唯一一個男性做呢個pos
當然其他部門都有男嘅,但都係女人多,我老細請人睇樣,所以所有同事個樣都唔差
新同事嚟之前,我對我所有peers 都冇興趣,雖然個個都算靚,但無感覺就係無,而我當時本身之前也有一個女朋友,大學同學,行咗幾年,所以一直無事,
我同佢上年年尾散咗,不過仲有見面,啲同事唔知我哋散咗,以為仲係一齊
最近有一個新同事返工,唔算太靚,但順眼,就深深吸引咗我,完全係我鍾意嘅類型
初頭幾日借啲意同佢一齊單獨食飯(我地食飯要就shift,通常兩個或三個一組食)同佢都有講有笑,好多共同話題,連生活習慣都一樣,而我又扮哂教佢野,所以好快同佢熟絡,而我亦做到好出面,好明顯我like佢,公司大部分人都知,佢亦表現到唔抗拒我
但幾日後,震撼嘅事情發生,佢\不經意咁提起佢\老公,我當時呆咗,之後再傾下佢\屋企啲野,原來佢上年尾結婚,跟住先轉工
之後,我維持一貫對佢嘅態度,傾計亦無刻意避開佢老公嘅話題,有時仲試探下佢老公嘅野,佢亦無忌諱咁講,我將聽到嘅野做過比較,我唔會比佢老公差,當然相處時間另計,佢同佢老公拍拖三年就結婚
當然我有諗過乜都唔理咁追佢,但始終理智戰勝,亦唔想破壞人哋,所以冇行動
到最近上星期五,公司請飲野唱K,我一早話咗唔去,費事再亂諗野,但佢又係咁叫我陪佢去,咁我又死死地去啦,佢成晚痴住我,猜妹私片飲酒,到我老細要走先,我送佢搭的士,佢又話要走,咁就送佢返屋企,成程路我哋冇出過聲,送到佢樓下,睇住佢入大閘,我講句再見就走
但我而家每一刻都諗住佢,好辛苦


text:
一個人@home 既一天做呢份工其中一個"優點"就係可以享有比一般打工仔多小小既假期.所以今日所有打工仔已經番工之時, 我仲可以訓到10點, 起左身打下blog再食早餐...
呢個年假同以往咁多年都係一樣.不過過往我聽到既都係叫我快d 生bb, 今年唔同既就係個個都係恭喜我有左bb.
其實我每一年去到Midby爸d 親戚度年都有小小咁多既壓力.你估我唔想生bb咩, 但呢d野要準備架嘛, 我每年聽到d 老人家同我講快d 生番個時, 我會諗: 下年呢個時間唔會再聽到呢句說話架喇, 但呢句說話都聽左兩三年架喇, 好喇, 今年終於冇講喇, 個個仲好開心, 見到我個大肚子tim!
富善大姨話我靚左, 奶奶話因為我o個個係女, 哈哈, 係唔係架? 我見到Sonia 有左Preston時仲靚過頭一胎喎! 最開心係之後出去柴灣同咁多個亞姨食飯, 佢地個個都話我好輕型, 唔輪儘 (我亞媽囉, 同佢地講我好輪儘), 佢地仲話唔睇我下身, 都唔知我有左, 都唔知乙水得我幾開心.
不過我而家先7.5個月, 仲有2.5個月呀, 點知最尾會腫成點架? 所以我都準備左兩對鞋, 我o係年三十晚o係11:59pm就叫Midby爸簽卡, 買左兩對鬆既鞋, 等我對腳真係腫時咪可以著囉.
由於護協要到好遲先開門, 似乎我都唔可以o係呢個假期完結前買好走佬袋既野喇.成日都想去買好Midby既野, 但係成日都好似冇時間, 有其他野做咁.
聽日就去睇Dr Wong喇, 希望Midby仔既growth一切正常啦, 我3個星期前比Dr Wong 問左句有冇check 糖尿而搞到有d 擔心, 所以食量即刻減少左, 所以我既體重都即刻重慢左好多tim, 希望唔好影響左Midby仔就好了.
係喇, o係放假前一日, Midby仔收到佢既1st封利是呀! 係就Dale 同埋Michale 比既朱古力金幣利是! 老外真係warm喇.但我估唔到去到富善大姨度d表姐同表哥都有比Midby喎! 亦估唔到我爸爸媽媽都有比, 連所有亞姨都有比.佢地話 "要架"! 仲問我奶奶有冇比, 我估佢唔識呢d野, 不過Midby爸呢個weekend見到佢地, 都會提下佢地架喇!
Midby仔: 你好乖呀! So far 你對媽媽都真係好好呀! 不過有時媽媽行街時你郁得太厲害會搞到媽媽唔敢行咁快架, 不過你唔洗理喎, 最緊要你多D 郁動, o係來臨呢個世界前做好準備.都係o個句喇, 你遲d 係時候就會調個頭仔落去架喇, 仲有乖乖地比個頭出先, 千萬唔好要媽媽開刀呀! 媽媽開刀會好痛, 餵唔到人奶比你架喇!


text:
今日小高去咗聖誕嘉年華(部分原因因為要返工 哈哈!)
入面除咗有好多嘢食同遊戲攤位之外 仲有好多local brands賣自家製嘅產品
有好多都好有心機同埋唔算太貴 等我喺到分享吓啦~
第一件戰利品就係呢隻金色長方形手鈪啦
佢價錢雖然唔過一百 但包裝好精美 仲有份小禮物送㖭
講返手鈪嘅設計 佢簡單得嚟好有睇頭 最鍾意係有得調整大細
啱哂我呢啲「單骨」人士 唔使擔心戴戴吓唔見咗隻手鈪
戴上手好高貴又唔會太浮誇 喺冬天沉色嘅外套下更加搶眼
一試上手就忍唔住買咗啦 (摸摸銀包 嘆氣)
第二樣戰利品都係手鈪 不過風格就有啲唔同啦~(但其實喺嚟自同一間鋪)
呢隻手鈪最特別就係有個「生態波波」係度 入面係有蒲公英架!
好有詩意同好獨特 唔理係著森林裝定係返工都可以戴
咁就忍唔住買咗啦 (摸摸銀包 嘆氣)
第三樣戰利品就係呢個自家手畫斜揹袋喇
佢成間店嘅畫風都係好得意架 有tote bag ,圓/長形斜揹袋,同埋信封貼紙
每個公仔人物塊面都有兩個心心 店主分享話自從佢去過英國之後就鍾意咗英國
所有創作時加入咗好多英國元素 例如underground,Mr. Bean,英女皇等等
大家有興趣就去睇下啦 Facebook:/ marsmaryyy ; Instagram: marsmaryyy
最後當然唔少得就係美食同嘢飲啦~
上圖係嚟自Lola嘅Earl Grey味雪糕 味道好清香 唔會太甜~
下圖係嚟自Ginzeng嘅玫瑰人蔘飲品(左)同杞子人蔘飲品(中)
味道好易入口 淡淡地 加入玫瑰同杞子 感覺好似更加健康(幻覺mode)
而最右面個支都好特別架 佢個名係「大茶杯」(Taboocha)
佢係果汁飲品 酸酸地又甜甜地 我揀咗chamomile味 對花情有獨鍾
佢仲聲稱係益生菌飲品 可以強身+健體
不過我飲得一支就唔敢講有冇用喇 但味道的確係唔錯嘅 (點頭)
分享咗咁多~最後梗係要講吓今日嘅衣著啦~
由於今日係邊工作邊慶祝節日嘅關係 我上身係著得比較formal
以灰色為主調 入面襯咗深藍色短裙同埋同色嘅絲襪
為咗唔好灰沉沉 我加入咗紅綠色格仔頸巾同埋鮮紅色紳士鞋
咁先似行嘉年華會架嘛 (我已經戴住今日嘅戰利品 哈哈)
聽日又要返工lu 大家早啲訓~多謝收看!
請大家多多支持 follow我嘅 Instagram: KsWardrobe
謝謝 (鞠躬)


text:
今日中學同學個細佬正式加入我公司,不過我條team咁o岩入o左房開會,出到o黎時佢已經被人捉o左落另一個project,所以大家緣慳一面...
其實我呢個project人手好唔夠,仲好期待新同事加入,點知咁快又俾人捉走o左,我o地PM一聽到一刻都有d突然o架,希望佢可以多d時間幫我o地team啦...
講開工作,其實我都想寫好耐o架喇,而家番o左一個月工,學o既睇o既都比以前多,不過,第一次落project,始終有太多o野唔識喇,跟住d functional consultant出去開會,最多只可以幫手寫notes,其餘咩都幫唔到手,有時都覺得自己幾無用o架...而且呢個客都幾查煲,所簽o左contract terms又好不利我o地公司,搞到成個project都唔係太樂觀,人手唔夠,經驗亦不足,老實講,成team都無咩士氣...
不過都算不幸中之大幸,自從原先個PM走o左後,公司請o左個女PM跟我呢個project,佢由大銀行過o黎,有好多年經驗,係佢身上,我覺得我應該可以學到好多o野,而且,話晒我係男人堆中工作,而家有個女上司,始終傾計上方便好多...
Anyway,而家仲係design stage,我呢個technical consultant仲未正式開工...而家晚晚差唔多八點放工,唉...希望遲d我正式開工時唔好太夜就得喇...!!!


text:
入咗去其實有d迷茫,因為唔知行去邊玩d乜先好.見到Spiderman就諗住排隊玩,不過原來有高度限制,最想玩嘅貓貓唔夠高所以無得玩,失望到喊.為咗令佢開心番,我哋去咗Backdraft睇火災現場,雖然明知係假嘅,但真係感受到火嘅熱力同威力,好正!
玩完出嚟係時侯認真研究有乜啱玩,發現好多games都唔啱貓貓玩,所以決定先陪兩個細玩,等佢哋瞓晏覺先同哥哥玩.我哋下一站去Wonderland,諗住d機動遊戲應該都ok,點知有d都係有高度限制,好彩都有少量games都啱貓貓玩,加上室內palyground都好啱貓貓翹玩,而且仲佈置得好靚,所以佢哋都好開心.
玩完見開始肚餓就去醫肚,我哋揀咗食漢堡飽,食物價錢唔算好貴,亦包裝得好靚,不過味道就一般,食完又去玩過.
啱俾貓貓翹翹一齊玩嘅唔太多,我哋揀咗Jaws-坐船仔睇大白鯊,對佢哋嚟講已經新奇刺激又好玩.玩完差唔多夠鐘去Harry Portter魔法世界.
其實我哋一集Harry Portter都無睇過,不過呢個景點係新開,嚟到無理由唔入去睇下.我哋入園無耐已經拎定整理券,預約咗入Harry Portter魔法世界嘅時間.入去時已經要排隊,入到去更加人頭湧湧,不過裏面又真係幾靚.由於太多人,所以我哋映下相行下就走.
出番去最細個兩個已經要瞓覺,我同哥哥趁佢哋瞓咗就去玩 Space Fantasy,好刺激好好玩,玩完兩個都差唔多醒,所以就一齊去睇4D電影,睇完已經7點幾,是見開始肚餓就離開 Universal studio,返出去道頓堀食飯.
出到去行咗一轉都唔知食乜好,但三儍就對道頓堀嗰d大型公仔看板極之有興趣,睇到好開心,同佢哋映完相時間已經唔早,求其入咗間舖食天婦羅,哈,估唔到又幾好味,食飽就番酒店喇.
(day 8 完)


text:
2010年11月17日星期三
HEROINE MAKE MASCARA
油眼人既我,近年開始發現,唔係所有WATERPROOF MASCARA都O岩用,佢地雖然真係好防水,甚至去游水都可以,但就唔防溶,只要我有眼油出,就好易甩,尤其眼尾位化晒添,而且有部份WATERPROOF效果好好既MASCARA超難卸,唔想增加眼紋同眼皮變鬆既危機,都係及早搵隻易卸又防溶既MASCARA好D啦...
HEROINE MAKE MASCARA其實已經有好多人推介過,係平靚正之選,所以我一拎到當然要試下啦,橫掂我日日都要搽MASCARA既..
HEROINE MAKE 濃密捲曲睫毛液 $59
--特強防水,如眼水,汗水及油脂,持久保持美麗..
--配合塑造捲曲聚合物,長久維持睫毛捲曲的美態..
--睫毛液含有極細纖維,緊密貼著睫毛,令睫毛濃密而不黏著一起...
佢個掃頭好特別,頭尾係大D,中間係凹入去O架,可以增加濃密效果..
我D EYELASH真係短得可憐,又唔密喎,所以你話點可以唔用MASCARA先得..
上圖我只係搽O左一層咋,唔使我講你都見佢效果幾好O架啦,EYELASH即時長O左好多,亦都幾濃密,我有搽完MASCARA再用電睫毛器既習慣,不過唔係隻隻MASCARA都可以咁用,有D一用電睫毛器,EYELASH上既MASCARA會冇晒O架,但呢隻完全唔會,電完仲好翹好長...
再黎比個正面睇下先,搽完對眼精靈好多O架,而且佢真係防溶效果幾好,搽足成日,只係到放工時眼角有少少甩咋,但一D都唔嚴重,用TISSUE輕輕一抹就OK,最重要係佢超易卸,咁日日用都唔怕拉扯到眼周皮膚啦...
訂閱: 發佈留言 ( Atom )


text:
譚杏藍以前捱過冇嘢做, 6百蚊 1個月,𠵱家多嘢做到有經理人.上星期更在經理人公司做訪問.
爆 Like王
破三十萬訂閱 小花譚杏藍殺入大台拍真人騷: YouTuber好唔鍾意 TVB
點擊大晒年代,劉馬車, FFx新片多人關心過大台劇《張保仔》劇情, YouTuber比大台星更入屋,當中前亞視藝員譚杏藍 Hana都算成功,上週終於衝過 31萬訂閱人數,比起成日有 Eason新 MV睇嘅環球音樂 29萬同大台嘅 21萬訂閱更高.
18歲參加亞視星光大道入行,期間試過捱 600蚊一個月捱足一年,被人留言狂鬧樣衰兼唱歌難聽,更收過電話騷擾.𠵱家 25歲譚杏藍唔只成為當紅 YouTuber,嚟緊仲會殺入大台拍真人騷,實行再戰電視台喎!
F:《 FACE》 H: Hana
F: YouTube過 30萬訂閱有咩感覺?
H:記得三,四年前,自己拍咗條搽指甲片上 YouTube,第一個星期得幾百 like咋,過咗一個月之後,我返去 YouTube望下,發覺點擊過咗 2,000喎,嗰陣已經覺得好勁喎,嗰陣訂閱係咩都唔知,原來可以訂閱㗎,我上年先知有訂閱呢樣嘢,非常後知後覺,係有人問我:「你有幾多人訂閱?」我仲話咩嚟㗎?
但𠵱家去到過咗 30萬訂閱,我好多謝大家,開心嘅,但唔會繼續強求,我唔係去追數字, YouTube唔係求數字.
F:當初點解想做 YouTuber?
H:喺亞視工作量唔係太多,成日返朝早 7點放 12點,下午咁多時間唔知點過?我好鍾意做嘢㗎,你唔俾我做嘢我會死,自己又好鍾意睇 YouTube,咁不如自己試下啦,跟住上網學剪片.
第一條片講指甲,第一次未接受到自己嗰個樣擺上網,反而有少少怕醜,第一條片剩係影住隻手,第二條片就豁出去啦,反正冇咩人睇,同我喺亞視感覺一樣,我做所有嘢都放,因為我覺得冇咩人睇啫!起碼我自己都唔會睇.
F: YouTuber幫 TVB拍節目會唔會好怪?
H: TVB都問過我呢個問題,你哋YouTuber會唔會好唔鍾意 TVB,我話唔會喎,因為係兩個 market嚟,兩邊唔衝突,我絕對唔係要 TVB執笠啦,我係唔想㗎,佢都有生存價值,我媽咪好鍾意睇 TVB.
嚟緊有個節目,類似係一個真人騷,一班網上嘅creator去完成一啲拍片挑戰,我知好多電視觀眾是未睇過 YouTube,希望可以將 YouTube發揚光大啲
F:仲有冇睇負評留言?
H:好多人仲覺得 YouTube拍片,衰啲講句係廢青,或者係不務正業,我想話俾佢哋聽唔係㗎,分分鐘忙過其他工作,要付出可能更加多,唔只要賣笑,要努力,腦力,心力,比正常嘅工作花更多時間.
人數愈多愈多負皮,初頭睇到嘅時候,可能有咗電視台訓練,以前喺星光大道(亞視第四期星光大道成員)都鬧得好勁㗎,我諗仲難聽過𠵱家啲留言,因為當時我真係唔靚呀嘛,講真我真係唔標緻,細時造型浮誇,唱歌又唔好聽,所以超級多負評,電話騷擾都有.
所以𠵱家睇到負皮無咩囉,即係睇到好嘅留言係有用嘅,例如條片太急速喇,咁我咪較番慢啲,但如果你話我豬膽鼻,吓?我冇得變喎,但話把聲好難聽好作狀,係以前真係好作狀,亦因為聽到佢哋留言,我就用番呢把老牛聲.
F: FFx 900蚊拍 MV上位,你點睇?
H:我會第一時間諗,點樣美化呢件事囉,所以我即刻錄左個 cover,我唱 cover其實係因為隻歌真係冇問題,但對於 FFx呢樣嘢,大家真係唔好再鼓吹,我係覺得好慘,香港有好多好好嘅音樂人好作品,但點解冇人 share?點解香港人 taste有下降跡象?係因為大家造就咗呢件事?自己拍完 cover,其實𠵱家我有少少後悔,唔通我𠵱家 delete咗佢咩?我好驚有人因為我呢個 cover,而走入去睇呢個 MV(FFx)囉.我肯定,一定會有.
我覺得唔應該鼓吹呢件事再發生,天堂鳥, FAITH嗰啲.其實夠㗎喇,我估唔到殺多個 FFx, so far係有娛樂性,我唔知仲有幾多次發生.我覺得啲人好識捉肉酸位去爆紅,捉呢個位真係好叻.
攝影:吳崇基


text:
エピレ 成功秘話(ここだけの話ですが・・・)
ここで買うのが一番安くて安心です.
こちらも人気です!
↓↓↓↓↓↓↓↓
◆年齢に打ち勝つ潤いの肌へ.3日で実感,高濃度馬プラセンタ配合の美味しいゼリーでハリと潤い復活
◆エステ顔負けの全身「美」痩せ術●大澤美樹監修 ボディスタイリングダイエット「ボディ☆スタ」
エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話 エピレ 成功秘話


text:
平價便當
依家係中環云平野食真係唔容易,加上愈做得耐開始覺得食開個幾間既餐廰有點悶,琴日午飯諗住去昭隆街云食,一落樓梯見到有條小人龍,平時都唔覺有人排隊所以都同同事停低左睇下,餐廰名本立堂Benlitang -位於 中環昭隆街3號地舖,我差D以為佢叫養生工房
其實之前都見過呢間鋪,但我所知係賣日本餅,仲要幾百蚊盒,加上無人排隊所以無留意原有飯賣,一入到去一眼睇曬,冷氣機下係門口,左手邊係張Bar 枱,而相既後面有三至四張二人枱,位置亦不算闊.
講下d食物先,當日既餐牌如下:
基本上都係以便當為主,大約有十款可供選擇,每日既款式都應該係唔同,而且價錢都算大眾化,最貴都係$42,最平就$25,有d指明即叫即做添.不過食物係唔包飲品,要加錢先有.
今日有個飯仲做緊優惠,買飯送汽水,我同事亦揀左食呢個飯,食物既相片係下面,飯用紙盒盛載,堂食的話都是先買飛後有店員送上食物的.
呢個就係咖喱豬排飯,一打開豬排比想像中大件,仲有兩塊咁多,同事話豬排味道唔會太咸,又唔太乾身,以便當同咁既價錢黎話算係中規中舉.可以一試.
而我就揀左本立堂炸雞飯,係收錢櫃見到個牌寫住,所以就試下,我呢個飯仲會配有溏心蛋,椰菜及瀆物.一打開,雞件本身放在上層,飯同其他配料於係下層的,第一眼會諗,件雞好似好乾喎,但食落又唔係喎,炸雞係配有一個綠色既醬而味道類似沙律醬,不過我唔記得影,而溏心蛋只係有少少溏心咋,仲有望落去唔好以為好少飯,其實飯壓得好實,成盒食曬釨飽架.
總括而言,呢間餐廳既食物質素中規中舉,亦冇什麼特別的驚喜,食物既價錢相對食物的質素算是合理,成日食黎食去都個幾間都可以考慮去試下.


text:
8月25日 (星期六) 晴
今朝三點幾BB就扭計醒左,可能係一點幾果次既奶食得唔夠,所以就補左1oz俾BB,結果只係都係飲得半oz.不過由於爸爸太支力,所以未睇到BB兩次食完奶就訓左.BB好似比較開胃,可能要加多d奶先得!
唔知點解Carissa近呢幾餐都比較好胃口, 食完都未同佢掃風佢已經喊住要繼續食(佢會自己'典'個身訓番低 o係你手臂上ar大口要食), 仲食到一滴不留tim (佢平時點都會食剩半安奶). 今朝兩點幾食完兩安半, 玩o下之後到三點幾又喊, 結果要補多半安奶佢先肯訓. 十點幾果餐又係, 原本諗住 S-26 比較杰同埋油, 所以唔敢俾Carissa 一次食咁多, 要佢慢慢適應; 點知佢又係食到一滴不留, 然後到12點幾(平時佢係三個鐘一餐o既)就肚餓, 結果我加多o左半安俾佢又食哂!
雖然 Carissa 食奶快o左又多o左, 但係唔代表我花o係佢食奶o既時間少o左, 因為見佢食得咁快, 反而仲擔心佢會嘔奶. 所以依家同佢掃風掃耐o左, 同埋之後一定會打直抱佢起碼半小時先放佢落床. 雖然係花時間, 但係當見到懷中Carissa 熟睡的樣子, 又真係幾可愛, 唔係太捨得放低佢o架!
1. 成日都有好多表情動作
3. 戴帽子的櫻桃小嘴


text:
藥物流產
-
·藥流係幾週進行嘅
藥流係幾週進行嘅?婚前性行為嘅普遍,使得女性人流人數唔斷上升,其中唔少係未婚女性.意外懷孕後,好多女性會把冇痛人流做人解決問題嘅首選,但係也有一啲女性選擇咗藥流,咁,進行藥流要覺眼邊啲事項呢? 婦科醫生表示,為咗安全起見,唔理係人流還係藥流
-
·藥流後會有邊啲副作用
患者使用藥流後會有邊啲副作用?藥流係指服用藥物嘅方式終止妊娠,雖然能解決意外懷孕嘅煩惱,但係好容易出現藥流唔全或藥流失敗等症狀,同時藥流對患者嘅副作用大,咁,患者使用藥流後會有邊啲副作用? 深圳婦科婦科醫院為您介紹以下幾點: 一,藥物流產成
-
·邊啲症狀顯示藥物流產失敗
邊啲症狀顯示藥物流產失敗?藥物流產係人工終止懷孕嘅方法之一,採用服藥嘅方法嚟至到終止懷孕嘅目的.咁邊啲症狀顯示藥物流產失敗?深圳婦科醫生為您一一解析 邊啲症狀顯示藥物流產失敗? 1,陰道大量出血.終止懷孕後陰道出血屬於正常嘅現象,而喺藥物流產
-
·藥流後出血唔正常係點回事
藥流後出血唔正常係點回事 好多女性朋友意外懷孕咗怕濕滯自己去藥店摞藥解決,深圳婦科醫生介紹,藥流亦需要喺醫生嘅指導下進行,否則好容易出現大出血威脅生命. 藥流後出血嘅正常情況: 一般嚟講,服藥流產後嘅頭兩日,惡露排出嘅量要比經血量略多,三日內孕囊如果順
-
·意外懷孕做藥流能流乾淨咩
意外懷孕做藥流能流乾淨咩?藥流係指喺懷孕早期(停經少於49天)唔需做手術,透過服藥一係打針終止懷孕.事關其簡便,有效,經濟受到眾多女性朋友嘅青睞.但係還係會有好多女性會問到「意外懷孕做藥流能流乾淨咩」,帶著問題我哋嚟瞭解下: 喺我哋嘅藥流會出現
-
·藥物流產最佳時間係幾時?
藥物流產最佳時間係幾時?深圳婦科醫院專家講,藥物流產雖然只係人工流產手術中簡單嘅一種人工流產方式,但係藥物流產有許多需要覺眼嘅地方,藥物流產嘅佳期就係其中好重要嘅一啲.咁,藥物流產最佳時間係幾時? 深圳婦科醫院嘅計生科專家介紹,藥流適用於懷孕
-
·藥流點解要照b超?
藥流點解要照b超?深圳婦科醫院專家醫師介紹講,所謂原因唔明者,其中有些與母子血型唔合有關. 如果唔照B超,冇分清宮內孕還係宮外孕,盲目採用藥物流產,妊娠囊著床子宮腔外,藥物對它唔起作用,但仍可造成腹腔內大出血,危及患者生命. 連續發生3次以
-
·做藥物流產出血多唔多
做藥物流產出血多唔多 好多女性發現意外懷孕之後,徃徃會選擇做藥物流產,做完藥流之後出現腹痛出血係正常嘅現象.這係因為藥物作用會引起肧胎從體內排除,而流產後係需要幾天排除體內惡露才能夠恢復過來嘅.唔過,如果藥流後出血時間太長,血量太多嘅話,對身體並唔好
-
·藥流嘅過程係點樣嘅
藥流嘅過程係點樣嘅 好多女性朋友喺意外懷孕後,因為驚做人工流產手術,都會選擇藥流來終止懷孕,但是好多女性對藥流並唔係好了解,唔知藥流係點樣嘅一回事. 藥流 主要係通過藥物口服終止早期懷孕,主要適用於停經49天以內,被確診為早孕嘅患者,孕期越短藥流嘅效果越
-
·藥物流產用刮宮咩
藥物流產用刮宮咩 婦科醫生介紹,藥流有使用就手,唔需手術等優勢,但係仲有著好大嘅缺點,食流產藥後常會發生好多不良反應,甚者會出現生命牙煙.有嘅女性做藥流嘅時候流產唔全還需要清宮,所以女性哋會有咁樣嘅疑惑,做完流產係咪都要清宮?接下來就請深圳婦科醫院嘅


text:
大島出身於日本政治動蕩嘅 50 年代,佢本身亦非常激進,屬於當時反建制嘅左派知識分子,電影風格亦較受歐洲新浪潮嘅影響,尤其係同期喺法國班好似高達 (Jean Luc Godard) 同杜魯福 (François Truffaut),而佢第一部成名作 "青春殘酷物語" 就係以青年犯罪犯做主角,手法亦以用大量 handheld 喺實境拍攝,跟住較出名嘅 "日本の夜と霧" 同 "絞死刑",除咗繼續以社會被邊緣化人物 (social outsiders) 嘅故事做主題,即加入大島對當時日本社會同政治嘅一啲大議題,好似美日安保條約同歧視韓國僑民咁.
70 年代後係大島嘅高峯期,拍攝手法亦無已前咁偏激多變,題材亦開始轉向以性禁忌探討人性衝突同黑暗面,之後套 "感觀世界" (愛のコリーダ),更加係禁片之王,因為喺部片入面男女主角不但全露,而且所有性愛場面都係打真軍,個足本都依家都未喺本地上影過;鵬佬當年十幾歲喺多倫多睇過一個所謂足本,都已經非常驚嚇,不過後來先知個百份百版本仲有場口交吐精同玩雞蛋,睇過啲巴打會知我講乜 (笑).
佢最後其中兩部大作,就完全配合佢對性文化同社會邊緣族群嘅喜好,兩個題目加起嚟就係同性戀:"戰場上的快樂聖誕" (Merry Christmas Mr. Lawrence) 同 "御法度" 其實都係通過日本人對同性戀又執迷,但係又畏懼嘅迷思,用嚟探討日本傳統同軍國主議文化.依家番睇呢兩部主流基片都係大師水準,尤其係 "御法道",係所有對日本近代維新前後歷史同文化有興趣嘅就係必睇嘅作品之一.
"戰場.." 係講二次大戰,一個英國戰俘同一個日軍軍官一段曖昧嘅關係,不過衰咗個 casting,由當時已經係神級搖滾同電子音樂巨星 David Bowie 同板本龍一做主角,可惜兩個啲演技實在麻麻,尤其後者,由頭到尾一個表情. 好彩兩個好多戲份嘅配角,演班戰俘代表個 Tom Conti,同演另一個軍官,當的仲好年青嘅北野武,佢地喺戰後重逢嗰幕 (下面有片),每次都會睇到鵬佬眼濕濕.
今次大島過身,亦代表呢班戰後成名嘅電影巨丈時代過去.


text:
呢輯相係我結婚前幾日影架, 呢幾個好朋友係移民咗去加拿大既時候識, 大家不知不覺都已經識咗18年一齊過咗唔少開心及唔開心既日子. 自從highshcool之後, 大家都分散咗去唔同既地方讀U, 而畢業之後, 就大家又搬咗去唔同既地方住啦, 所以呢幾年真係要有喜慶事先可以嚟過Reunion.
而我既大日子就做就我地呢一次既reunion, 其中兩位姊妹就分別係美國及加拿大番嚟, 雖然仲有一位未能夠Attend, 但係真係好多謝大家既心意呢.
而既然咁難得可以一聚, 不如大家影番輯相作留念啦玩吓, 而齋影我地4個大人好似dry咗啲又唔夠記念性呢, 不如帶埋其中兩位好姊妹既BB一齊影啦, 好玩啲呢.
輯相係我之前影Pre-wedding既Luva Production度影,影既package係用類似family photo既型式.
真係thank you晒阿石同Andrew, 因為要幫我地4個大人化到靚一靚都用咗阿石唔少時間, 而Andrew就好俾耐性幫BB影相(你知影BB係幾咁難架啦), 再加埋我地呢班搞事分子, 真係玩多過影呢!!
希望下次有機會再影既時候, 我地5個可以齊晒人, 仲要加埋我地既仔仔女女, 咁就好啦!!!!


text:
2009年5月5日星期二
有陽光的日子
從我間 clinic room 見到一片的藍天, 閒時有一兩片白雲飄過, 心情都開朗 D~
不過今日都有點騎喱事發生.....
我忽然間要用電腦 print d 嘢, 走入我哋的office 發覺同事用緊電腦,
畫面上竟然係開咗一個我嘅 file?! (係要入 My Document/我個 folder/xxx.doc)
同事即刻解釋係想搵一個我之前 send 俾佢做 monthly stat 的 file, 不過搵唔到 (.... 所以擅自開我個 folder 搵?)
佢行開後, 我喺 MS Word 的 history 睇返佢最近開咗 D 咩 document, 幾個都係我 folder 內嘅文件喎, 仲要一睇個 file name 好明顯唔係佢想搵嗰個 stat. file 喎! (e.g. VFSS form.doc)
仲要個 stat. file 明明係 Excel, 佢開我 D Word file 嚟做乜? 真係好莫名其妙!
無論有冇惡意都好, 我對同事行動的動機都好有保留!
於是我將好多自己整的 doc file 都搬晒去另一個 location 喇, 唔, 總之感覺唔太好~
另外今日的 comment, 就係我對 D 太 sociable 的人冇乜好感~
或者我始終都唔係做世界女的材料,
又或者我大中小學的好朋友都唔係呢類人, 所以見到呢D 人都真係會啞啞地!
入夏, 放工時仲天光的感覺真係好, 一路搭車見到月亮又見到星星添~
1 則留言:


text:
好開心,今日終於都揀左帖,終於都放棄左一開始勁鐘意既h 2c ards,去左983 wedding,好彩5月去問過價,個時又有寫低先可以有返舊價咋,嘩嘩嘩,隔左半年,貴左幾蚊一張,最終我地都係揀返鴛鴦圖案,全中文,封面用中文名,內容都只係中冇英文,仲要用行書體,好似毛筆字,好型呀,卡卡.
不過我居然冇堅持要佢地design logo比我,因為個時問同宜家個價差幾百蚊,我又講唔返平d喎,同埋睇睇下,我地張咁中式既帖好似同一個好英既logo好唔夾喎,所以我宜家要左對中國孖公仔印信封,好得意架,我地揀左燙紅色呀,其實我估呢個公仔真係比一般囍圖案係貴d架,不過宜家都係一蚊一個,仲有,仲有,公仔隔離又有我地中文名,哈哈,我真係從來都冇收過一張帖係咁中式,咁型架.
最後我最成功就係由一蚊一張既年曆卡,講價講到$100/250張,係唔係好叻呢,其實我對呢樣野唔係好大要求,不過我見過上次亞jim個亞公拎出黎話佢收過呢d野,佢好似好欣賞咁,如果平平地我咪要囉,不過冇印名呀,印名又貴d,而且我覺得唔要名,可能d人會用返喎,有個名佢地可能覺得唔知點咁,唔用,是但啦,都係100蚊咋,用又好,唔用又好,自己開心就得啦,哈哈.
我會自己keep起一set做紀念架,另外宜家要等經理honeymoon完返黎教我整postcard,夾埋落呢張型帖就ok喇,好開心呀
又ok多一樣野~~~~


text:
11月 26日 9個月巨肚
周二( 11月 26日),陳茵媺獲老公接送到中環食飯.當晚佢拎住貴氣 Hermès手袋,挺住 9個月巨肚,一臉幸福.
媽咪姐
為接 job棄陪產 陳豪孖巨肚陳茵媺出巡
姑勿論做咗 C9或者係盛 lady嘅姊妹,睇呢篇文之前,記住帶定口水肩!
事關今期又係講娛圈金童玉女陳豪同陳茵媺( Aimee)!周二( 11月 26日),陳氏伉儷由大埔比華利山屋企出發到中環,媽咪姐以為佢哋去撐枱腳啦,誰不知只得 Aimee落車.原來 Aimee當晚有飯局,上咗附近一間私房菜食嘢.至於體貼老公豬呢,就揸番架車返將軍澳舊居,趁機同屋企人食飯.幾個鐘頭後,陳豪再度山長水遠出去接 Aimee.你話嘞,一個男人遊勻港九新界,全天候管接送喎,有幾多個做得到先?媽咪姐恨到半條口水肩都濕埋!
講番 Aimee吖,已經兩個月冇正式露面嘅佢,數下手指,原來懷孕 9個月,難怪個肚大到成個籮咁.據知,佢堅持自然分娩,預產期暫定為聖誕到新年嗰個禮拜.不過大家知啦,呢啲大時大節,我哋飲飲食食,班藝人就出騷賺錢.媽咪姐收到風,陳豪為賺奶粉錢,接落唔少聖誕新年騷,分分鐘撞正預產期,陪唔到 Aimee入產房㖭!
冇辦法啦,半世老婆奴,一生兒女債,為咗 Aimee為咗 BB,陳豪你要頂住呀!
愛的 Hermès
對 Hermès袋情有獨鍾嘅陳茵媺,去到邊都以新款靚袋襯衫,更配埋撞色絲巾,鬼咁搶眼.據知每個 Hermès均由陳豪送贈,每年至少一個.唔怪得陳茵媺次次都 Hermès跟身,見袋如見人吖嘛!


text:
TUESDAY
JAYDEN is 25 months, 4 weeks and 2 days old today
今日, 星期二, 我又要返工 K baba 陪Jayden 返學 下晝, 佢就湊Jayden去婆婆屋企 之後再去返工 唔知點解 今日放工去到港鐵站時 個腦無啦啦諗左一大堆negative 的事 其實主要都係關於湊仔同返工gei問題 可能因為今日同同事傾開計 我又開始掛住之前返份人工啦 自己有能力搵到一舊$$ 原來真係做咩都會豪爽d 我知我Mummy一直唔多贊成我辭職 原因, 離不開$$ 但我覺得我有$俾家用 K baba份人工一定唔會餓死我同Jayden 況且, 最煩gei住屋問題已經解決左, 仲好穩定 我resign應該唔大問題 一定唔會影響日常運作 但, 今日真係唔知自己發咩癲 亂諗野 我腦海浮現左個問題 我讀書唔少, o係POLYU master 畢業 本來有份人工幾好gei工, 好駛好用 話晒都係80後, 咁後生 而家o係屋企湊仔, 做工人 會唔會有點兒…浪費? 犧牲太多? 我係咪唔應該咁諗呢? 用浪費黎形容自己湊仔 諗到自己讀書多少少好似大晒咁 好自大啊 我相信好多好多全職mama都係讀過好多書 唔知佢地會點諗ga呢? 冇錯, o係屋企湊Jayden 日日陪住佢, 睇住佢成長係真係好開心 因為大大大部份佢gei成長片段 好多好難得gei回憶 我全部都冇錯過到, 我係同佢一齊渡過 但, 我係一個普通人 都會有發$寒gei時候, 會好矛盾 有時真係會唔開心 會糊里糊塗亂諗野 又想湊Jayden 又想有$$ 貪心 好啦, 打完篇blog, 發完up瘋 心情舒服左好多 好, 繼續俾心機湊仔
今日, 星期二, 我又要返工
K baba 陪Jayden 返學
下晝, 佢就湊Jayden去婆婆屋企
之後再去返工
唔知點解
今日放工去到港鐵站時
個腦無啦啦諗左一大堆negative 的事
其實主要都係關於湊仔同返工gei問題
可能因為今日同同事傾開計
我又開始掛住之前返份人工啦
自己有能力搵到一舊$$
原來真係做咩都會豪爽d
我知我Mummy一直唔多贊成我辭職
原因, 離不開$$
但我覺得我有$俾家用
K baba份人工一定唔會餓死我同Jayden
況且, 最煩gei住屋問題已經解決左, 仲好穩定
我resign應該唔大問題
一定唔會影響日常運作
但, 今日真係唔知自己發咩癲
亂諗野
我腦海浮現左個問題
我讀書唔少, o係POLYU master 畢業
本來有份人工幾好gei工, 好駛好用
話晒都係80後, 咁後生
而家o係屋企湊仔, 做工人
會唔會有點兒…浪費?
犧牲太多?
我係咪唔應該咁諗呢?
用浪費黎形容自己湊仔
諗到自己讀書多少少好似大晒咁
好自大啊
我相信好多好多全職mama都係讀過好多書
唔知佢地會點諗ga呢?
冇錯, o係屋企湊Jayden
日日陪住佢, 睇住佢成長係真係好開心
因為大大大部份佢gei成長片段
好多好難得gei回憶
我全部都冇錯過到, 我係同佢一齊渡過
但, 我係一個普通人
都會有發$寒gei時候, 會好矛盾
有時真係會唔開心
會糊里糊塗亂諗野
又想湊Jayden
又想有$$
貪心
好啦, 打完篇blog, 發完up瘋
心情舒服左好多
好, 繼續俾心機湊仔


text:
曾幾何時,恬妞係纖體公司嘅紅牌代言人,真係流晒鼻血呀.
媽咪姐
尋找來自江湖的她
啱啱先第 N次翻煲完《大時代》,依家又要晚晚追《他來自江湖》!大台真係俾大家唞吓都唔得㗎.話時話,媽咪姐同成班靚太 friend一路睇就一路喺度諗,劇入面好多好好戲嘅女星好似失咗蹤咁!唔得,媽咪姐即刻發散人搵佢哋出嚟先.吖,又估唔到個個都 keep得幾好,一比起萬子同星爺依家一頭白髮又殘殘哋,佢哋絕對係美魔女,掂呀!
84年來自台灣嘅恬妞同印尼華僑葉聰豪結婚,點知嫁過去先知對方已婚有個女,最終離婚.後尾入大台拍《他來自江湖》,同萬子撻着, 92年結婚,由六叔做證婚人,仲現場直播婚禮.可惜 96年都因性格不合而離婚收場.
恬妞 貪玩魔女
今年 57歲,喺劇入面扮新移民嘅恬妞,近年都係返大陸拍劇搵食,平均一年兩,三套,偶然又返香港拍吓戲,仲好有 market㗎!不過,呢位傻大姐最犀利嘅係有觀眾緣,當年佢佗女 7個月,同第二位老公萬子離婚,獨力養女,供到佢喺瑞士讀完大學.依家阿女出身做品酒師,恬妞得閒拍吓劇,同班細佢一大截嘅後輩 friend到爆, so cute!
張鳳妮 馬拉靚太
喺劇入面愛萬子愛到癲咗嘅張鳳妮,現實中就幸福好多!今年 46歲嘅佢, 87年參選港姐入行,無停過拍劇,直至 97年去咗馬來西亞發展,識咗當地華僑富豪傅仰峰,一見鍾情, 98年就嫁去吉隆坡,生咗 3個可愛囡囡.鳳妮自己都話依家無晒戲癮,只係想專心湊女呢.
楊寶玲 珠寶女王
喺劇集尾段先出現嘅楊寶玲,由 87年當選港姐冠軍(佢同李美鳳,張鳳妮同屆㗎!)開始,個樣好似無變過咁!佢最叻嘅係 99年淡出娛樂圈之後,就專注喺商界發展.六福珠寶佢有份㗎,仲親身做過代言人,同鄺美雲一樣係珠寶女王,勁呀!


text:
我哋喺中環交易廣巴士站集合,一齊搭6號巴士去到黃泥涌
喺油站落車後沿樓梯行上去,跟住公路一直向陽明山莊方向行,眼見周圍好似係啱啱日出咁
經過雅栢苑再行多大約3分鐘就見到黃泥涌水塘同埋衞奕信徑的路牌
跟住再行多一陣就會見到陽明山莊,到咗大潭郊野公園入口啦!
領隊先跟大家講解所有要注意嘅地方,因為特別小朋友如果唔一開始同佢講清楚,就有機會破壞咗自然生態同埋影響其他團友嘅活動
我哋行咗冇幾耐,好快就已經發現第一隻小動物,小朋友都叫佢蛙蛙,其實係「黑眶蟾蜍」
佢哋好鍾意周街跳或者匿埋喺山坡去水管位置
你估呢隻係咩?係咪以為係蝴蝶呢?其實係飛蛾嚟㗎
導賞員跟我分享如何分辨蝴蝶同蛾
周不時都會發現甲蟲仔同其他昆蟲!哥哥載住盞頭燈,手拎住電筒成個探險家咁,四圍搵昆蟲,一發現就即刻話俾我同導賞員聽
不過好多時佢連發現普通到爆嘅昆蟲都好似搵到寶咁話俾人知~
俾我發現到竹節蟲呀!
呢隻個樣好似曱甴,如果喺屋企見到佢可能會唔覺意打死佢
有四大蛙之稱嘅其中一種蛙俾我哋發現啦
佢叫做「沼蛙」整個行程都只係見到呢隻咋!
知唔知咩叫金蟬脫殻!
原來呢隻就叫做「鼻涕蟲」,但係小朋友都係嗌佢做冇殻嘅蝸牛
第三款蛙俾我哋發現到,佢叫「大陸蛙」...唔係!係「大綠蛙」先啱
真係唔好彩啦,成日俾人以為佢嚟自國內咁唔受歡迎,其實4款蛙我覺得佢最靚仔
最後一種蛙我哋就搵唔到,就係有「性格歌㗋」之稱嘅「白頷樹蛙」,佢叫聲真係好似機關槍咁!
最後導賞員帶我哋去睇吓其他植物,呢度我覺得好似童話故事裡面嘅仙景咁,呢種植物必須在流水附近先可以發現!
蛙生,下次再嚟探探你啦!
海洋公園保育基金 夜探大潭動物明星 簡介
日期
2016年7月30日
時間
19:30-21:00
費用
每位$90(會員)/$180(非會員)
3923 2323
網頁
http://www.oceanpark.com.hk/tc


text:
2015年掛住去旅行
睇返我近呢幾個月的blog, 原來已經被沖繩, 東京, 九州遊佔據0左
好似都幾誇張
其實手機入面儲0左好多飲食相未blog
唔知仲有無機會重見天日
先 blog 2015 最後一餐 lunch
呢日放半晝, 蝸牛先生來接我放工
因為公司 (屋企) 呢頭已經食到厭
所以最後蝸牛先生帶我去西環一間小店食西班牙菜
西環西營盤第三街70號地下J舖
粟米湯,真材實料,好濃好滑
漢堡包薯條,麵包質地同平時食到的唔同,有少少中式包點 feel,但又幾夾.漢堡扒牛味濃,不過略油.子薑代替了青瓜,幾新穎的配撘,而且我覺得味道比青瓜還要襯.
煎紅衫魚,我覺得有少少腥,不過蝸牛先生又唔覺.同樣,都係油油地.
甜品,西班牙油炸鬼.我第一次食,其實似西式酥餅,點埋朱古力醬一齊食又幾好味.
食完就慢慢散步去上環坐地鐵返屋企.
返到屋企就 HEA 住煲劇, 呢種生活真係幾寫意
2015 最後一餐晚飯都係出街食
唔想太貴, 但又想食好少少
我揀0左利苑 (不過無影相!!!!)
我地食八點0個 AROUND
其實唔算好夜0者, 但竟然好多菜都賣哂 (百無)
想飲湯, 但得返兩款我唔鍾意飲的
臘味糯米飯又話賣哂
本來雞都賣哂, 但好彩後尾又話仲有半隻
上之食過 APM 利苑覺得好好食
今次北角呢間我就覺得麻麻
搵次要去 APM 再食過~!
夜晚兩個傻人行0左去鰂魚涌海濱花園諗住睇煙花
哈哈, 原來係一 D 都睇唔到架
唯有當散步啦~
2015 就咁就完0左, 時間過得好快
呢一年的心情好複雜
媽媽再次確診, 令我每日都活在不安之中
(每次覆疹都好怕聽到壞消息; 好怕屋企人來電, 然後話媽媽唔舒服)
媽媽的病, 我無0野可以幫到佢
只係盡能力開解佢多D, 令佢開心
(不過老媽負能量太多, 呢個任務好難)
2016 唔奢求 D 乜
只係想屋企同身邊的人都可以健健康康
我同蝸牛先生繼續幸福快樂~
同埋, 希望蝸牛先生可以寫埋未完的九州一人遊.....hehee..


text:
今日去完立法會參觀同喺外嘅添馬公園玩之後
就行5分鐘過到嚟展城館玩啦!
之前一直好少聽人講過香港有呢個館,一於今次順路過嚟睇吓先!
我哋由添馬公園大草地行過嚟只需5分鐘
外面睇落去唔算好大個館
我哋離遠見到個人企喺天台度
嚇死我以為有人玩行為藝術要跳樓
原來佢前身係香港規劃及基建展覽館
2002年依家有喺度,但係2009闗閉翻新
到2012年再以展城館開幕!
所以外面望落去都覺得好新
先喺門口影番張靚相先
呢個哥哥成日都整古做怪!
入到去發現人唔算多
基本上行得好舒服
大家可在門外Reception拎番一張QR咭
然後在這個地方啟動你的QR咭
啟動之後你就可以拎住佢到各層啟動每項電子設施
我哋拎住其中一張咭啟動唔到
之後要問Reception哥哥拎多張,試咗兩三張先至OK
啟動嘅時侯要你入好多個人資料
不過大家都可以Skip哂佢!
我哋開始行程之前大家先去厠所小個便洗個面
跟住我哋等齊人就準備開始我哋嘅展城館旅程啦
喺地下呢層就已經設有一個展覽
不過只有好多塊展板喺度,對於我唔係咁鍾意睇字嘅人嚟講
就想快D去下一站!
我哋行上幾級樓梯準備搭一條好長嘅扶手電梯上到三樓
望上去見到好有老香港特色嘅鳥籠
喺扶手電梯嘅上面有好多好有香港特色嘅招牌燈箱
呢個係一個影相景點,但係大家一邊搭住扶手電梯一邊影相要記住小心
我要睇住呀芊所以就求其同哥哥影一張就算
有珠寶有海鮮飯店等嘅呢D招牌真係好有Feel
上到嚟呢層一見到就係呢個主題放映區
左右兩邊大屏幕都播放住香港唔同地區嘅發展計劃
中間設置咗一個香港九龍的小模型
中間維港用咗Project形式將船隻投放咗係個海度
小朋友見到都覺得好得意!仲有大人就同小朋友估吓自己住喺邊
住喺新界嘅朋友就睇唔到lu...
大人們都係求其指個地方當係自己住嗰度話俾小朋友聽
離開咗放映行過嚟就係一條長走廊
都放咗唔同地區嘅城巿規劃,睇到佢哋嘅一D轉變!
搵到自己居住地區嘅小朋友就好開心
搵唔到嘅就喺度問「點解冇嘅?」
我都覺得奇怪唔係每一個區都可以介紹㗎咩?
呢個芊芊見到有掣就不停撳
攪到俾姐姐過嚟話...
之後上到嚟四樓係資源中心,不過我哋帶住咁多小朋友就廢事帶佢哋入去
因為裡面就好似一個圖書館咁都係俾巿民入去搵番D資料睇吓
不過聽講裡面可以望番出去見到無敵大海景!
所以大家都不彷可以入去望吓!
落番去二樓,呢一層嘅主題係「策略宏圖」,「策略性基建設施」,「交通及運輸」和「可持續發展」
呢層算係最吸引大人細路㗎啦!
因為佢嘅裝置都好生活化,有港鐵,紅綠燈,水管等
呢度有個投射器project咗一隻大甲蟲喺地下
小朋友已經好開心咁不停踩佢!
呢度有好多似曾相識嘅標誌
所以佢哋踩落去又好興奮lu
呢個更加係大家影相嘅景點
叫哂成班小朋友一齊排排坐影番張靚相
不過我影完都喺度諗,大家咁鍾意喺真港鐵裡面影咪就得囉Haha
而且仲有一個好似打機咁嘅設施
俾小朋友可以模擬駕車
所有小朋友都勁鍾意玩,結果成為大人休息時間!
另外一邊有D問答遊戲同埋互動設施
不過每次遇見呢D互動電子屏幕
仲有一兩部壞,我哋Touch極都冇反應
但係最後都係呢度最吸引小朋友
結果佢哋都係拖住手番去再玩過
最後我哋喺度抖多一陣就離開呢度
向住天星小輪碼頭出發!同小朋友一齊搭個船去對面岸
Photo by CANON 5D Mark III, Len | EF 24-70mm f/2.8L USM
呀劍評語: 雖然話係認識香港的城巿規劃,但係大家都可以當佢係一個歷史博物館咁行,只不過個歷史冇咁前,展館好新,唔算大!來個短線遊配合埋搭天星小輪過尖咀食個Tea都幾好!
展城館 簡介
展城館是香港首個以規劃和基建發展為主題的展覽館.這個獨特的展覽場地,展示了香港主要的規劃建議和基建項目,並簡介我們這個城市未來的發展方向.
開放時間
每日10:00至18:00逢星期二(公眾假期除外)及農曆新年初一及初二休館.
電話
3102 1242
免費參觀
前往中環站,使用K出口,出站後先橫過遮打道,再經行人隧道前往愛丁堡廣場.
網址
http://www.citygallery.gov.hk/


text:
嗯.致被圈養的豬︰
「今日個牌收皮之後,我俾人抽仲多過俾人鼓勵安慰,好似我同我個台欠撚柒咗佢地咁,你就知咩事,係就知香港(人)冇撚得救.我唔係最介意你地抽柒我,我知你地唔睇電視,邊個有牌關你差事,但最悲哀嘅係你地似乎冇人明,你地依家唔係冇咗一個台咁簡單,你地係容許冇咗個台而個政府用"一籃子","循序漸進"等等由大陸傳過嚟嘅匪語嚟耍鳩你地,真正原因被保密協議掩蓋,反映香港已經係大陸省市之一,乜都講潛規則,講後台.第時你地因為"一籃子原因"而仆街,冇咗份工,我會放長雙眼,食住花生睇你點折墮.
而事實上過去,將來呢個港共政府都係會不斷用匪語言偽術耍鳩你地,都唔好講到要"佔中"咁大陣仗(我開頭聽落都覺得ok,但為個牌佔中好可能變成浪費民氣),你去為呢件事嘈,上街,聲討,都係攞返啲咁the尊嚴而已,都好過咩都唔做.如果你郁都唔郁,全亞洲以致全世界,都會當你香港人係活該仆街死十次嘅死契弟.
不過我想講,我作為一個星斗小市民,日夜奔波,一向冇咩時間參與政治運動,可能喺好多社運名流眼中係一個冷感愚民,時事知識亦欠奉.我過去年半,捱過無數個通頂,犧牲過無數個周日同公眾假期俾工作(星期六都係工作日冇補假),放個假都充滿罪惡感(會俾同事喺whatsapp,facebook開post抽水,屌柒),突然之間有假放會因為冇節目而惶恐不安,都跌跌撞撞,好不容易咁完成咗三個作品,好老實講我聽日就飛東京睇Loud Park 13,都仲要改起稿先走得(旅行期間仲要接whatsapp order,睇明朝歷史的資料keep住進度),而呢批稿係我最dum心血落去嘅一個project,一個注定成為經典or cult典嘅sitcom,不過自今日起後,永遠冇可能出到街了,你地永遠冇得睇,你諗下係邊個損失?你地冇得睇,連覺得差,要cap圖上網屌柒嘅機會都冇,香港人,明白自己同圈養嘅豬冇分別嘅客觀事實未?我唔敢話自己損失時間健康青春去做嘢係好偉大嘅一件事,我純粹想講,忍得落港共政府呢一鑊嘢,你班香港人就係柒頭皮,移民去第二個國家都冇人睇得起你.
算吧喇,玩完架喇,一個禮拜返嚟之後,公司應該開完會俾晒通知出嚟點樣人事調整,都係時候為自己鋪定後路.呢次(好大機會的)失業,唔係因為我個人工作表現或僱主企業經營問題,係港共政府造成的,我永遠都會記住.我冇半澤直樹咁把砲,下下要人十倍奉還,乜都跟到尾;不過仇怨就係仇怨,很遺憾,很悲痛都要講句,個人取態是確定了:在公,在私,與共匪誓不兩立,與689誓不兩立.這也許是小弟維持少許人格尊嚴的唯一方法吧.錢對於我來說始終最重要,皆因我多數無伴終老,今日你689蘇錦樑搞到我間公司雞毛鴨血,同斷我米路,斷我衣食冇分別,我到死嗰刻都唔會遺忘,你明唔明?已經唔係政治爭拗同立場分歧嘅膚淺層次,係生存嘅問題,一講到生存,就學Tony Stark話齋:"There's no politics here, just good old fashioned revenge."」


text:
同朋友食完飯後,太陽哥哥黎接我,我地約好再食聰嫂甜品;係我拎左籌排緊隊時,太陽哥哥打黎,話不如睇下銅鑼灣的店有冇我想試的戒指先...
事緣係我呢幾個月瘦左,瘦到連結婚戒指都係左手無名指度鬆到可以跌出黎;跟住改戴粗d的右手無名指,過左排都頂唔住;再跟住戴左手中指...復活節期間,太陽哥哥叫我揀過隻戒指送比我,我係沙田Swarovski一睇就鍾意左呢隻,可惜冇晒細碼,sales 姐姐仲話唔係好多間鋪有,因為已出左一段時間!
今晚去開銅鑼灣,太陽哥哥話呢度應該有幾間,冇都可以即刻再搵;點知好好彩,一去times個間就有啦,反而sales姐姐話名店坊個間大店一隻都冇添!
其實細碼我都鬆架,不過又因為好鍾意,所以照買左!哈哈~~好多謝老公呀!
買完個刻好開心好開心,因為個心好甜呀!嘻嘻~~跟住返去聰嫂食糖水,張籌當然過晒啦,過左成六七張呀;但太陽哥哥施展佢既渾身解數,發揮佢既演技...扮可憐,侍應比我地插隊呢!好開心again,因為唔洗重新再等過!
今日試左一款新甜品,另一款encore;新試的榴槤水晶珠好凍同好多碎冰,唔岩我怕凍食的口味,係個人喜好唔夾啫,冇睇清楚張相就叫左(可能心情太hypa),因為我一向受唔到沙冰質感既野,好似出晒名的唐百虎棉花凍我都唔受得架!


text:
尋日同諾諾玩到五點幾後,我就會合太陽哥哥,仲有呀仔同hazel,搭火車上常平,參加呀仔個細佬個囡囡兩歲既生日飯,關係聽落好複雜吧?哈哈~~都係架,呀仔呢家人,同太陽媽媽工作的同事/雀友又係有關係架!總之就後生同後生既一group,大人又有大人既一group,而大家都係同一個家族啦!
去到深圳後就坐廣深鐵路上常平:
宜家d廣深鐵路火車真係又靚又舒服,一d大陸味道都冇,仲好乾淨添!
到達後,我地就坐的士黎到呢個名為"蘭桂坊"地方既"老林大石斑魚"酒家:
門口呢條大石斑,就係我地兩圍檯將會KO佢架啦,真係好大條架,聽聞只係兩千蚊人仔,係香港實食唔到呢個價錢喎!
呢個就係壽星女幸怡啦,同爸爸勁似樣呀!幸怡五月十九日就兩歲啦,同太陽哥哥同一日出世架!
其實係兩年前,我都有上常平參加幸怡既滿月酒架,大家得閒可去回顧返;當時幸怡係一個手抱BB,細到太陽哥哥都唔敢抱,轉眼就兩歲啦!
幸怡勁怕羞,佢對住陌生人唔會笑同唔講野,但人人抱佢又唔喊喎,只係好無奈咁既樣啫,好攪笑!
今晚係打邊爐式,食物全來自條大石斑,有魚片魚蛋魚肉魚餃魚塊等等,我知道後真係呆左,我最怕食魚肉,平時連魚片都嫌有骨...好在都唔係太濃的魚味,又冇骨,我今晚算成世人暫時食得最多魚既一晚了!
除左打邊爐,仲有熟食,有好正的蠔餅,老水鵝等,仲有個叫芥辣斑塊,我竟然好鐘意食,不過冇影相;仲有個魚腩煲,好多人食,太陽哥哥都話好好味,食左好多舊,但我覺得有腥味,食唔落...
呢個芋頭甜品又係正野!
幸怡傳下傳下,傳左去比我同太陽哥哥個度,又影幾張先~~
笑下啦,幸怡~~
生日飯後,大人返去打牌,後生既就搵節目,我地好似上次咁去左按腳,可惜呀仔同hazel有事要返香港,唔係就更加好玩啦!
按完腳後都成十二點啦,我地買左串燒就返去啦!食串燒係我特別要求架,因為上次食過之後都成日回味住;不過上次係叫外賣,今次就我地自己行埋買!
好多款食物任揀任燒,雖然我好鐘意食蠔,但係呢度,我就唔敢食啦,嘻嘻~~
去士多買野飲時,撞到梁靜茹,去到常平咁遠都撞到佢,真係有緣喇!哈哈~~
返到去開餐,呢度有好多串串燒呀;我冇記錯好似有十串牛十串羊廿串腎,仲有少少雞翼;最終...梗係食唔晒啦,唉!
呢度就係我地過夜既屋,好大間架,呢度係地下客廳,一入門口見咁大就影低相先!上到二樓我同太陽哥哥間房超大,唔怪之咁多人返大陸買樓,真係好正!不過我地好攰又眼訓,當時已經接近兩點啦,又要研究點用個熱水爐,同埋想洗頭又唔知有冇風筒,咁多野攪,都唔記得影相添,激死~~
訓醒第二日就執野離開,去飲早茶,途經尋晚好黑睇唔清楚的蘭桂坊區:
飲茶地方係新世紀酒店,亦即兩年前滿月酒的地方!
幸怡旁邊係爺爺嫲嫲邵生邵太,即係呀仔呀細既父母!
幸怡好鐘意食鳳爪雞腳類型既食物架,食到好開心呢!
呢餐太陽媽媽宴客,因為佢好似打牌贏左千五蚊,勁!呢餐超抵食呀,十三個人食到勁飽先四百蚊人仔有找!不過好似係邵生識人先打左六折,勁!
跟住我地就回程返香港啦,今日太陽哥哥放棄一日唔開工上黎當渡假,時間話咁快就過左,唔知幾時可以再一齊去下旅行呢!


text:
今朝早九點三車,我起左身之後梳洗好叫醒爹爹起身,Ambrose响爹爹起身無耐自己都醒埋,由於之前懶床,比原定要起身時間遲左,所以執埋野換好衫,黎唔切食早餐就出左門口喇,好彩奶奶有買三文治,可以上左車先食!
响站頭匯合埋姑姐一家,等左一陣就可以上車,重以為係直通車唔使落車,點知路人甲話架車去到深圳灣係要落車過關再轉另一架車.而家嘅深圳灣真係超多人,一落車就有好多人衝入去過關去廁所轉車,其實都幾混亂.無驚無險再上車,全程車程頭尾計埋轉車過關大概都成三個鐘,比想像中要慢.
落左車嘅Ambrose超級興奮,不停咁叫,行到去個水池有個石像又叫一大餐,姑丈話佢好失禮,哈哈!爹爹一馬當先去check in,之後竟然話無房,將我地間房upgrade左去貴賓房,但貴賓房要再坐鐡車去,並唔係大堂本座,我地有d擔心太遠出入會麻煩,但接待又話唔係太遠,行番去本座三分鐘左右,係揸車要兜路至會覺得遠,加上個接待不斷話可以坐鐡車來回,令我地都放心跟佢去貴賓房.但一入貴賓樓就覺得果度好靜,雖然清靜係好,不過我地不由得諗我地有無俾人搵笨囉!去到九樓至發現,雖然我地兩間房房號係相連,但原來啱啱係長走廊嘅一頭一尾無雷公咁遠,當然即時要佢地再安排過啦!所以一行人都係入左其中一間房安頓d野先,只見房門一開,嘩,果然係貴賓房!好大間房呀!一推開門係玄關,行入少少嘅右手面係書台椅子,一大橫排嘅鏡同矮椅子,應該係梳妝台,行入去,兩大張四尺床分開安放,房間最盡係張長身貴妃椅,夠一個唔高嘅人瞓,床嘅對面係洗手間,洗手間成長方形,長方形兩邊分別係衛生間同浴間,中間橫排就係兩大個洗手盤大鏡子,非常濶落.浴間門隔離有度門可通向出面大露台,個露台之大,係大過屋企間大房,露台放置左一個大浴缸,我諗夏天嘅時候真係可以走出黎浸吓浴.間房係對正長隆水上樂園,雖然未開,但設施係好彩色,望落都好似好好玩咁!
我地一路參觀間房,一路都重諗緊自己有無俾人搵笨,始終唔响本座好似無咁方便,不過爹爹就話佢之前上過網睇過d房,我地原先真係應該唔係住呢隻房,呢隻房真係好大同好靚,酒店應該無騙我地,只不過唔知唔upgrade可唔可以強烈要求住本座囉!
我地一路講二表姐同Ambrose就一路行左出露台,當然我地梗係跟住去啦!二表姐係咁擺post要人同佢影相,而Ambrose見到個浴缸又係咁扶住想爬入去,我見佢咁樣,咪索性抱左Ambrose同二表姐入浴缸玩囉!玩得一陣之後,大表姐都衝左出黎爬埋入個浴缸度,三個人好開心咁跳跳紮,而原本揸住攝錄機嘅爹爹就唔知行左去邊無影住,我就啱啱擰轉身望吓周圍嘅野時突然聽到尖叫聲同水聲,真係說時遲那時快,電光火石之間見到浴缸個水龍頭俾人扭開左標緊水,大表姐已經响浴缸外地下喊,我同其他人就拿拿聲抱起二表姐同Ambrose.大家都好緊張咁抱走兩個細,睇佢地有無濕,可憐地下個大表姐就喊哂口未有人理佢,諗起都好笑呀!原先我重諗住大表姐唔會亂攪個水制,Ambrose就一定唔識開制,我以為二表姐都唔識,所以都無諗過有問題,至會一時擰轉身無望實,點知就係呢幾秒,二表姐走去扭開個水制,條水柱就標出黎,大表姐識行識走識反應就走都走唔切仆左出去浴缸外地下,所以喊哂,而細果兩個都唔知咩事重阿呆咁企响入面,我地驚佢地整濕哂衫褲襪當然第一時間抱走佢地,所以未黎得及呵番大表姐,呢個場面真係笑死左呀!最衰無影到啦!
小插曲之後,接待按門鈴通知我地可以安排隔離房俾我地,實在太好喇!姑姐一家過去安頓好之後,我地一行九人就出去搵野食喇!落到樓下大堂時問接待,係咪有車可以載我地去番本座,佢竟然話唔係,又話要book,又話要等,我地個個都肚餓唔想等,聽佢地話行番過去都係幾分鐘,咁就一行人行落山,體驗吓有幾遠.不過因為我地推住bb車,所以都仍然要兜路行落去,唔可以直接行樓梯,咁其實行落山都唔係真係好遠,都叫方便嘅!去到本座我地見有buffet食,不過距離果節完結時間都只係有一個鐘左右,我地都係唔食buffet.經知客介紹,我地去左飲茶,不過因為我地七點半要睇馬戲,要睇到成九點,而夜晚dinner buffet又只係去到九點半,所以似乎要食dinner buffet嘅話就要早d食,所以我地呢一餐雖然個個都肚餓,但為左個dinner buffet,大家都係食到唔肚餓但又未係好飽嘅狀態就算喇!
食完野,我地又行番去book dinner buffet,點知去到book大人小孩時,佢地竟然話Ambrose都要收費.原來佢地食buffet係計高度,唔係計年齡,我地之前只係預大表姐要收費,二表姐同Ambrose咁細,一定唔使,點知佢地一行埋去個度高尺度,過哂佢地指定嘅0.7米,即70cm,就一定要收費.我地望住個尺都啞左,70cm其實真係好矮喎,Ambrose出世都有成50cm啦,70cm嘅時候,我估佢都未識得食固體囉!70cm要收費真係好唔合理,我地再問個知客,話Ambrose得果歲幾人仔,食得d咩野,真係要收費?佢望住Ambrose都知道佢重好細,佢好無奈話係呀,佢地公司係以高度去界定收唔收費喎!就係咁,我地決定唔食dinner buffet喇!兩個咁細嘅小朋友都要俾錢,實在係唔抵丫麻,講唔過囉!
行左一陣又影左d相,我地都係決定回程返房休息,要俾細路瞓吓覺夜晚先有精神睇馬戲.返到酒店房,我地索性將兩張四呎床拍埋一齊,咁就算Ambrose唔瞓bb床同我地瞓,都唔怕太迫佢會碌左落床.第一次瞓八呎床,真係好舒服,好快我地一家三口就瞓著左喇!
近五點鐘時奶奶拍門我地至識起身,真係唔想郁,但無辦法啦,要食左野至入場睇馬戲,真係要出門口架喇!
今次我地唔推bb車,一行九人又浩浩蕩蕩行去本座度搵野食,所以今次可以行樓梯落山,原來行樓梯係快d架,咁即使去左山頂住其實都幾方便囉!不過奶奶就話夜晚返黎黑麻麻要行上山唔係幾好囉,我又覺得ok啦,間房大左,都係返黎黑少少,一陣之麻,又唔係成日行出行入,都無所謂啦!行到去本座睇吓牌,原來有個地方叫彩蝶谷响本座隔離有好多唔同野食,咁我地就決定去果度食喇!去到時發現有得任食打邊爐或者散叫野食,本來都好想打邊爐,但我地又遇著同一個問題,就係打邊爐係任食,任食嘅話小朋友都係要度高至決定收唔收費.今次個知客就無要我地一定要行埋去度,佢憑肉眼望完幾個細路之後,就話Ambrose唔收費,大二表姐都收費.我地諗吓度吓,最尾都係覺得散叫野食抵d,同埋時間又易少少掌握到,都係散叫算喇!侍應知我地係去睇馬戲,不斷催我地快d落單,話驚出餸會遲!
原來大二表姐返左房唔瞓覺,係咁掛住玩,到出黎食飯都無瞓過覺,所以幾乎一坐低之後,大表姐係即時瞓著左,而二表姐就係中段時間瞓著埋,所以我地決定唔去任食buffet同邊爐真係明智,因為兩個要收費嘅小朋友最尾都無食過野就响果度得個瞓字,哈哈!
食完飯攪掂埋d小朋友換片去廁所,慢慢行大概十分鐘就到左馬戲場地.真係好多人,我地排左隊過閘時先至知張飛要去番售票處換番正飛,真係麻鬼煩,咁樣攪一攪又花左少少時間,原本重係諗住早少少入場霸番個好少少嘅位,樣樣都比預期中花多左時間,到最後我地行去搵位時,其實好多都已經full哂,前排都唔使講無,中座都無埋,其實應該話山頂位都要行到好遠唔係場中先有一行連住嘅坐位,係山頂位最後一行,但無法啦,再行遠d都唔知重有無連位,所以我地見有就照坐喇!我地個位後面有個欄杆,欄外面有兩張長椅,係山頂之最嘅位,好明顯係額外加上去嘅位,無得挨嘅,呢行位都响我地坐好之後坐滿左人喇!
好快,馬戲開始喇,响中座位有條濶行人路,果度有好多唔同公仔行左出黎對住觀察勁歌熱舞.之後班人走哂,中間個台就正式開始表演.一開始係有個類似皇后嘅人物出黎,佢個寶座左右分別有一隻獅子同老虎,兩隻動物都好乖咁坐左响度,不過其實係佢兩隻動物隔離有人不斷餵野食,所以至咁乖.寶座放响圓形台中央,而同一時間有一隊馬不斷响度兜圈跑,佢地一出場,Ambrose已經“err”喇,可能呢個情景同佢本DWE storybook入面有一場係circus嘅好似,只係本書講馬上面係beautiful ladies好似跳ballet咁樣,而呢度唔係,不過都幾類似!早知攞埋本書去旅行啦,可以睇完馬戲再睇本書加深吓丫麻!之後真係有女仔坐在馬上,一路兜圈一路掉絲巾落地,掉好一圈之後,佢地就在馬上拗身面向天咁執番哂d巾,好勁呀!
之後有空中飛人,雖然佢地係咁飛黎飛去,我都好似係第一次睇,但可能佢地飛左都幾耐,有少少悶咁!再黎就係黑熊表演,好犀利,d黑熊係可以企起身好似人咁行路,但個屁股又扭吓扭吓,都幾攪笑,有d黑熊就踩單車,似足DWE嘅Bongo咁,除左踩單車,最得意就係黑熊拖住架人力兜,兜上又坐左隻黑熊,隻黑熊拖拖吓自己走左去,坐响度果隻唯有落兜自己去拖,好鬼馬!之後set左個鐡圈,以為跳火圈,但唔係,只係普通跳圈,不過對於黑熊黎講都已經好叻!估唔到平時形象好兇惡嘅黑熊,都有咁可愛嘅一面.最後,又set左一條繩,有隻黑熊企左响上面,四腳踏繩咁向左向右行黎行去,真係名副其實嘅踩鋼線,行左一輪都唔知佢做咩,但後尾見佢嚐試前兩手放開企起都唔成功,先知佢原來係想搵到個平衡點兩腳踩繩成個企起,只見佢一路都腳震震咁企唔起,心裡頭又覺得黑熊好慘,其實佢地本身係野生動物,呢d表演都唔知經過幾多訓練先至做到,唔知受左幾多苦,而家為左要踩鋼線企起身腳都震埋,真係忍唔住講句“搵食艱難”,有d慘不忍睹!黑熊當然最後都可以企起身啦!最後就係黑熊揸電單車作結.
之後就無啦啦有d唔同動物行左出黎,其實佢地未出場前我地坐山頂都聞到一大陣動物味,都知有動物要出場.出黎嘅動物有長頸鹿,斑馬,羚羊,駱駝,不過望落係唔知做咩架,佢地出一出黎就返入去.再之後就有人騎住隻河馬出黎,又係行一圈入返去,跟住係馬騮仔,豬仔同一隻大肥豬,行完又入番去,不過因為配樂得意,d動物又全部識得跟住指定地方行一圈,其實都幾叻架喇!
再黎係隻猩猩同小丑做d攪笑動作,加埋配樂,又係幾生鬼嘅!
接住就係有一隊黑白馬,裝飾得靚靚地跑出黎,開頭見佢地都係圍圈跑,無咩特別,點知佢地跑跑吓識得自己變陣,由單行跑變到去雙行再變三隻並排咁跑,跑到咁上下又慢慢變番雙行再單行,都幾神奇,因為唔見有人去做d咩令佢地知時候變陣,睇落好似好合拍!不過跑得一陣我就見白馬最尾兩隻成日都痴埋一齊,跑最尾果隻成日迫住佢之前果隻,有時都有少少走亂左,不過整體真係幾好,最重要係d馬其實好靚,長毛架!跑到咁上下終於都收隊,之後有隻黑馬出黎做單腳屈膝動作,再有隻白馬出黎,做雙腳離地企起動作,呢個環節又完結喇!
過場有堆黑人跑左出黎玩叠羅漢,之後就係之前上you tube睇過嘅風火輪喇!成個風火輪除左中間個圈之外重有四個圈,個風火輪不停慢慢轉動,表演人逐一上圈,佢地除左响圈入面跑,亦都爬左上圈上面做高難度動作例如跳繩,嘩,真係睇見佢地都驚啦,個風火輪係好高,而且又不斷咁轉,佢地升到最高果度我諗有幾層樓咁高,重要响上面個圈外好似倉鼠咁跑,成日都好驚佢地唔小心跌左落黎!佢地跑跑吓個輪重出埋火花,全場暗哂,雖然睇落好似幾靚,我覺得真係好危險,又再一次諗起“搵食艱難”!之後最恐怖係佢地竟然攞左個黑色頭套出黎笠住個頭响圈外跑,我睇到自己都心跳加速呀!
風火輪完左之後,就係人扮企鵝跳水表演,其實都幾得意,最驚嘅係最尾有一個人原來响個馬戲帳篷頂standby,準備由果度咁高跳落水,真係超高,根本唔可以想像點跳落去呀,重要下面個水池,其實只係圍住個台嘅一條幼幼河道,我真係唔係幾夠膽睇囉!個感覺就好似見到有人要跳樓自殺咁,當然,最尾又係無驚無險完成左啦!成場馬戲去到呢度已經到左尾聲,中座走廊位又有唔同公仔走出黎唱歌跳舞,最得意係有隻象行出黎,佢個鼻係不停扭扭吓郁,好好笑!重有就係有一群紅鶴亦都跟大隊行出黎,真係估唔到喎!最尾,好多人都開始走緊,突然間好多雀鳥由唔知係咪台度向山頂飛出黎,好彩我未企起身,唔係可能成隻雀撞左埋黎塊面度,嚇都嚇死呀,我見到有隻唔知咩雀,正正响奶奶頭上方少少飛過,呢一幕真係夠哂surprised喇!
個半鐘嘅馬戲其實真係幾好睇,可能同未睇過有關啦!Ambrose今日都比較攰,雖然佢都瞓左一陣至出黎,不過可能係比我地嘈醒左唔係自然醒,佢去到嘅反應都係一般,如果個場黑左暗左,佢都會想喊想走咁,個台一有番光又ok無野,對於佢今日舟車勞動,成日都係坐响度無得郁動黎講,佢嘅表現都唔錯喇,可能等佢再大d明多d再睇過會更有趣嘅!成個馬戲最令我不滿嘅係前兩行竟然有人耐唔時揸住部手機企起身拍片,阻住哂我地d視線,同埋佢地重要食煙,真係好乞人憎囉!
睇完馬戲返酒店playroom玩左一陣就返房白白豬,三個小朋友又玩埋一埋,姑姐將d被攝哂落兩張床嘅中間,俾班小朋友行障礙賽,玩到顛哂!最尾,姑丈落逐客令,話Ambrose要食奶奶,要表姐們同佢say bye bye,哈哈,我地都無話佢要飲奶奶,好明顯係趕我地返房啦!
呢一晚,Ambrose一定好攰,先係早起無咩點瞓,又坐車坐咁耐,又睇馬戲不斷有唔同射燈射黎射去,又去左表姐房玩到十一點幾,佢飲完枝奶奶一陣就瞓著左覺喇!


text:
留長頭髮留左好多年喇,我記得對上一次剪短頭髮係結左婚之後返緊而家呢份工果時剪過.可能果時頭髮成鬼日開差,個人又悶悶地,唔知點解有日心血來潮走左去剪頭髮,咁就走左去剪喇,不過雖然係短頭髮,都只係遮住耳仔,長度响下巴上少少,唔上唔落,唔長唔短,有少少“leung”咁,到最後又係一如以往,懶得打理,唔剪唔剪,好順理成章咁又留番長頭髮喇!再對上一次短頭髮,原來已經係好耐之前嘅事!原來我讀大學果三年,都係短頭髮架!我唔記得當年點解會剪短頭髮,照計當年我都重會係果d貪靚嘅妹妹仔,我d頭髮又唔係柔軟又天生髦,短頭髮都唔係我杯茶,真係唔知點解會剪左,只係記得果時剪短之後又唔靚又再剪,點剪都怪怪咁,結果越剪越短,入大學果陣係短到去男仔頭咁,我呢世人都無諗過要剪到咁,但係又唔知點解,去到男仔頭嘅時侯個效果又幾好,重keep左成兩年,要去到year 3先慢慢留番長少少,諗住見工斯文少少.....
近月成日抱Ambrose,佢都會抆住我d頭髮當扶手咁唔放,朝早佢瞓醒又好鍾意係咁望住我之後突如其來一手抓我嘅頭髮抆,抆完又會係咁望番自己隻手,因為佢成日抆甩我嘅頭髮,d頭髮甩左又會攝左响佢嘅手指隙度,佢每次都會好好奇咁望自己隻手,再擰吓擰吓等果幾條頭髮跌落床或地下,再又走埋黎抆過,抆完無論有無頭髮真係抆甩,佢都一定會望自己隻手,我開始覺得佢係好想去探索我嘅頭髮,佢响度study緊呢個因果關係!我今次真係大檸樂呀!講真,平時俾佢咁抆都咪話唔痛,重要有時係瞓瞓吓覺,佢一野抆落黎,真係痛醒架,就算我點惡點話佢,佢都一於少理照抆,真係攪佢唔掂呀!我開始諗不如剪短頭髮唔使煩啦!
剪短頭髮呢個念頭一出,真係收唔番.問吓老公剪短去好唔好,佢又話好.我都重有少少猶豫,唔係諗剪定唔剪,係諗剪幾短!睇吓d雜誌,又唔覺有咩短髮型,都幾頭痛,唔覺唔覺又擱置一邊無去諗!早兩日放假又諗起剪頭髮,趁住平日少人就快d去剪,點剪又真係未諗到,諗住去到先算啦!大前提係我唔會再剪唔長唔短嘅短髮型囉!
入到去同個髮型師講話要剪短頭髮,佢都再三問我係咪認真,係咪捨得!之後佢就俾左d髮型書俾我睇,都有少少idea要幾短嘅,只係驚唔襯囉!個髮型師較剪一揮,先由肩膀對上位置打橫剪哂d頭髮,再慢慢剪上去!佢一剪果吓我不知幾後悔唔叫佢俾我自己剪呢一下,真係超爽呀!佢一路剪一路問我呢度想點剪果度想點剪,其實我都唔sure,只係話要短,唔遮耳仔!點知佢又大我話,咁長頭髮一下剪到咁短無彎轉,想留番長就好麻煩.見佢咁講我開始有少少猶豫,佢就話不如剪左遮耳仔個型我望吓先,咁我都話好啦,穩陣d麻!到佢剪左出黎遮住耳仔,真係唔三唔四,唔使五秒我就話唔好睇,佢見我咁決絕就好爽快話咁同我剪短哂佢,果斷d唔好再諗留長嘅問題,要短,就去到盡!
最後,當佢剪完出黎,我都出奇滿意,連佢都話估唔到原來我都幾受到男仔頭!哈哈,佢唔知,我知!久違喇,短頭髮!行出髮型屋果刻,真係覺得成個人輕左好多!
返到屋企,奶奶一見到我就打左個突,問我做咩剪到咁似男仔,問我唔驚呀仔唔認得我咩,我無理佢,心諗女仔唔可以剪到似男仔咁短架咩?見呀仔又照樣同我玩,即係認得我啦!等埋老公返黎,好彩佢話好睇.
剪完頭髮之後,好多人都好surprised,有同事第一眼唔認得我,見到佢地唔同嘅反應同表情,真係覺得好好笑!不過一致都係good comment,真係無剪錯!最多人問點解咁捨得?你捨得架喇?講真,真係唔知點答,無話捨唔捨得嘅,都剪左喇,頭髮總會長番,唔好咪再留過囉,時間問題啫!之前一路都係長頭髮,其實我唔係特別對長頭髮有偏好,只係長頭髮真係可以一年都唔使去髮型屋一次,係好方便,唔使打理,對於我呢d唔鍾意打扮同咩都要快嘅人黎講,留長頭髮係好自然嘅事,因為根本都無為意去整理頭髮,d頭髮自自然然唔知幾時就變到咁長!
不過最唔慣就係條頸,好凍!


text:
是日嚟到Bridal Academy (香港婚宴管理及形象設計學院), 四周可見唔同嘅化妝用具
仲有靚仔負責人
有請"盛女愛作戰"化妝師Jessica為我地示範, 打好個底 - 為皮膚保濕係重要嘅第一步
先用化妝水幫皮膚做妝前保濕, 加少少CREAM就足夠
之後就係上BASE
要透薄嘅妝容, 可以唔上粉底, 但遮瑕就唔少得
跟住再上碎粉
到眼妝, 利用Le Pichet 旋轉輕柔防水眼線膠筆先畫眼線(黑色上眼線, 白色下眼線)
再用Le Pichet眼影膠筆+SAVA眼妝盒畫好眼影
貼上假眼睫毛, 夾同牙籤都係好幫手, 記得手勢係由上以斜角咁去貼
要填補眼線, 雙眼大左好多
擦上SOFT嘅眉色
打埋陰影令塊面睇落細D
掃上胭脂, TIPS 係唔好低過鼻頭
搽埋個咀
春夏甜美女神妝完成
教學班產品都由ENID贊助, 創辦人Joanne就介紹下頭先嘅Le Pichet 旋轉輕柔防水眼線膠筆
仲SHARE左假眼睫毛嘅TREND 同小知識俾我地
最後有以下禮物
黑金色嘅Le Pichet 旋轉輕柔防水眼線膠筆
真係好易畫又出色, 而且大力擦+用洗手液洗過, 都唔易甩
假眼睫毛就係令雙眼變大嘅神級工具
用上自然款, 以扁口夾夾住子線,再係母線位置去修剪假睫毛,跟返自己眼形剪裁合適嘅長度
塗上專用膠水, 頭尾份量多少少
貼嘅時候中間固定再到兩邊
雙眼即時放大
卸下假睫毛清潔完後,就可以將佢地收納係冬甩形嘅NAF甜甜圈假睫毛收藏盒度, 可以重用
真係多謝Bridal Academy x Enid x beautylife嘅安排, 仲有Jessica嘅風趣教學, 又有新知識嘅收穫呵~


text:
2015年9月2日 星期三
西安古城之旅第二日
,出發去睇秦始皇嘅兵馬俑.原來兵馬俑好遠嘅,司機話條高速公路維修緊,所以原本一個鐘頭嘅車程,變咗差唔多成個半鐘有多.不過點樣都值得去嘅,因為兵馬俑真係好壯觀.兵馬俑原來係一個農民發現嘅,唔係好耐之前嘅事做喎,好似係1974年先發現到,所以到而家都未開發晒.原來兵馬俑原本係彩色嘅,因為接觸空氣氧化左,所以先變成灰色.個博物館都幾多野睇,不過張門票就貴咗啲,
$150成人票,佢有學生票嘅, $75.
首先要行落好長嘅路入去博物館,佢有接駁車, $5一個人,我覺得都值得比.入到去有三個館,
1號館係最大嘅,有最多兵馬俑.睇完1號館係個後邊出呢其實好近就係3號館啊,所以我建議睇完1號館,就先睇3號館.3號館呢係最細嘅一個,裏面冇乜特別.反而2號館呢佢就有啲展品喺度,多啲介紹,同有啲比較完整嘅兵馬俑啊將軍啊士兵啊,會更加理解當時嘅軍隊階級.最後呢仲有一個珍藏館,呢度呢就係睇歷史架啦,佢有講番春秋戰國時代話同秦國點樣成立嘅歷史,都幾好嘅.
睇完兵馬俑,司機問我地去唔去睇地宮.地宮其實就係秦始皇個墳墓啦.不過呢因為行到好攰啦,佢哋唔去地宮,叫司機揸車去大雁塔,先坐番個靚鐘休息下.
大雁塔呢其實都係一般啫,不過一場黎到西安,呢度都係佢哋一個好重要嘅地標嚟嘅,所以都嚟參觀吓.晚飯呢我哋就返返去酒店附近嘅小楊烤肉,又幾好食喎.一天圓滿結束.
於 下午8:18
沒有留言:
訂閱: 張貼留言 (Atom)


text:
苦惱咗4日的早餐, 今次唔想再四周去搵, 所以早一日响微風超市到買咗粟米片加奶, 你地睇, 一盒有齊曬2樣野, 幾方便, 點解香港唔出呢? 丙丙就要咗極品限定的朱古力.
本來打算响酒店附近買手抓餅做早餐, 但係唔知當日係咪放假的關係, 所以以全部都無開門做生意, 最後唯有去隔離間酒店到買咗三文治
最後一日, 我地無乜景點, 去咗仲未去的國父紀念館, 都係叫做行下, 都無乜特別
因為要去三越買amo cake 做手信, 所以我地由國父紀念館站行去市政店, 中途經過傳說中的Hyatt Hotel… 睇完之後你話唔係for 果味野我都真係唔信丫.
去到三越, 又點可以錯過呢間paul 麵飽店呢? 佢地係用上法國小麥, 响上海同日本都有啦… 幾時來香港開分店丫?
買咗太多野, 番酒店放抵手信再去食lunch, 本來想考下一間日本燒肉, 但係行咗幾幾次都無開門 , 原來只係開夜晚, 最終走咗去呢間Mo-Mo-Paradise食日式火鍋, 好似我地平時食的火鍋咁, 有幾種湯底選擇, 牛有3種唔同部位選擇, 而菜就有好多種, 不過重點係佢會寫明食乜對身體有乜好處. 呢餐都幾好啦, 唔好成日都要求太高.
去到機場又係買手信時間, 其實都係得一間維格, 仲有係要做退稅, 呢到好stupid, 要樣様野睇過先可退稅, 所以唔好9秒9將行李寄倉, 唔係就無得退稅
雖然只係食完野幾個鐘, 但小妹真係唔好鐘意機上的食物, 或者頭等/business 會好食好多, 但係我呢d 經濟人, 當然座番經濟客位啦. 過關後食咗唯一一間食店, 話明唯一囉, 即係幾貴都要食架啦, 一碗牛肉麵+一支可樂 – 差唔多HK$100. 唔怪飲D 人食完都唔想走啦, 座番夠本丫
5日4夜的台灣之旅終於寫完.. 仲有無數的食記未寫, 真係要加把競先得啦
伸延閱讀


text:
上回講到响民權西路站下車, 除咗緍紗街之外,其他都係比較舊的建築物, 真係一啲都唔似有高級日本食店喎, 直行轉彎再轉彎再, 終於到了, 成條街都係佢的食店 -- 三井日式料理, 之不過真係佢其周圍的環境有點格格不入
未入門口, 見咁多私家車停拍咗店前, 仲有不停有的士接戴乖客, 立即信心大增, 一定係好野先咁多人來架啦
全場滿座, 無訂位的我唯有痴痴地等, 不過都唔知要等幾耐, 因為所有入內的食容都有訂枱, 無得食但見到啲蟹, 真係好想食落口丫. 佢地座與座之間相隔唔係好多, 但係所有食容好都豪... 點解咁講, 因為好多人叫蟹鍋, 但係壽司食唔曬就走人.
等咗一陣, 店員話要去隔離店, 菜單都是一樣, 但係就要座BAR 枱, 無法啦, 邊個叫我地唔訂枱喎. 呢間的格調更加高級.
我地點咗一個set "上方美饌" NTD1,600 真係一點也不便宜. 就當今餐係除夕大餐啦
跟住我地再點咗油鮪魚馬糞海膽鮭卵蓋飯 NTD700. 2樣野都係share 來食, 好彩點一份set 渣, 因為跟本我地差d 都食唔曬.
先來一杯溫暖的綠茶, 我喜愛佢地的杯子, 餐具美唔美都好影響食客的食慾
先來海膽, 味道鮮甜, 後面白色果d唔知係乜東東
蝦比較普通, 但係粟米超甜同好咁, 所有蔬菜都好新鮮
再來刺身... um 我覺得好一般貨色 (當時即刻好懷信去日本食所食到的魚生)
燒牛肉
味道都唔錯, 好淋身, 本時食到的係直接燒, 今次係放响樹葉上燒
佢地的爐都好特別架, 你地睇好精細架.
;
雖然唔係全隻北海道鱈場蟹, 但係食一part 佢地的蟹已感滿足. 唔知今年會唔會去北海道呢? 會唔會食到鱈場蟹呢, 睇來我地要加陪努力儲 $$
睇時千期唔好肚餓, 唔係見到仲餓.....
串燒味道一般而已
好大隻的蚌, 好鮮加上蔔白蓉, 好好味
麵豉湯都係非一般的麵豉湯, 見唔見面上比較油呢, 原因係用咗魚去煮
以上係一個set, 係咪睇到都好飽呢, 我地share 來食就差唔多, 但係見d 人每人一個都唔知點食, 係我地細食定係人地大食呢
呢個就係油鮪魚馬糞海膽鮭卵蓋飯 , 馬糞海膽味道都ok, 但比起我地上次去京板神果時食個d 差好遠喎~~~
好啦, 到最後的飯後甜品了, 係紅豆沙. 食完飯佢地會轉過另一杯熱茶比你, 呢個令我覺得好窩心.
伸延閱讀


text:
紅色線範圍內係三四層高嘅矮樓群, 30/4 我親身落區巡視完, 好 update架
有個地產佬曾經話過我聽, 呢度嘅規劃係唔能夠抽中間一幢出嚟重建, 要成排成列咁嚟, 唔知佢有冇呃我呢?
回想起 N 年前, 嗰位準頭有肉(內心無毒?)嘅地產先生帶我睇過新村街一幢樓宇 (下面張圖再行過幾步, 上面張圖右下角都寫咗個大廈名出嚟) 較高層數嘅一個單位,
好喇, 一推大門入屋, 嘩, 不得之了, 成個尖沙咀夜景, 就响正你面前, 靚到好似一幅畫咁, 我作為一個精明嘅消費者, 梗係第一時間問,‘係咪永遠海景?’, 於是佢咪講咗剛才嗰番說話過我聽囉, 不過已經唔關我事喇, 事關响第二朝大清早我哋去想再番睇多次, 人家話睇樓為穩陣計一定要日抖睇一次加嘛, 點知嗰朝上到去, 業主落晒匣, 爭在未放狗, 同層樓都一樣要講吓有冇緣份嘅, 我信架!
喂, 番嚟喇, 香港人吖, 呢頭又話唔做樓奴, 但係一講起樓就即刻精神晒,
講番轉頭, 我响嗰區出沒嗰十零年, 已經見証住北面嗰條線向入移咗一行, 即係我睇住銅鑼灣道嗰幾幢新樓起嘅, 通常都係貼近大街會起變化先架啦
依家左邊嗰條線又剛剛向入移咗一行, 地圖華倫街左邊已被搞定, 尚巒 (1) 正在熱賣當中, 而佢行前番幾步嗰啲矮樓已經變走晒, 得番塊空地 (2), 個地產商已經用木版圍住咗佢, 宣示主權, 地圖華倫街右邊(即係下圖有個招牌嗰處)有個公廁, 遲啲唔知會唔會連個公廁都做低埋 !
(1)
(2)
廢噏一輪, 唔住過嗰處真係冇感覺個噃, 講食就人人啱聽, 唔食都可以憧憬一吓嘛,
★ 炳記 ★
↓ 種類選擇唔多, 靚就夠晒喇
↓ 泊埋牆咁坐, 或者坐响帆布底
↓ 全港九最靚嘅奶茶, 喺呢度! 全港九最靚嘅豬扒, 喺呢度!
仲有炸雞翼, 多士都好掂, 佢係即叫即整嘅, 所以正得有道理, 想食好嘢要就有耐性
我唔講太多喇, 費事俾人話我做媒, 其實亦都唔需要吖, 佢成日都係咁多食客
襯天氣未太熱, 用2,3拾皮自己去以求證一吓啦
↓ 貼住嗰張紙係話, 平日開朝八晚五, 逢星期二休息
↓ 响銅鑼灣道行, 搵啱個街口先行入去
呢檔嘢聽聞係老豆開落, 跟住傳俾佢啲仔, 所以依家係兄弟班,
我係點開始認識呢檔嘢啲靚靚奶茶嘅呢? 事緣N年前有一天, 佢其中一位兄弟搞咗個function, 熱情招待我哋去佢屋企大吃大喝, 坐坐吓佢話揸架車落茶擋拎啲奶茶檸茶返嚟俾我哋歎歎, 我先知道佢家族呢檔嘢响大坑區幾咁把炮同名聲嚮噹噹!
↓我實際冇响呢啲三四層高樓宇住過, 不如去睇睇街道景致吖
↑ 有車之人, 對大坑區可能唔會感到陌生, 因為當架車有乜頭暈身興, 車主好多時會駛嚟呢一帶醫醫佢, 超過半個世紀架喇, 但係近幾年, 車房漸漸少了, 新式食肆就越開越多
↑ 佢專登開間分店响呢處, 就晒你, 加埋誠意嚟打動你,
話時話, 我覺得佢個 logo 揀得好, 成個金錢咁, 抵佢發 !


text:
無湯飲, 沖一壺烏龍茶.
肉絲, 豆腐, 日本菇煮埋一碟.
蒸水蛋蒸得少少實咗, 可能加少了水, 蒸水蛋好難搞呢~
收到屋企電話的電話公司來電, 佢開始就一輪機關槍式講了一大片, 我只係聽到有西餅禮劵, 超市現金劵和一部samsung咩咩送, 真係唔明佢想點, 無啦啦送咁多嘢, 驚架!
我話唔係好明內容係乜, 佢又講多一次, 話多謝咁多年嚟對佢公司支持, 所以送番d優惠....有咩咩...咩咩... 我心諗無理由咁好嘅, 再問佢送咁多嘢有咩要做, 佢話無架, 唔使取消現有合約, 繼續番個合約24個月, 照交番$198月費就得啦, 禮品會有專人送上門, 不同以前要到辦事處取.
電話費係自動轉帳, 講真我都唔清楚我電話月費幾錢多和合約幾時到期.
雖然電話係用我名登記, 唔理喇~ 我最叻係有咩e郁比咗個電話husband聽.
husband用speaker用佢傾, 所以聽到佢一輪機關槍咁又重複多一次. 同時我打電話比在電訊公司工作的朋友, 原來佢送部samsung機係可以上網嘅, 朋友話部機好細部, 無咩用.
husband詳細詢問之下, 原來現時月費係約$110元,即係要多比八拾多元, 從新合約24個月, 部機又無用, 因為屋企已經有一部電腦, 兩部手提電腦, 兩部平板電腦, 3部手機都可以上網, 同佢講無用但佢仍然唔肯收線, 不停咁機關槍式咁講...講...講, 唯有佢未講完都要同佢講bye bye.
佢都好似好慘咁, 講咗咁耐做唔到生意, 但係真係無用呢, 唔可以心軟.
在家靠朋友, 我好多時都要打比朋友幫我解決疑難, 真係唔該晒你地啊!


text:
觀眾激讚的無綫話題劇《城寨英雄》,昨晚終於播出大結局,大結局收視最高達35.2點,最高收看人數逾228萬,為全年劇集收視之冠!歐瑞偉飾演,有鐵布衫護體的終極Boss天干終於被殺,大快人心!天干呢個角色咁突出,歐瑞偉的精湛演出居功至偉,佢在劇中除咗唔用替身,親身上陣不停捱打,更因為幾場戲要拍到胳肋底,為求美觀所以剃光腋毛!
歐瑞偉早前出席活動時,表示《城寨英雄》一眾角色塑造得相當成功,而且有大量漫畫式打鬥,所以叫大家唔好當現實咁睇.雖然佢在劇中擁有鐵布衫護體,刀槍不入,但其實完全冇著數!正因為佢刀槍不入,所以在劇中不斷被猛烈拳打腳踢,歐瑞偉話一啲都唔享受!
《城寨》監製文偉鴻早前在IG透露,歐瑞偉為咗呈現最好的效果,在多場打鬥戲都親身上陣,拒用替身!其中呢幕歐瑞偉被伍允龍起飛腳踢頭,亦都冇花冇假,堅係踢落去!
仲有呢一幕慢鏡飛腳踢心口,全部都係歐瑞偉親身演繹!難怪監製都話佢除咗打得好睇,連捱打戲份都非常真實!厲害!
歐瑞偉為劇集所作的犧牲,又豈止係係捱打?佢在劇中大部分時間都係著恤衫,不過結局篇就不停爆衫犧牲色相!雖然歐瑞偉已經五十有四,不過佢從前做過龍虎武師,現時亦係武術指導,身形keep得好好!
捱打又半裸,最慘係連胳肋底都要演出!因為劇情提到天干將罩門(即死穴)轉移到章門穴,即係右邊胳肋底,於是胳肋底就不斷被狂攻!
由於胳肋底不停有大特寫,歐瑞偉為咗令拍攝效果更美觀,竟然連腋毛都全部剃清光!由唔同角度都見到佢胳肋底非常光滑,「KC」果然係敬業樂業!
全文完


text:
終於等到出發去雲南既大日子,雲南可以話係我當時最想去既地方,所以放左最多時間﹑最多期望 係雲南呢片樂土之上;未到雲南之前經常都聽見好多人話雲南風景靚﹑天氣好,每次見到朋友影出來既靚相都諗有機會一定要去去雲南,所以無論點都好都要到雲南 走走;雲南有好多唔同少數民族居住,每一個民族都有各自特色,呢個亦係雲南另一個有趣地方;雲南睇落唔係好大,但唔同地方都有唔同特色﹑文化與氣候,好似 南部係熱帶雨林,北部係雪山峻嶺,一個雲南已經可以有唔同感覺,難怪咁多人都喜歡雲南;今次係第一次到雲南,對雲南認識唔多,所以就選擇最多人最易玩既雲南北部
由成都出發,未天光就要坐的士去機場,好彩半夜有好多的士唔怕上唔到;如果可以去多次既話,我唔會再坐飛機,我會由成都先坐火車去西昌,經瀘沽湖再去麗江,咁就可以順路玩埋瀘沽湖啦!不過當時實在太新手,連瀘沽湖係咩都唔知,而家諗返都覺得好蠢,哈哈
半夜車都唔多部,好快就去到機場;街燈又整得幾靚
去到機場都未天光,但已經有好多車來到;坐早機最麻煩就係冇得搭機場巴士,想去機場就只可以坐的士或私家車,交通唔似得香港機場咁方便
由於仲未買到寄倉袋,又唔想比人扔爛個新背囊,所以出發時係街市買左個紅白藍,望落係樣衰少少,但就可以好好保護背囊,呢道又冇人識我樣衰一下又有咩所謂
一早大堂已經有好多人排除等check in,慶幸我搭既四川航空唔洗點排,去到人地主場搭當地航空公司係有少少著數
B大堂所有登機橋差唔多係四川航空霸晒,上機好方便
出面咁多人入面就咁少人,仲好唔洗同人迫,可以慢慢係書局睇下書等上機;不過實在太眼訓,更多時間係恰眼訓...
早機多數都比較準時,飛機準時七點起飛;四川美女空姐又幾靚bor
機上望見成都夜景,心諗唔知仲有冇機會可以再來呢?估唔到一年之後竟然可以再次回到成都
正宗「在雲上看藍天」,飛機一路向彩雲之南飛去
琴日係峨眉山無緣上金頂睇雲海,今日可以係飛機上睇返,上天總算對我不薄
遠方好似有啲野bor?
嘩...原來係日出丫,仲要係雲海+日出
第一次睇到咁靚既日出,原來日出係咁金黃咁靚,唔怪得大家都叫佢咸蛋黃!白雲都染成金黃色,成個天都係金黃色!
大約一個鐘航程,飛機準備降落兩座高山之中
到達麗江機場,雲南之旅就由呢道開始
我個背囊係唔係好易認呢?一眼就望到
麗江機場飛機唔多,呢個時間就只得一個航班,行李好快就出來
就好係一舊垃圾,哈哈
行出大堂就見到有人舉起我個名,第一次有人接機咋;由機場去到麗江市中心有幾十公里路程,客棧準備好車車我地去古城;沿路好爛,坐到patpat都飛起(真係飛起架),據說新路已經起好,以後patpat唔洗受罪啦
一個鐘之後,正式進入麗江古城
先到客棧放低行李,呢間就係經我精心挑選既「木頭人客棧」;選擇呢道最重要既原因係因為老闆娘係廣東人,可以講廣東話已經非常好,而老闆係新加坡人可以用英文溝通,哈哈!不過好可惜一年之後木頭人客棧已經轉左手,唔知老闆老闆娘去左邊呢...
由踏出機場一刻已經有呢個感覺,點解個天可以咁藍架!
呢種藍唔係平時係香港見到既藍,係比藍天更藍,天空就好似一大片佈景版,我有少少懷疑呢個天究竟係唔係假?事實麗江既天空就係咁靚,現場睇比起影相更藍更靚,我從未試過同天空如此接近,難怪麗江咁受歡迎
先去KFC食午餐,但朋友唔知係唔係有少少高山反應定唔夠訓,身體唔係咁舒服所以先返去客棧休息(之後佢唔記得食KFC同下午發生過既事,又會咁奇怪既?);係客棧同狗仔玩都唔係辦法,所以就自己出去行行
我地住係南門附近,唔似得北門呢邊咁熱鬧,所以要拎住地圖慢慢行以防盪失路
「麗江古鎮又名大研鎮,坐落在麗江壩中部,它是中國歷史文化名城中唯一沒有城牆的古鎮,據說是因為麗江土司(世襲統治者)姓木,築城勢必如木字加框而成「困」字之故.納西族名稱叫「鞏本知」,「鞏本」為倉廩,「知」即集市,可知麗江古鎮曾是倉廩集散之地.」
第一次去到高原地方;麗江海拔高度已經有二千三百米,比起之前上得咁辛苦既華山仲要高,唔怪得大陽伯伯咁親近,不停發出溫暖陽光,就算係冬天都唔覺得凍
其實呢個麗江古城應該叫大研古城比較貼切,因為麗江唔只有一個古城,不過好多人都將大研古城叫做麗江古城,大家都知麗江古城係講呢道,所以我都係繼續叫佢麗江古城算啦;麗江古城地標大水車,來到一定要影一影
漫步古城,行到邊就去邊,每一個地方都係美景;之前有好多日都為左景點四圍去,今日可以真正輕鬆一下,隨心所欲hea住走,呢種旅遊方式又幾好bor
係古城走丫走,真係唔知自己去左邊道,但咁又有咩所謂,每一個地方都有美景,唔需要在乎係邊道
全個古城都有流水貫穿,除左靚之外,流水仲同生活息息相關;流水就好似生活命脈,冇左水呢個就唔係令人嚮往既麗江古城lu
官門口我知係邊道啦,就係木府對出既小巷
木府門外牌坊
木府對出既小水車,不停轉不停轉,只要有玉龍雪山係道,每日就有無數清純雪山水供應古城
夕陽西下...
專賣東巴紙既東巴紙坊;東巴紙坊用人手做東巴紙,造紙好簡單,先煮好紙漿,再曬乾就變成紙啦,因為東巴紙原材料帶有微量毒素,聲稱可以防蟲防蛀,幾百年都唔會變壞,我應該冇咁長命見證呢個傳說啦
東巴文同東巴紙一樣都係納西族獨特文代,東巴文睇落似像形文字,可以由圖畫估到當中意思;不過當地已經冇咩人真正識東巴文,東巴文面臨失存邊緣
仲未天黑,繼續四圍行;小食街有好多雲南特色小食,遲啲會嘗試一下
少左陽光感覺差少少,但古城依然咁靚
山上亦有好多建築,有樓梯上山
今日唔上去住,留返第日先慢慢上
古城中心四方街,暫時人流唔算多;冬天去旅行真係好,唔需要擔心多人,旺季一多人迫到爆四圍都唔想去
四方街旁邊既酒吧街仲係好冷清,夜浦一族未出來,暫時都仲可以保持住古城應有既矜持
天色開始轉黑,係時候打道回府;華燈初上,古城開始發散著另一重美態,同日頭既古城感覺好唔同
穿過大街小巷,成功搵到路返去客棧
南門呢邊真係好靜,可以話人影都唔多個;其實呢道去四方街唔係好遠,只係幾分鐘路程;呢邊除左客棧之外就咩都冇,遊客好少會走過來,咁仲好話之出面酒吧嘈到拆天,住呢道完全冇影響
返到客棧
兩隻狗仔好似好歡迎我返來咁bor
月亮高掛,又到晚餐時間
如果問雲南最出名係咩美食?我一定係答米線,平時係香港都勁鐘意食,山長水遠來到雲南唔食米線都對唔住自己啦;係大街見到一間大大間又多人既米線鋪就入左去lu,先來一碟炸豆腐
碟豆腐真係好睇唔好食...唔緊要米線先係主菜,叫左一碗過橋米線,黎左兩大碟配菜,有菜有肉
今次真係大鄉里出城,未食過過橋米線唔識得點食,兩碟餸﹑一碗麵﹑一大碗湯,點開始食好呢?正當我研究緊點食既時候,職員應該留意到有個傻仔唔識食米線就走過來幫忙,原來要先將肉放入湯,之後菜,最後放入米線,一碗過橋米線完成
整出來好大碗,只可惜味道一般,呢碗米線令人失望......
朋友既飯都唔見得好食...所以多人食既鋪頭唔一定好食,由其是旅遊區,大家見多人就入去最後只係變成集體中伏
由餐廳望出去風景唔錯,只係啲野食......
食完出來天色已經黑晒,古城好似上左一個七彩繽紛既新妝
四方街有營火會,變得非常熱鬧
除左納西族婆婆之外,好多遊人都加入一齊圍圈跳舞,就算唔跳舞附近都有好多人圍觀,四方街變得好好好好好熱鬧
但我諗最熱鬧最多人想去既唔係四方街,係四方街旁邊既酒吧街就真;就算未去到酒吧街,距離好遠已經可以聽到遠處傳出強勁音樂,呢道應該係一個可以令人樂而忘返既地方
多人到爆炸
有水燈賣,不過冇人買,哈哈
經過酒吧街,沿途會有好多美女熱情邀請你入去飲酒,雖然成世人都未遇過咁熱情既美女,不過美人計對我係冇效,咁易就比人引誘到就唔係我啦,影完相就揮一揮衣袖,不帶走一片雲彩
都係出面正常啲
個名太正,忍唔住影低
去到大水車對出空地,由下向上望望見一層層建築,又幾特別,如何調轉由山向下望應該更特別更靚
燈光下的許願牌
去到大水車睇夜景,夜晚好似比日頭更多人
再影多張識轉既大水車
時間已經唔早lu,又係時候返客棧休息
見到另一間東巴紙坊
呢間仲有美女座陣
經過小食街,向前行冇幾遠就返到客棧啦
終於去到聞名已久既麗江古城,古城日與夜都散發出唔同味道,雖然而家古城好多遊人﹑好多商鋪...有人可能會覺得古城已經變質,但我相信只要用心睇,一定可以發現古城美麗可愛的一面


text:
2016年2月21日星期日
香港.東華慈善嘉年華
今星期經歷最凍一日,又落足幾日雨,星期六放假終於見到藍天陽光,最好就係去玩啦;好好彩係網上抽中左兩張東華慈善嘉年華同英國皇家雜技馬戲團門票,比我可以同媽媽去玩返日;香港差唔多每年都有唔同既嘉年華會,不過我咁多年都未有機會去,今次係第一次入場玩咋,我媽媽更加係第一次去嘉年華會同睇馬戲表演,大家都好期待入去玩
東華慈善嘉年華位於啟德遊輪碼頭旁邊,最方便就係去油塘地鐵站轉乘免費穿梭巴士,由油塘A2出口出茶果嶺道再向後望就會見到,巴士3-7分鐘一班,好多車
巴士唔停站好快就去到嘉年華會門口,呢個時間陽光超好丫!
換好飛就可以入場,嘉年華入面無論玩同食都用呢啲儲值卡比錢,好方便;入場時每張儲值卡入面都有$280,超開心
嘉年華地方好大,入到去首先四圍行下,見到有一個攤位遊戲好吸引我,因為獎品係鴨仔!!暫時唔玩住,四圍行下先!!!
香港最高既跳樓機,一陣都想玩
全個嘉年華最刺激應該係呢部陀飛輪,佢仲係全世界第一部,一定要玩
見到有得免費抽獎我又排隊先,我同媽媽都抽中朱古力,見前面幾個都抽中其他大獎
馬戲表演就快開始,座位係先到先得,早啲入面坐個靚位
馬戲門票要另外買飛,我已經有飛係手就可以直接入去
門票分$480同$180(而家冇分Zone A﹑B﹑C,早啲入去坐Zone A最正)
﹑
一入去感覺好有馬戲氣氛,我第一次係帳篷之下睇馬戲
早15分鐘入場已經坐左好多人,大家都好醒目早好多入去搵位
呢啲七彩既係$180位置
前面就係$480既VIP位,好彩張免費飛係VIP位我先有機會同媽媽坐前面咋,平時我邊捨得買咁貴既飛;坐正係舞台旁邊,感覺真係好正
表演準時開始
好驚險既轉圈表演
又蒙頭又跳繩,緊張刺激,幾驚佢地失手
每次大表演之間都有小丑出場表演搞氣氛,次次都引得觀眾大笑,因為佢真係好好笑;最正係佢會同觀眾互動又佢同觀眾一齊玩,我相信大型既馬戲團都做唔到呢種同觀眾真正交流(見大型個啲好多都係啲媒扮觀眾上台?)
兩位美女上台演出
又見你啦
今次帶左兩位小朋友上台玩,小朋友玩得好好笑,佢地家長應該仲開心,係咁影相,哈哈
疊羅漢
扯鈴表演
小丑又拉左幾個觀眾上去玩,幾驚佢叫中我,哈哈;不論台上台下都笑得好開心
又有美女出黎表現,配上Let It Go超正!
好優美既畫面
最後就係電單車鐵籠演出,細細個鐵籠入面要入三部電單車,加上引擎聲音,演出好精彩
最後小丑同大家都出來感謝大家
一個鐘多少少既演出一眨眼就過,可能呢個就係快樂不知時日過;我問媽媽今次表演好唔好睇,佢去大陸旅行時成日都係唔同地方睇相似既雜技表演,佢話今次呢個係最好睇既一個演出;我都覺得呢個表演真係好好睇,開開心心就過左個幾鐘,哈哈
出到黎天色冇咁好,多左好多雲
去小食部食啲野先,有飯有麵有pizza又有好多其他小食揀,用儲值卡或現金都得
同媽媽一齊食左炸雞&雞蛋仔
食完就去玩下攤位遊戲,呢道有好多攤位遊戲玩,而且好多公仔款式都好靚好可愛架
媽媽話米奇好靚叫我玩下,可惜辜負左佢,中唔到
維尼都好得意
返到黎我最鐘意既鴨仔攤位,但玩左好多次都唔中...呢道既攤位遊戲收費都係20蚊一局,每局遊戲有4次機會(我見到既都係咁,唔知有冇例外呢);鴨仔呢個攤位係全埸最受歡迎架,哈哈
鴨仔又中唔到,四圍行下先
呢個機動遊戲最多人排隊,大人小朋友都岩玩
場內有好多增值站比大家增值儲值卡
行左咁耐到我玩機動遊戲啦,就挑戰呢個香港獨有既陀飛輪
上機
呢部機好痴線!係上面完全估唔到佢轉邊個方向!以為佢轉左佢又轉右,以為轉上又會轉下,總之就係估佢唔到,中間慢左落黎以為玩完點之又開始轉過,天旋地轉完一輪落黎時有小小暈暈地,不過以機動遊戲黎講呢部係超正,一定要試下咁特別既遊戲,去到一定要玩!
去第道玩先
呢部都想玩架,可惜今日冇開
準備玩香港最高既跳樓機
之前有人玩完,今轉得我自己一個坐上跳樓機玩
咁多位任我揀;我揀左向維多利亞港位置,上去睇風景都好
上到去睇風景係超靚,面對超過180度冇遮擋維多利亞港夜景,上去就知道香港風景係幾咁靚,而且上面好靜,可以靜靜欣賞美景;跳樓機上到最頂有十幾二十秒停定比大家欣賞風景,可以慢慢睇;大家玩過都知道跳樓機其實冇咩離心力,跳樓機最驚既地方就係唔知佢幾時跌落去,不過呢部機睇人玩一兩次就知道佢跌之前有咩變化,咁就唔拍睇睇下風景突然跌左落去啦,哈哈
玩先跳樓機就去玩下其他攤位遊戲,不過冇收獲
最後都係去鴨仔攤位作最後挑戰
不過...係呢道掉左成兩百蚊都掉唔到隻鴨返黎,其實只要掉爆一個氣球就得
我見其他人好易中架,好多人都一次就得,有人仲中到兩個有大鴨,唔知點解就係我冇,唉...唔開心...
係道玩左好耐都係時候走啦,見好多人拎住鴨仔同其他公仔,唉...激鬼氣,用晒啲錢去買雪條食冇咁嬲
出口旁邊就係巴士站,係道坐車返油塘
除左冇得拎鴨仔走之外,係呢道無論係玩遊戲同睇馬戲都係好開心,咁就過左一個開開心心既星期六;最開心既係可以同媽媽一齊黎玩,我同佢都係第一次去呢啲嘉年華會玩架,雖然佢唔玩機動遊戲,不過有馬戲睇,有咁多攤位遊戲比佢玩佢都一樣好滿足,呢道係一個大人細路都玩得開心既地方,下次有機會要玩玩唔同既嘉年華會先得!
離一離題:
同日去左觀塘一個特別既市集叫「天空市集」,係觀塘一座商業大廈天台,上面風景好靚
有好多特色野賣,好多仲係檔主全人手製造,出面有錢都買唔到架
鴨仔同貓仔影張相先,Hello!!
2 則留言:


text:
2013年11月11日 星期一
Space Battleship Yamato Earth Defense Force MAIN BATTLESHIP 宇宙戰艦大和號地球防衛軍主力戰艦
Space Battleship Yamato Earth Defense Force MAIN BATTLESHIP 宇宙戰艦大和號地球防衛軍主力戰艦
今次完成既係Bandai三十年前既出品,唔知咩比例既宇宙戰艦大和號地球防衛軍主力戰艦!!!
呢隻野係上次貼完隻彗星帝國戰艦後,乘住度氣一野直落KO而成,其實隻野啪左成十年,
雖然冇上色但係成日都會拿出來看看的,咁多年來除左高達,宇宙戰艦大和號都算係我第二至愛,
不過真係好慚愧,咁多年來正經既只係做過之前隻導彈艦,雖然砌過好多細細隻果D,
但係都係學生哥D劣作,所以今次就比較認真去完成佢,砌呢D科幻戰艦比較少,
所以都係上網找找各高手既作品參考下,見好多高手都會為模型加上很多細節零件,
睇番隻模型又真係好似滑碌碌冇乜野睇咁XDD 想靚冇計啦!唯有學下人加番D細節野啦,
搵張手頭最薄既膠片CUT左幾條幼條,再切成各式大小,就膽粗粗咁痴上去啦XDD
今次又係出動星星尖尖膠水既時候了,點上一點就放一粒膠,足足玩左三個鐘!!!
呢隻星星尖尖膠水又好用又好力,冇左佢真係唔得,早前隻1/700名取又係靠佢架XDD
雖然好日都唔用下,但係真係要買支防身XDD 痴晒D粒粒後,再拉D幼膠絲互相交接便成XDD
其實玩呢D科幻野冇乜準則既,自已鍾意痴邊度痴幾多都得,所以我都係做到過到自已便算,
跟住上埋底色便玩滲墨同舊化,主要都係用星星XF-1做既,呢個功序其實做既時間係最長既,
難在要船頭到尾做到垂直既污漬流痕,又要自然平均,因為小的功力未夠班,
失敗了幾次先完成到>< 真係玩死XDD 不過完成後又好開心既哈哈~
仲有個尾部引擎,因原設既紅色比較卡通,所以改上了深灰色,感覺比較自然XDD
做完今次呢隻習作,又真係學到DD野,模友就係咁架啦,個腦想到天花龍鳳,
去到隻手就敗興而歸..........哈哈~~
不過星爺講過"模友有夢想,咸魚不是我"好似係XDDD


text:
瑪雅攝影
服務詳情
評語 提交評語
之前我地有搵過啲攝影package,但因為要就我老公做野,返內地搵佢,咁岩行過呢間鋪頭覺得個complex咁得意,入面又有好多種類嘅婚紗,於是就想入去睇下.入到去心諗點解大陸可以裝修得咁似外國,一入去就有間紅磚嘅屋仔,大概兩三層,佈置得好有外國feel,而且因為佢地會做埋婚紗攝影,所以有好多靚相擺係地下,好靚,靚到係到諗:究竟呢間係咩黎?最後都介紹左好多人去,堅得.
當時我地只係望左陣,淨係問左佢一個好簡單嘅問題:啲相影得咁靚,但係咪呢個攝影師影?佢就話啲相係高級啲嘅攝影師影,所以就會貴一萬.我老公話如果貴一萬蚊就有呢個效果,佢就梗係俾啦.但果一刻都冇即刻落訂,因為雖然佢有好多唔同嘅款式,但我未必啱果啲款,同埋香港又未必做唔到,之前去香港wedding expo都見到呢啲效果,只不過係唔知係邊度影.我同佢地講話睇哂佢網站啲相先再決定,第二日去左佢地鋪頭留左兩個幾鐘,就決定用佢喇,結果發現佢deliver嘅服務係香港5萬蚊價錢都未必做到.
開頭俾左5至7千蚊人民幣訂,我地個package因為係高級啲嘅,所以可以分開兩日影,而且佢都有盡量安排返我地想要嘅日子.當時佢地老闆係到,feel到佢好有誠意.佢知道我地香港黎,明白我地時間難就,所以我地攝影當日先黎到大陸佢都話OK.同埋我地想要嘅景有啲係唔同site,可能要特別車我地去,個老闆又會提我地有啲景來回會冇左兩個鐘.如果有啲site唔知安唔安排到俾我地,佢都會留返個期先,再問返site方面當日開唔開,有幾輯相嘅indoor景好靚,都係多得個老闆肯安排,好有心.就算我地想要嘅攝影師當日可能放假,但個老闆話可以叫佢返工,不過我都唔知個photo嘅名,淨係叫佢總監.
最驚喜嘅係實境同影出黎嘅效果係差唔多.佢冇特別係處理啲顏色,就連之後send返啲相俾我地揀果陣,都冇乜任何野係需要ps,最多只係整走啲鐵絲網果啲,由我地個人去到成個景都冇野需要執,個總監影相真係好叻.雖然佢要求高,但就算同一張相要影多幾次都好快手,我地唔會覺得浪費時間或者企左係到好耐,成個過程好乾脆,佢流露出黎嘅專業令我地好信得過佢.
成隊人包司機夾埋有6個人,有架van黎接我地周圍去,係成個價錢包埋.影之前佢有同我地講話會車我地去邊啲景影,而啲景來回需要幾多時間等等,我地覺得冇問題,最緊要係影出黎個效果靚.最後影左300幾張相,個package只可以揀299張擺落album,但我地根本冇乜邊張唔要,因為好多張都好靚同可以要,呢點係令我好surprise.最後因為張張都太好,所以揀左成兩個幾鐘先揀到唔要邊啲相.我老公見隔離有人可能冇揀到top啲嘅photographer,所以好似冇乜相揀到,揀左好耐先揀到想要嘅相.以我所知佢地高級啲嘅攝影師影出黎嘅效果都好靚嘅,一分錢一分貨,連我做movic star既朋友都問我pre wed嘅相係邊影,因為真係影到太唔似平時既我,好靚!


text:
16湖(Plitvice Lakes) → 卡爾卡國家公園(Krka National Park)
08:09 遲咗10分鐘落去食早餐,去到嬸嬸打開隻碟,嘩!有煎蛋,因為遲到,凍咗少少,有煎蛋好驚喜^^
民宿對面的河,今日較好,望到清D
食早餐的小屋,今日有另外2個遊客,但佢哋冇食早餐,只飲咖啡
離開呢間民宿
因為噖日去觀景台時,見到有遊客揸車嚟,我哋今日再嚟望吓,希望中間有少少陽光,影多幾張相,但⋯都係陰天,不過今日暖好多
10:13 Vidikovac
噖日由P3碼頭行上嚟嘅觀景台
呢個觀景台比頭先個位置更高,更開揚更靚
醒起朋友都講過呢個位置,網上亦都見有網友講呢個秘點,我哋誤打誤撞竟然搵到,但因為唔想其他人唔買票入場,所以唔會公開,國家公園都要收入維修
如果好似我哋咁,入場行過,之後就會搵到
網友話旺季有保安,我哋都見到有保安亭,所以都係要買票入場
遊客企個位置好危險
今日遊客多過噖日,噖日都行過呢條木棧道
為咗影相,危險都去,呢個遊客影咗好耐先走
16湖⋯希望下次秋天見
又見到我哋住嘅民宿
到Krka瀑布公園,要到斯克拉丁(Skradin),再到碼頭搭船入國家公園
高速Kn49
14:13到民宿,Skradin天氣好好
船程約20分鐘
大部份人會將16湖同Krka比較,而大部份遊客去咗16湖就唔會去Krka,因為相似,而且這湖亦較靚
但我哋算順路,當一個中途點,下次唔知幾時再到克羅地亞,梗係去多D景點
落船後去公園唯一廁所,亦係全程我唯一比錢去嘅廁所
呢個湖夏天好多遊客遊水,16湖天氣有咁好就好啦
Krka比16湖多D綠色,唔會淨你枯支
真係幾似16湖
但Krka瀑布好過16湖,起碼都有張地圖
行入木棧道
行完木棧道,去返頭先入口
我哋想去影湖中小島Visovac,見到有一家人行小路上山,以為上山會見到
地圖話870米,應該唔遠
一路上斜,好攰
湖心小島見唔到,只見到頭先坐船入嚟個湖
其實行行吓都覺得唔對路,但行咗咁耐,放棄可能重浪費腳力,所以都係行埋佢
17:17行咗差唔多30分鐘,到
睇地圖,呢度應該係Lozovac,似係另一個入口,好多車停喺度,而頭先一齊行嗰家人,係行上嚟攞車,暈⋯真係行錯路
望唔到湖心小島
問職員,有冇車返Skradin碼頭,咁我哋咪唔使搭船走囉,職員唔係好溝通到,最後佢應該明明哋我問乜,但話話冇,但明明見有巴士喎⋯
老公話安全D,都係沿路落返去!我膝頭由第一晚落機,已經開始痛,但靚景,我忍,但呢程好冤枉,慘
17:31行上去係攰,但行落去係痛!老公重嚇我,話驚唔夠時間行去碼頭搭船,尾船6:30喎,應該夠時間,雖然我行唔到快
17:38見到湖,好快到
我慢慢行,老公快步行先,因為唔死心影唔到Visovac湖心小島,等老公自己落去再搵吓
Visovac湖心小島有船去,但淡季,老公話唔見有船,行咗一陣都見唔到,所以都係走,無緣,可惜!
老公食燒魷魚Kn110,多汁又嫩,老公話好食⋯正,不過膽固醇好高
燒魷魚附送薯仔
我食墨汁意大利飯Kn70,好味,上次去歐洲成日食Risotto,好懷念,呢碟係全程最好食嘅Risotto,上次食幾次都好好食,克羅地亞Risotto普遍比較"稀",汁唔夠濃滑
食完飯想去超市買定天朝早餐,但2間都已關門,見到幾多星,老公話一陣落嚟再影
老公沖完涼落街影星,但已經多雲,都係早D休息
前日瀑布村,噖日16湖,今日Krka,連續3日都睇瀑布,睇夠影夠,天日去我好期待嘅Dubrovnik ^_^


text:
晴
星期二, 即係前日去左見Midby, 本來有D擔心, 因為我自問唔係食太多, 亦唔學得人咁又飲奶, 又食燕窩 (雖然我唔贊成人食), 所以驚Midby 唔夠9W既size, 好在今次見到佢, 度個CRL 有成3.32cm, 以呢個measurement計, 有10W1既size了.
我個醫生唔係好睇呢d figures, 佢好早講過, 呢d 唔係太有意義, 我o係9W去照, 係希望o係做oscar 之前照一次, 個心定d, 而家就安排左3個w之後, 即係9月29日, 到時計我既LMP就係12W3, 如果度個CRL 就已經13W0D了 (隻設Midby 都係跟番呢個生長既速度長大).
當我去到張床上面時, 醫生就好快幫我照, 佢太忙了, 好似730去講TALK, 所以佢好快手, 算啦, 見到midby 既心跳 (我唔係好見到乍, 係醫生講乍), 加上佢對手隻, 同埋腳隻, 我終於發出左一個會心既微笑, 我見到dot lo, 佢都笑左一下, 我知道呢個平時唔多大笑既人, 見到我地既Midby 已經由胚胎成為一個胎兒, 呢個微笑係好溫暖, 好滿足既.
由呢日開始, 我既心情都改變左, 覺得肚內o個個係一個3.x CM既胎兒, 好可愛.我叫佢做"Midby仔", 佢問我點解我覺得佢係仔, 其實呢個只不過係一個稱呼, 唔係代表仔or女.
我多左摸我既肚, 多左同佢傾計, 多左同自己講, 我要開心, 我要多d 笑, 希望對Midby 有好既影響.
其實當我見到個CRL 係3.x cm時, 我有D擔心, 當midby 太細時, 我怕佢有事, 而家比同周數大小小時, 我又驚唔佢係唔係我食左咩野, 搞到佢"k"型.壓力真係唔少!
醫生話13W去照時, 做oscar 會好清楚見到係仔or女, 即係下一次我去做oscar 時就會知道.奶奶叫我唔好問, 但係我一定會問架喇, 係仔係女, 我唔敢要求, 上天比個bb我地, 比一個健康快樂既bb, 已經係一個好大既恩賜, 我感恩, 真係好感謝主對我既眷顧.
由9W開始, 我就食materna + folic acid + calcium unison 300mg.好多人問我, 食materna 唔夠咩, 仲食咁多其他野, 我就覺得materna 內既folic acid 已經係1mg, 比要求既400mcg 多成陪, 應該夠喇, 但係folic acid 會跟尿液排出, 所以我會o係dinner 之後補多粒5mg既 (5mg 係好多架, 係materna 既5陪, 係正常要求既1x 陪, 不過醫生開比我食, 我就食啦), 所以我刻意lunch 時食materna, dinner 就食folic acid, 另外calcium 我估可以遲小小先開始食, 不過我覺得calcium 會save o係體內, 早d 食應該好d, 橫掂醫生都開埋比我, 所以我而家breakfast 時會食calcium unison 300mg.
不過因為calcium 既關係, 我開始便便不通了, 由每日一次--> 兩日一次, 仲要係份量少了, 排出有點困難, 唔怪得之咁多媽媽有bb時會有便秘問題, 原來唔多唔少跟calcium 有關!
已經開左幾日學, 比我想像上好, 我同自己講, 我要上堂時都開心, 你知啦, 如果媽媽講既bb係聽到既, 咁佢日日咪要聽我好多野, 所以我假設佢聽到既話, 我就要以個輕鬆快樂既心情同語調比佢聽, 希望我一直都會成功, 唔好比人激!!


text:
第三天(續)
由杭州去黃山要好幾個鐘車程,沿途風景好靚,有好多好靚既油菜花,由其浙江省境內油菜花特別靚特別多
已經去到安徽省,沿路都有油菜花
行左好遠路,又到午餐時間,去到一個叫歙縣既地方,第一次試地道安徽菜;今次都係我第一次去到安徽省,今次旅程有兩個第一次,除左第一次去到安徽省之外,仲有第一次到江西省,但仲有好多地方未去要再努力一下啦
下午2點40分去到午餐地方
毛豆腐﹑臭桂魚﹑野菜炒蛋等等係安徽菜色,但可能唔係太岩口味,呢D餸菜都唔岩我食...不過除左呢D之外,其他都唔錯
歙縣有個徽州古城;安徽古稱徽州,明清時期曾盛極一時,徽州商人就係係呢就做生意,賺到好多錢所以建立起繁盛既徽州
不過而家徽州古城變成一個小小既歙縣(個名我都唔識讀)
雖然古城係靚,但聽講商業味太重啦,全都係商店,所以都唔用百幾蚊入場貴去睇啦,繼續趕路去黃山;而家去邊都要收錢,仲下下都唔貴,都係麗江平遙好,咁大個古城都係免費,反而呢D小古城要收咁貴......
去黃山途中,遇見好靚既油菜花
今次正式同大片油菜花田有咁親密接觸,即刻要衝過去,嘩......
但花田入面有好多蜜蜂,唔敢入去玩
大約5點,終於去到位於黃山山腳湯口鎮阿拉酒店
湯口唔係好大,就一條直路貫穿成個鎮,但由湯口一邊行去另一邊既話會好遠,所以就揀左呢間位於轉乘中心既阿拉酒店,方便明天一早出發上山,而且仲平靚正
雙人房128人仔一晚,而且服務超好,好抵住
出面有超級市場可以買定上山物資(山上既野好貴都係買定比較好),我地一大班人買左即食香腸﹑八寶粥﹑杯麵﹑仲有好正既自熱飯盒,而雨衣﹑鞋套呢D就可以係酒店買,如果係山上冇落雨冇用到既話可以拎返去其它貨品,唔會浪費,我就換左幾枝水,夠實用~
外出走走,見到好多人一拐一拐落山,心諗有冇咁誇張,行到腳都斷
阿 拉酒店仲一項幾特別既服務,每晚6時30分酒店都會係餐廳提供一個黃山攻略的講座,可以一路食飯一路聽,對上山真係好有幫助,有咩唔清楚仲可以即場問,唔 洗預先plan行程都得~今次去黃山有朋友預備好成個行程,我咩都唔洗準備,好耐都未試過去可以咁輕輕鬆鬆去玩~平時旅行大多數都係我plan,今次咩都 唔洗諗可以懶下啦~
餐廳飯餸都唔錯又唔貴,仲有我至愛番茄炒蛋
有黃山地圖派,唔同地方既距離﹑時間都寫得好清楚,簡單易明
夜晚出面都有野行,早D休息明天一早就要上山
第四天
6點30分就去到餐廳食一個簡簡單單既早餐,20蚊一位,知道山上都冇啖好食,所以要食得飽D先;7點正式出發,過左7點就可能會有大量旅行團,要排長龍先上到車,總之走得快好世界
由阿拉酒店行去轉乘中心大約5至10分鐘,去到就可以選擇坐車去前山或後山既纜車站,當然就緊係去後山啦,由後山上山比由前山上山輕鬆好多,一開始好多都係 平路,行得好舒服;相反前山上山既話一開如要行極多樓梯上山,望到都覺得辛苦,但見到好多旅行團都貪方便由前山上,包括香港旅行團都係,唔怪得D人話上黃山辛苦啦
上後山就要去雲谷寺索道站,車票19蚊
25分鐘車程,呢程車都唔平,係好貴,但唔搭又唔得......
雲谷寺索道站,有好多人早過我地到,但都尚算少人
纜車費單程80蚊,門票230,未上山已經要用幾百蚊
大約12分鐘到達山上蘑菇亭旁邊白鵝嶺站
一上到山,已經可以感受到水墨畫既感覺,每座山﹑每塊石造型都好特別,滿山松樹都有唔同姿態,只係睇山睇樹都好吸引
去到始信峰就可以見到好多好靚既黃山松,每棵松樹造型都好特別,其實唔一定要去睇迎客松,呢道松樹都好正啦
上到始信峰峰頂,突破一陣霧氣吹過來,周圍即刻變到朦朦朧朧,就好似係仙景一樣,唔怪得有人話黃山天氣變化好大,原本真係變得好快,呢兩日會感受好多次
離開始信峰繼續上路
呢棵松樹有名的,叫黑虎松,樹齡大約有 700 歲,咪即係明朝個時已經係道?可能以前既古人都曾經同我一樣企係黑虎松面前欣賞同一棵黑虎松,唔知再700年後有冇人又會有咁既諗法呢?
呢道可以睇到「夢筆生花」
「夢筆生花」係一枝毛筆型石峰峰頂上面,生出左好似花既松樹,]我覺得奇怪既唔係棵松點解可以生係石上面,而係有人竟然咁高技術可以係個頂起棚架
沿唔都有好多挑夫將山上要用既物資挑上山,我真係好衷心尊敬佢地,由山下唔坐纜車行上山都唔係人人可以做到,佢地仲要擔住幾十公斤既物資一步步由山腳行上來,冇佢地黃山上面都冇可能有咁好既設施同物資,而且佢地工作雖然超級辛苦,但人工其實係好低...呢份工作好值得我地尊敬
16人抬個櫃,見到都覺得重
路過北海賓館,轉去「猴子觀海」方向上山
都未到「猴子觀海」,已經見到猴子啦,個名改得好岩
呢道都有好靚既松樹
越上越高,景觀都越來越開揚,如果怕高既話望落去應該會好驚
遠望山下北海賓館,唔經唔覺原來已經上到好高
到左「猴子觀海」啦,見到未呢?
放大D
再放大D
如果加埋雲海既話,就真真正正係「猴子觀海」啦
由猴子觀海景區要行返轉頭,先返去白雲賓館,再行另一邊去今晚住既西海飯店
我地行得好慢,大約12點50分終於行到去西海飯店,先check in放低行李,咁就唔洗咩住咁多行李四圍行,西海飯店新翼真係好靚,呢間應該係黃山最新最靚既酒店
而我就訂左西海飯店床位,150一晚,所有床位都位於西海飯店舊翼部分
呢邊真係舊好多,有朋友二十多年前都已經係呢塊牌面前影相,今次又到我影
好舊式既設計,我感覺有小小鬼屋feel,唔驚既
多人間既床位,感覺又唔算太差既,係間房有小小味,但同行朋友覺得呢道太唔掂唔想住,要搬去第道住...呢道都ok啦唔係太差丫?今次要挨貴房啦
如果住床位既話,排雲樓同白雲賓館係靚好多
而我地就搬左去西海飯店新翼住,大堂整到超級靚
望返去舊翼個邊,可以話係一個天堂一個地獄
但1180一晚 ,真係好好好貴丫
唯有安慰下自己,諗返山上面可以有咁豪華既設施,都唔知用左幾多人力物力先可以做到,都算係合理啦?而且出面天氣咁凍但入面可以開住溫暖既暖氣,係好舒服
朋友仲係浴缸浸泡泡浴,好識享受
放低行李,休息一下,又再出去四圍行啦
↓ 紹興﹑西湖﹑太子灣公園 ↓
http://arho25.blogspot.hk/2013/09/blog-post_6.html
↓ 黃山 (下篇) ↓
http://arho25.blogspot.hk/2013/09/blog-post.html


text:
酒店游出去已經有珊瑚礁(行出去都可以!),珊瑚礁梗係有魚啦,有"魚糧"就更加多魚自動獻身!
佢眼甘甘望住舊麵包呀!
其實去到珊瑚礁都到地架,唔識游水都唔怕!
扮捉住條魚,唔似囉!
呢條唔知咩魚好有型呀,好長好幼半透明架,咬住舊麵包!
佢唔會游落水底,只會喺水面浮游
啲水越來越濁,可能因為麵包有油!!啲水變濁我哋就去第二個珊瑚礁繼續餵魚
啲水清番喇
珊瑚上面特別多魚
水底有好多呢啲"屎"狀物體,係沙嚟架!(牛牛特登踩過証實咗!)我哋懷疑係某種魚食咗好多沙之後屙番出嚟!!
餵吓魚影吓相就玩咗幾粒鐘喇!番上岸又見到狗狗瞓喺我張椅下面
玩完就番resort hea一陣再出去食晚飯,因為係最後一晚喺麗北島喇,第二日就起程去Bangkok,所以諗住食好啲~沙灘燭光BBQ!
呢間叫South Sea 嘅餐廳,有海鮮BBQ,比walking street 貴少少,睇在佢有沙灘燭光晚餐份上,豪比佢啦!
懶浪漫咁,點知賴嘢...
話說落咗order之後,傾陣計影吓相個冬陰公湯同咖哩炒飯就嚟喇,點知未開始食就開始落雨,職員唯有叫我哋搬入室內食
室內環境都Ok
燒大蝦同燒石班(其實唔知係咩班!)
大蝦真係幾大隻架!
食唔到沙灘燭光晚餐都算啦,仲要越來越大雨,係傾盤嗰隻呀!!再加埋行雷閃電,好似香港紅雨加雷暴警告咁囉!!我哋一邊食一邊諗可唔可以打比Sita call車接我哋呢?但係我哋無Sita電話喎!唔知餐廳職員有無呢?定係叫餐廳職員幫我哋搵其他車呢?定係冒雨行番去呢?但係行雷閃電好危險喎!!算啦,都係食完先算!!
好彩食飽飽就停雨喇!咁梗係行番去啦,但係沙灘濕晒好難行囉,行到番酒店對腳勁攰呀!!不過呢3日都算好天,臨走一晚先落大雨都算好啦!咁又過咗一個難忘晚上喇!!


text:
01/08/2008 第七天
旭川市=宗谷岬=>稚內市 (四至四個半小時)
夢喰間
http://r.tabelog.com/hokkaido/A0109/A010903/1008131/
今日既行程都有的唔同, 原本我地想去比布市睇下仲有冇士多啤梨摘, 但係我地覺得機會幾微, 所以就唔去比布町, 係旭川留至十一點先出發去宗谷岬, 好讓大家可以係百貨公司十時開門後掃一掃貨.
我約o左兩個團友一早出去食早餐, 途中經過一個雕塑幾特別, 我地就係固度影相, 突然有個踩緊單車o既日本人放低架單車話幫我地影張大合照, 果然日本人真係好好客呀, 我地乘機問下佢邊度有早餐食, 可惜佢都係介紹的連鎖店食西式早餐.
最後我地都係係老麥食的香港冇既限定食品咋.
不經不覺已經十點啦, 係時候衝入百貨公司超市掃零食啦. 我都係買左兩袋野啫. 肥團友的薯片已經佔左三分一個行李呢(唔計其他野食)!掃完貨係時候要趕長途車啦. 我地又好似禽日咁, 司機就去駛架車出黎, 去番JR駐車場, 我地就要係十五分鐘內搬哂的行李上車就走. 我o地個plan就係揸四個多小時去宗谷岬, 但就係中途搵個地方食lunch.
過o左一半路程, 應該搵個地方食野啦喎, 但係附近既地方都好荒廢蕪, 唔似有野食咁. 我地望下個map, 最大型既中途站都要個多小時先到. 好彩大家都有買的乾糧飲品充飢.. 好不容易終於到弘猿村啦, 呢個係最北之中途站..
弘猿村中途站
我地餓到好crazy, 見到有間食店就諗住入去, 點知間食店休息左!! O no...
不過食店出面有個地方賣特產既, 有帆立貝, 飽魚, 昆布, 餅乾, 蜜瓜米通, 牛油等.. 仲有試食呢!!!
我地梗係樣樣試下啦.. 試勻哂都係個蜜瓜米通最正! 1000yen 3包, 我同人夾, 買左2包啦.
買完野我地就研究下附近有冇野食, 就係我地好無助之際, 突然見到洗手間側面有間好細既食店, 我地就搵翻譯小姐問下係咪仲開門, 因為日本好多食店3:00就會休息.. 幸好呢間例外啦, 我地就即刻衝哂入去啦..
原來呢間食店係帆立貝專門店!! 因為宗谷稚內其中最出名o既海產係帆立貝, 所以呢度o既食物都以帆立貝為主.. 反正我o地預左中途站o既食店唔好食, 又餓得發瘋, 所以醫o左個肚先算..
點解牛仲多過人呢?
吉列帆立貝定食
帆立貝刺身定食
我試左個帆立貝刺身定食同吉列帆立貝定食, wow!! d帆立貝好大隻喎!! 份量仲唔少呢!! 9xx yen(大約$70)一個定食真係好抵食呀. 味道仲出奇地好!! 尤其係個吉列帆立貝定食, 好鮮甜呀!!
呢餐真係令我地喜出望外!! 我地有力氣出發去宗谷岬啦, 其實個中途站距離宗谷岬都係一小時咋..
經過五個多小時後, 終於到達日本最北端 --- 宗谷岬啦!! 呢度有最北端食店, 最北端商店, 最北端厠所, 最北端地標.. 所以我地就係度遊覽. 可惜天氣唔係太好, 所以影的相冇咁好..
宗谷岬 => 日本最北端食店
最北端商店
最北之地標
最北之厠所 => 黎個最北之一爆(石)
係咪要唱呢首歌先得?
呢間商店有最北到著既證書賣, 證明你到過日本最北端, 並可以係度買postcard同郵票寄信, 郵筒就係右手邊.
遊覽完宗谷岬, 我地就去稚內市, 途經宗谷丘陵, 可以欣賞丘陵既獨特周冰河地勢, 同時係宗谷丘陵可以見到珍貴既宗谷黑毛和牛!!
宗谷黑毛和牛
宗谷丘陵周冰河地勢
經過一小時既車程便到達稚內市旅館山一Check in.原本諗住食晚飯, 點知固日有班學生寄宿, 以便參加籃球比賽, 所以旅館要招待佢地先, 我地就約左八點半先食飯..
好細間房, 不過都有厠所
仲有時間我地就出去參觀稚內市防坡堤同ノシャップ岬.
看夕陽好地方
防坡堤建築
最後就去埋Sapporo 藥房買化妝品先番酒店, 酒店已經安排好晚餐啦, 於是我地快快食完晚餐, 等佢地可以收拾. 第七天就此完結.
一些實用資料:
宗谷岬 => 日本最北端
羊之雲之丘 => 士別市景點, 有羊巡遊, 剪羊毛等
稚內 => 日本最北的城市, 最出名食物係蝦夷馬糞海膽, 帆立貝, 一夜干, 黑毛和牛
另外有兩個島好值得去, 就係花之礼文島和利尻島.
旅館山一
好處: 一個字, 平! 一泊兩食都係7xxx yen, 我地第二日去礼文島, 民宿主人仲車我地來回碼頭同民宿呢, 仲幫我地預備飯團早餐係船上食.
壞處: 房間細, 唔係間間有獨立厠所, 食物普通


text:
家姐第一時間去拎辣椒豉油囉
鴛鴦湯底
手打墨魚滑 - 我一放入口 即刻同佢地講個口感好怪 原來佢地都覺呀 林 pat pat 嘅 下次一定唔會叫
鮮蝦雲吞 / 鳳城水餃 - 好多時都叫黎食架 鍾意佢地乜肥豬肉呢
紅薯粉 - 口感都 ok 起碼唔係林 哈哈
牛筋丸 - 我地鍾意食丸
鮮滑牛肉 - ok 架
( 22-MAY-2015 FRI )
今日 friday 就真係 happy friday 喇 因為聽日 off 星期一又放佛誕假期 連放 3 日勁正 ~
有 d 餓 咁就食芝腿治喇 依家阿姐好醒 我一話烘底 佢就會話大火 我飲奶茶 佢就話小奶 唔駛我講咁多嘢 哈哈 阿姐真係好有 heart 呢 ~
菇場唔忙 但四大天王番哂黎喇 係時候要乖乖地做下嘢喇 ~
一田又黎大減價 所以 lunch 去買嘢 買完都 12 點 45 分 好感恩排隊只係用咗 20 分鐘 算勁快添喇 因為上次排咗起碼個半鐘 仲要龍尾唔知邊度呢 ~
買完就買粉果同炒米粉番菇場食喇 好耐無食 覺得好鬼正 哈 ~
放工去探媽咪 去到巴士站又忍唔住落一田再買西柚汁 咁順便買多 2 樽黑芝麻粉 買完即飛去搭車 好感恩去到即有車呀 所以 6 點 10 分已經到醫院 lu ~
果道太郎魚柳 ( $48.90 ) - 我一心係諗住同家姐 share 食嘅 咁我比家姐嘅時候 佢第一句話妳又買咗呀 ?! 原來佢同同事講話阿妹鍾意食 所以買包比我 咁我叫佢即打番比同事話唔要啦 一 pack 已經好夠食架喇
SUNTORY 西柚汁 ( $49.90 / 6罐 ) - 里奧大人好鍾意飲架 雖然 expiry date 係 9月 但都係想買 12 罐 因為平時好似要 $13.90/罐架
馬玉山黑芝麻粉 ( $39.90 ) - 又係抵 所以買 2 樽
三祖紫菜 ( 無味精 ) 16 包 ( $33.50 ) - 未食過 不過好似好抵咁 所以買黎食 希望好食啦 哈哈
天狗網黑椒味 ( $17.50 / 2包 ) - 我好鍾意食呢種零食架
媽咪瞓覺 瞓到差唔多 7 點半 里奧大人咁啱放工 所以我其實勁想走 因為我好凍呀 但家姐話塞緊車 要 7 點 45 分到 咁就等埋佢啦 探到 8 點 05 分就走喇 ~
今日又照唔到超聲波 咁我問咗姑娘 佢話最快都應該要星期二先可以照 咁無計啦 繼續等囉 ~
約咗里奧大人去稻香打邊爐 所以坐的士走喇 兜埋工人番屋企 之後再去落淘大 ~
食下傾下 講講下又話我細細個已經好鬼惡死 不過我都認架 記得有份工 老闆企喺我面前聽住我傾電話 我都唔驚架 之後佢話我唔可以傾電話 我好惡死話 : 我唔識路你教我去呀 ?!?! 有次我去完洗手間 佢又居然話我成日去洗手間 因為去洗手間要經過佢間房嘛 咁我話急尿唔通唔屙呀 ?! 睇住佢塊臉真係紅哂架 不過我無理佢 講完即出去 ~
之後家姐仲搞笑 佢話佢第 1 份工比 admin 鬧 佢只係坐喺自己位喊 唔似我咁鬼惡 又話細個嘅時候 同我一齊行街 有個男人好大力撞到家姐 我好惡咁話邊個撞妳 ?! 死八公 家姐話佢比人撞完 人地行咗好遠先同我講 可能驚我個男人練過 哈哈 依家真係無咩火啦 人大咗 真係唔鍾意嘈嘈嘈 最多黑你臉 哈哈 ~
食到差唔多 10 點就走喇 家姐鍾意食完鹹要食甜 咁但大家都好飽 食唔到雪糕 家姐無啦啦彈咗句話 : 不如買爆谷食丫 我同里奧大人話佢痴線咩 食爆谷好飽肚架 唔好搞我地 ~
里奧大人拎 d 嘢番屋企先 我就送家姐搭巴士 好感恩去到即有車呀 ~
番到屋企即 pack 嘢 之後先沖涼 再睇下電視 12 點半先瞓 ~


text:
( 17-jun-2012 sun )
9 點 15 分起身 食完早餐番主日學喇 ~
里奧大人要做公司嘢 所以唔番崇拜 番到屋企佢即瞓覺 鬼咩 尋晚 12 點幾先瞓 今朝又早起身 ~
我就去買餸 番到屋企抹下嘢執下嘢 差唔多 2 點就陪家姐買熨斗 睇啱就叫里奧大人落黎幫下眼 同埋簽卡儲分 不過無貨 所以去另一間 好感恩有貨又有折 家姐超級勁愛紫色 凡係紫色都覺得好靚 咁啱買嘅熨斗係紫色 但原來要新款嘅得藍色 里奧大人一睇到個盒喺藍色就即刻問 sales 有無紫色 我同家姐都好愕然佢問得咁快 算佢啦 成日記得家姐鍾意紫色 ~
買完去大快活食 tea 因為家姐好想食雞肶 食完陪我去買鞋買銀包 佢仲買咗件衫 點知臨比錢時先知睇錯對鞋嘅價錢 所以我唔買喇 ( 其實訂咗貨架咋 ) 之後個 sales 態度差到不得了 但收錢果個又態度好好 不過我都決定要投訴個 sales 呢 ~
上到屋企 里奧大人幫家姐 dl 歌 又教佢熨衫 我就入廚房煲湯喇 家姐 5 點鐘走人 我就即沖涼呀 超熱 ~
是日懶餐 - 綠豆糭 + 南瓜粟米紅蘿蔔豬骨湯
綠豆糭 - 大姑奶同朋友一齊包架 好煙韌 我最鍾意食煙韌嘅嘢 不過有隻有頭髮 有隻鹹蛋係臭嘅 好嘔心囉 ~
南瓜粟米紅蘿蔔豬骨湯 - 材料有 1 個中國南瓜 + 3 條細粟米 + 2 條甘筍 + $30 豬骨 點知開大火半個鐘 懶去轉細火 10 分鐘後入廚房聞到燶味 好在唔係全濃 太耐無煲南瓜湯喇 唔記得南瓜係咪會出水 所以比咗好小水 因為我好驚 d 湯無味 點知.... 好在飲嘅時候無燶味咋 感恩 ~


text:
呢排專注隔離台既港姐update,呢邊都有成個幾月冇好好寫過一篇文章,係時候要pick-up返喇.
剛過去既一個weekend,我做咗一件18年都冇做過既事 - 過澳門! 大家係咪好驚訝點解我會咁耐冇去呢? 其實我都唔知點解,對上一次去(即92年),當時亦係8月,係我臨去加拿大讀書前最後一個暑假,跟媽咪同一班親戚表兄弟姊妹去既一次! 當時既記憶都好模糊,只記得響間service apartment媽咪同班親戚竹戰,表哥帶我地去一間舖頭買A貨polo shirt,就得咁多.
之後響加拿大讀書,返香港放暑假都冇去過澳門,到98年畢業返香港做野,竟然咁多年都冇去過! 其實機會唔係冇,只係唔知點解幾次機緣巧合,講黎講去都唔成事.不過今次機會又黎喇,事關女排大獎賽響澳門有分站賽,成班排球波友嗌住要去,我當然唔錯過抆衫尾既機會啦.就係咁,18年還一個心願既澳門之旅就響上星期六成行!
雖則話非常期待,不過過澳門始終都係"細唉野",冇咩要準備,所以星期六下晝響屋企咪咪摩摩整埋d野先同蕃茄施施然去碼頭.去到已經大約5點,匯合剛睇完波既隊友,前往我地住既service apartment!
黑色的士,好懷念呢
先到球場匯合,等我扮下野先,
我D一傳係咪好好呢
去到位於Oceans Gardens既Service Apartment,果真
唔錯呀.全屋接近有二千呎,有3間房,地方乾淨企理,
冷氣夠凍!! 六個人住夠哂空間!
露台夕影景色好靚呀
出門口時未睇完既卡通,竟然響澳門呢邊
睇返個尾,how perfect!
好大個廚房呀,如果會住多幾日,一定要煮餐飯!
眾人擾攘個多小時執靚個樣後,就正式遊澳門喇! 7點幾個個餓到隻鬼,梗係醫肚先啦,DM建議去佢"由細食到大"既澳門坤記,我地當然冇意見啦! 呢間坤記位於水坑尾街,原來都幾歷史悠久架喎,被喻為澳門平民葡菜飯堂.入到去一副舊式冰室格局,樓高兩層,冇豪華裝修,勝在夠街坊夠人情味.由於眾人實在太似剛放監出黎,所以嘭嘭聲叫咗十碟八碟,食咗再講!
個招牌有d證券行feel
馳名脆豬,搽牛油一流
咖喱牛腩,俾碗飯丫唔該
炆牛尾 ─ 我冇食,我不嬲麻麻
炒通菜
魷魚 ─ 幾惹味
薯仔肉碎 ─ 爭住送飯啦
葡腸+肉+豆 ─ d豆味好怪,唔多得
焗雞 ─ 其實係ok,但我好怕噚勁雞味
馬介休球 ─ 噫.... 有骨既.....
呢餐加埋酒水食咗六百幾蚊,ok啦.之後行去市中心逛逛,原來澳門既街道都幾有特色,我最鍾意d街燈,好有歐陸情懷,新舊建築交錯,有種上世紀六七十年代風味,感覺唔錯.街頭唔算好多人,但都幾商業化,什麼鉅記咀香園開到成行成市,好在起係d具特色既建築物當中,唔幫襯都可以欣賞下.
澳門一夜
呢個商場適合做10月哈囉喂場景喎
樓上古舊風格跟商業化既地舖相形成趣
Happy Face 葡撻
手信街人頭湧湧
大三巴呀!!! 記憶中係未黎過
長街角
乜黎架呢?
呢邊都有義順喎,當然叫個燉奶啦
必勝客個friend
最後去新葡京碰下運氣,原來呢度既Casino可以食煙喎,
煙霧彌漫好惡頂,個感覺完全唔似加拿大d賭場! 今次
發現一部骰寶機,即係買大細,玩上癮呀! 今晚幾好運
贏咗5舊水!
玩完係時候搵地方食宵夜
搵搵下去咗一條古色古香既巷仔喎
我都唔執輸影張先
最後都係搵唔到食宵夜既地方,其實眾人都唔算好餓,所以決定返酒店休息.但返去之前想去便利店買D水,點知搵咗半粒鐘又冇的士又冇水,為之氣結.最後俾我地搵到間OK + 貢茶店,如發現綠洲一樣! 不過之後都係要行返去賭場附近,先有的士搭! 講到尾,都係香港最方便 (或者係香港搞到我地對"方便"既要求太高)!!


text:
住宿: Apart Hotel by Hilton
前一晚我專登好夜先開始執行李, 搞到凌晨五點幾先訓
為的就係想一上機就訓訓訓
盡量較一較自己個生理時鐘,過到歐洲唔想有jetlag
其實訓左個幾鐘就起身啦
之前已經一早做左網上登機
所以都唔洗話太過早去到機場
本來有諗過揹背囊去架
但蜜月都要揹背囊又好似好慘咁
最後出動左我同細妹o既嫁妝 XDDDDDDDD
兩個Kitty 喼,哈哈...我個紫色喼,去到邊都比人讚呀
又有人問我係邊度買喎,媽咪果然好眼光
等待出發
呢日我會由HK出發,到達倫敦的Heathrow機場轉機去蘇黎世
第一次坐長途機都算ok啦
有得坐窗口位置,係機上睇左2套戲,食左2餐飛機餐
再唔係就打定d blog同埋小睡
話咁快就過
不過機場餐廳o既野食真係麻麻呀,又貴 >0<
連埋轉機,總共用左18個鐘呀.....暈 @@
由於呢晚咁夜先到
我專登book左間近機場o既酒店
又有接駁巴士由機場過去喎,非常方便
酒店環境都算唔錯呀
又夠靜,房間又夠大
不過第一晚我就發現,我帶黎個變壓器竟然漏左最重要果一個插頭
唉....邊個抆走左架...激死我
無辦法之下,唯有唔開netbook同用少d手提先啦
十二點幾左右就休息lu
期待第二日正式開始玩啦


text:
今次與我同行嘅兩位團友,分別係我媽咪 - B女,同埋我細妹 - 大笨蛋.
其實我同大笨蛋已經喺05年跟團去過賞花咖啦!而B女亦都喺03年冬天去過,但當時跟團根本好多地方都唔係好夠時間,而B女又係一個花痴,上年同佢去瑞士,佢見到啲靚花就開心到不得了, 當時我就應誠今年同佢去富良野睇花花,所以就成咗今次嘅八天北海道賞花の旅嘞!
今次乘搭國泰CX580由香港直航去札幌,但據知哩班機overbooked得好犀利,前兩日當我想 on line check in 時,有關網頁遲遲都唔放出嚟比我辦理手續,後來國泰重經 agent 要求我轉乘另外一班須喺大阪轉機嘅航班,比原先直航會遲大槪四個鐘先到札幌,但會 upgrad 我哋坐 business class 同埋每人賠贘現金 HK$1,000.00. 條件真係好吸引,但由於按行程今晚一到埗已經要好趕咁搭車入去富良野,如果重要轉機,根本就趕唔切,所以啲咁正嘅嘢都係無褔消受啊!
雖然已經辦理好網上登機手續,但為免有咩差池,都係早啲出機場好啲!所以而家就出發啦!(6:00 AM)
今次將會到訪嘅地方
小樽
重有之前冇去過定山溪,希望今次都順順利利同埋最緊要好天啊!


text:
之前一日去咗長島玩,呢日就決定留返喺名古屋,一早起身食完早餐,我哋就出發去犬山城,但由於名古屋D火車線仲亂過東京,最終我哋遊咗好耐火車河先到,耐到艾菲同燒腩仔都坐到瞓著(艾菲平日坐車甚少瞓得著㗎>.<).
艾菲向來鐘意睇D文化嘢,之前已經去過大阪城見識,今次來到名古屋都第一時間同米高講想去名古屋城,點知佢話犬山城係國寶級仲正,艾菲唔知係個伏來所以無反對,仲一直同艾菲講落車行十分鐘就到(網上睇旅遊資料係咁講),點知我哋落咗車喺36度高溫下行咗好耐,米高先話畀艾菲知目的地喺山頂﹗﹗﹗
行咗十幾分鐘終於見到登城嘅路,而隔離就有個神社,仲遇到一排嘅鳥居添,可惜艾菲已經熱溶咗,再無心機慢慢影靚相.
其實此行米高都好辛苦,烈日當空下仲要揹袋同推燒腩仔上山,艾菲只係後面拎住相機跟住行都已經覺得好惡頂.
行到尾段係D超斜嘅石級路,為免架BB車報銷唯有叫燒腩
上到去艾菲同米高已經頂唔住要搵櫈坐低休息,燒腩仔就好似食咗勁量
叉夠電就繼續攻上城頂啦﹗D石級大級到呢...
返來睇返D資料先知犬山城係日本僅存嘅木造天守閣,亦係最古老嘅一座城,唔怪得入場時工作人員好緊張,一定要我哋除鞋同著鞋套先准入去,而入面D梯級係比出面D石級仲斜同窄,所以入到去米高要全程手抱燒腩仔以確保安全.
千辛萬苦終於爬到上城頂(用爬呢個形容係一D都無誇,去到尾D梯級係直落咁滯),遊客可以圍住個城走一圈睇吓犬山市嘅風景,不過上面又高又無咩圍欄,所以感覺都幾危險,有一吓燒腩仔拗後個身想扭落地,艾菲個心真係怯一怯,好彩米高捉得實佢.
落返來同個城影張到此一遊相,再幫襯埋個育嬰室換完片就走啦(人哋連D咁古舊嘅地方都有育嬰室同換片設施,香港政府就成日話D設施係以前整落改唔到,係唔係應該要好好檢討吓呢?)﹗
食完雪糕好順理成章咁去行埋犬山城下町,點知...條街竟然係無人,亦無乜鋪頭有開門,熱到我哋要走入遊客中心坐陣涼冷氣﹗
行到後段,我哋終於都係頂唔住,入咗去呢個類似food court嘅昭和橫丁到涼冷氣同開餐,入面明顯係專做遊客生意,仲有D好日本風味嘅布置喺到畀人影相.
燒腩仔:出面又曬又熱,不如媽媽你借副太陽眼鏡畀我帶啦﹗
Day 1 HK>札幌
Day 2 札幌>帶廣 part 1
Day 2 札幌>帶廣 part 2
Day 3 阿寒湖>知床 part 1
Day 3 阿寒湖>知床 part 2
Day 4 知床>網走 part 1
Day 4 知床>網走 part 2
Day 5 網走>美瑛>富良野 part 1
Day 5 網走>美瑛>富良野 part 2
Day 6 富良野>蘆別>麓鄉>札幌 part 1
Day 6 富良野>蘆別>麓鄉>札幌 part 2
Day 6 富良野>蘆別>麓鄉>札幌 part 3
Day 7 札幌
Day 8 札幌
Day 9 札幌
Day 10 札幌>名古屋 part1
Day 10 札幌>名古屋 part2
Day 11 長島溫泉樂園 part1
Day 11 長島溫泉樂園 part2


text:
2015年3月11日 星期三
hea遊迪士尼
啱啱過咗嘅星期六係燒腩仔29個月大嘅日子,亦係迪士尼銀卡嘅特選周末,見佢病咗成個星期終於好返,我哋又就到時間就帶佢入去玩吓啦,今次決定hea玩唔睇parade同煙花,所以等燒腩仔瞓到自然醒,食埋個早晨全餐先慢慢入去,估唔到佢今次真係清醒過上次多好,一出地鐵站就見到歡迎牌上個Mickey Mouse(之前兩次路過都見唔到),仲來遠就見到噴水池兼肯行埋去畀艾菲影相.
唔知點解呢日唔太多人,甚至比上次平日來少,好容易就喺門口影到後面無人嘅相,之後叫迪士尼影相哥哥幫手影全家幅都好順利,哥哥仲有心情主動送貼紙畀燒腩仔添(好多都要問先肯畀).
上次見到呢架巴士時已經不顧一切咁衝埋去,今次一入去又係咁,仲主動叫艾菲幫佢影相,好彩佢仲未知架巴士係可以坐人,唔係實摞我哋同佢坐.
Hea遊第一站係搵巴斯光年,專登叫米高陪佢玩,但佢全程都係唔知發生咩事咁,反而出到來就好落力玩呢枝死光槍,不過我哋新年時已經收到表姑媽送嘅迷你版死光槍匙扣,所以完全無諗住買玩完就走啦.
之後見差唔多時間,就同佢去排隊等睇Golden Mickey,點知佢全程扭食糖,見到前面個小朋友食通粉又話要食(餓咗一個星期嘅後遺症>.<),最後艾菲都忍唔住話咗佢幾句,好彩都叫做收服到佢未失控.
等咗半個鐘終於有得入場,有過之前去戲院嘅經驗,入到去熄燈時佢都仲OK㗎,但開show一陣之後就開始扭,好彩中間有個位噴泡泡出來,加埋我哋氹吓氹吓都叫做捱到完場,唔使中途撤退,真心覺得好值得睇,咩卡通人物都有又唱歌又跳舞,最尾仲出動埋煙花,不過燒腩仔出來之後話好大聲佢好驚喎,咁無計啦...等大D先再睇啦...
之後同佢返去明日世界嘅餐廳坐低食嘢,叉夠電就去排隊玩揸車,已經專登揀parade時間去排,都等咗差唔多一個鐘先有得玩,好彩有車睇佢都無乜點扭,搞吓艾菲部新玩具,問吓哥哥拎貼紙,D時間轉眼就過.
我哋又係分兩部車玩,艾菲喺前面負責影相,米高就專責陪佢玩,睇佢V晒手咁,就知佢真係好鐘意揸車啦,落車之後仲即刻同艾菲講排隊再玩過添呀﹗
見佢個人keep住好忟咁,捽眼捽鼻又扭食嘢,我哋都決定唔勉強佢繼續玩,搵咗張凳坐低畀佢tea一tea再瞓個晏覺抖吓,等佢瞓醒都差唔多五點,因為夜晚有飯局要出返九龍,所以我哋行埋shop六點左右就閃啦﹗
訂閱: 張貼留言 (Atom)


text:
新年都未寫晒就到復活節了, 而且眨下眼都過埋, 時光真不留人!
復活節, 我地一家出動去左L.A.玩! 其實當初只係想新年去下布吉, 但機票太貴就改Easter至去, 點知遲d去都無平, 睇睇下去美國機票仲平, 於是扑搥! 本來都想搵下有無舊年d平機票去歐洲, 不過今年貴好多, 加上咁多恐襲, 去美國好似好d
今次都係搭夜機, 我地貪夜機啱啱好夠鐘瞓易瞓d, 同埋去到又係夜晚, jetlag都仲可以再瞓
十二個鐘後到L.A.了! 妹妮都話無諗過咁快會再黎. 唔知點解今次搞左好耐, 我地攞埋車都成零晨一點了! 上次12點已經返到屋企食埋宵夜了!
今次呢架車好新呀, 只行左4千2公里咋!! 雖然無係LA長住過,但係以前屋企移民係度時都成日飛過黎,所以都當呢度半個家,而且呢度都帶比我好多一家人既回憶. 返到黎見到熟識的路,社區,商店真係好多往事湧上心頭,由其媽媽已離開我地,佢最後幾年都係呢度渡過的...好想念佢呀.黎到呢度都諗起好多以前一齊去過既地方同生活片段.
今次住Arcadia, 零晨時份咩都刪晒無夜店, 我地去左7-11買左小小零食, 飲品就去短企出租屋. 呢間屋有兩房,1.5廁,入到屋感覺唔錯呀, 好乾淨幾舒服.即時打返香港報平安,Burger都識聽電話, 我地叫佢就週圍望!
有兩間房, 過幾日EE來都有得住
一早起身, 妹妮去旅行都要練下小提琴因為5月考試了
整體間屋好舒服好cozy
第一站我地去左最近屋企既mall食早餐, 呢日約左朋友仔去Kids museum, 索性係mall等. 加州陽光真係正, 天氣好好又暖, 一流!!!
去左麵包鋪買小小野醫肚, 因好快去食晏無謂食太飽
呢條好似丹麥卷又包住腸仔, 好好味!
D蛋糕都好靚!
食完早餐行下mall, 好耐無行美國d mall, 呢個mall已經比較多野買, 我地買得最多就係童裝!!!
上次住montebello時個mall都有playground比小朋友玩, 原來呢度都有, 香港商場真係要學下. 等小朋友唔會覺得行商場係件悶事!
第一餐去cheesecake factory食晏
小朋友見面特別高興, 無見大半年,妹妮都好掛住朋友仔Audrey同Zoe!難得相隔半個地球都可以keep到友誼, 我地趁朋友未去旅行前見多幾日啦 .舊年我地都係復活節係巴塞隆那相聚,佢地好開心呀
呢個沙律有甜甜地有d花生味, 我好鐘意呀
食飽飽出發去kids museum, 呢個地方以前未有小朋友都從來未去過
原來入面都幾多野玩同睇, 啱晒細路來hea一個下午!
除左成個好似圖書館有好多有關大自然既資料, 仲有繩網, workshop可以去玩
呢個洞係模擬蟻竇, 入面黑媽媽, 沿住路可以爬到上樓上, 但係我相信自己有敝室恐懼証, 呢d又窄又睇唔到前路既地方我諗起已經心跳加速, 真係唔敢爬入去
上返大堂, 就分左幾張唔同主題既枱, 咁啱呢張枱係有關石頭, 正正妹妮學校教緊不同種類石頭, 啱晒佢!
有個蜂巢添
另外有手工枱可自由參加整小手工
佢地就做左皇冠!
玩完室內玩室外, 出面有個Physic forest
用自己既力去拉起自己
爸b都去試, 當然越重越難拉
另外仲有不同力學既遊戲, 有d好似學是學非既實驗呢度都有
於是孚就興鬆過左第一日了,離不開食下雪糕,爸B 仲趁佢地玩時係附近跑左幾個圈添
呢晚我地去左San Gabriel附近食越南野,美國d牛肉河既湯底係好味D!!


text:
家長日後兩星期,就係燒腩仔學校嘅觀課日,呢日艾菲啱啱完成晒成個抗生素嘅療程,總算病好咗五成,雖然天氣忽然轉凍,但帶住個暖杯keep住咳時有熱水飲,都叫做頂得住,只係個人仲有D攰同周身骨痛(特別條腰,可能前一晚瞓覺壓親).
燒腩仔學校嘅觀課日分咗兩日,各有半班同學同家長參加,咁啱燒腩仔同妹豬被分開咗,所以艾菲無緣見妹豬媽一面,但妹豬媽早一日都有大約講過,睇完佢哋上堂會覺得好感動,所以艾菲一早同自己做定心理準備.
呢日無校車接送,所以艾菲要同燒腩仔一齊返學校,燒腩仔先入課室準備,艾菲就去禮堂聽校長介紹,聽返有咩要注意,最重要當然係叫我哋要投入,同埋唔好影相騷擾到學生,簡單講完就可以各自入去小朋友班房啦﹗
入到班房,小朋友們已經企晒起身歡迎我哋,燒腩仔見到艾菲無話好興奮,只係望吓望吓八八卦卦咁嘅樣,之後老師就叫大家一齊做體操,大部分小朋友都有跟住音樂做動作,除咗燒腩仔企咗喺到繼續發呆,每當佢望過來艾菲呢邊時,艾菲就即時擰開唔望佢專心望返老師,等佢知道要專心.
做完體操老師就叫大家小組坐聽故事,大家真係即刻推凳圍圈坐靚靚,初時燒腩仔都仲係繼續發呆,但老師講到一半左右,佢已經投入返識得舉手出去答問題,老師後來話想叫D未答過問題嘅小朋友出來,佢仲勁多事咁猛叫隔離位個同學仔出去添:P.
講完故事,老師就開始教大家一陣自選活動要做D咩,而喺呢個時候燒腩仔就開始坐唔定啦,pat pat完全唔喺張凳到,老師叫咗佢幾聲佢先坐返好少少,但無耐又再次起身擰轉望住我哋班家長喺到搞搞震,艾菲都無佢咁好氣>.<.
終於捱到自選活動嘅環節,呢一part係家長同小朋友一齊做勞作,起初燒腩仔都唔多理艾菲㗎,但佢見前面同學仔走埋來拖實媽媽,佢先無執輸咁來拖埋一份,同佢做完勞作同工作紙,吸好名印再交去適當位置後,佢話咁快就標咗入閣玩火車,艾菲就同其他媽媽吹吓水交流吓,然後忽然一秒唔使,三個喺閣入面玩緊火車嘅小朋友,一齊彈起身收晒D玩具再著鞋排隊,原來老師播咗歌示意夠鐘,但重點係D歌聲係超細聲㗎喎,事後同妹豬媽傾開都覺得老師呢個訓練好神奇,個個都好似上身咁即時收拾超合作﹗
跟住老師再次要求佢哋小組坐,將啱啱完成嘅親子勞作逐一拎出來分享欣賞,燒腩仔再一次pat pat坐唔實張凳,直情成個人反轉對住我哋班家長,今次艾菲都忍唔住指返佢望向前面,再加埋老師叫咗佢幾聲,佢總算坐返好咗DD,之後輪到佢份勞作被分享,佢都好主動舉手出去講解,表現都叫做有紋有路,艾菲感受到佢係真心享受自己嘅校園生活嘅.
分享完老師帶咗佢哋去洗手間排洗,家長就留喺課室填問卷,等小朋友搞掂就拎書包返埋位準備放學,唱埋放學歌就bye bye,當然燒腩仔又係四圍望唔做動作,事後都有同學仔媽咪笑佢,今日因為媽媽喺到所以特別坐唔定,平日佢喺學校係出名乖同鐘意對住人笑(佢上堂搞事畀老師罰嗰D得老師同艾菲知>.<),所以有唔少同學仔媽咪fans,唔...的確佢喺學校同屋企真係兩個人來㗎﹗就例如之前有同學仔媽咪報料,讚佢會主動去扶跌親嘅同學仔,艾菲聽完即諗「乜呢個我個仔來㗎?乜佢都識做D咁嘅嘢㗎咩?」,kakaka...
因為呢日提早咗一個鐘放學,艾菲本身諗過帶燒腩仔過海接米高放工,但大病初瘉嘅艾菲體力實在未回復,所以最終都係打退堂鼓,直接帶燒腩仔返屋企,喺屋企附近買個下午茶外賣,返上樓同燒腩仔食完就齊齊爭取時間午睡叉吓電,順便畀艾菲條腰抖吓啦﹗


text:
相隔左4年再寫返既遊記,有幾樣野覺得有好大感覺! 最大感覺就係物價! 呢4年間我既旅行仍然繼續,
最近亦再踏足歐洲,呢篇08年既馬耳他+突尼西亞,當時香港食個午餐都只係$20有找,晚餐大約都係$30,比較返當年既歐洲當然吓吓都十歐八歐當然平好多啦! 攪到我寫呢篇遊記時,回憶返好似樣樣都唔捨得食咁!
4年後既2012年,歐洲既物價仍然停留係08年,好似早前去完英國,入餐廳好多都係十鎊八鎊,相反香港食個最平午餐閒閒地已去到$3,4十蚊啦! 所以剛去完英國等地唔使再唔捨得食啦~
我還記得今個旅程買機票前,竟然係唔記得左嫲嫲既生日...攪到要同全世界人夾埋,話我呢段時間要返工好忙食唔到生日飯,仲要夾埋話電話都唔得閒聽Tim! 係嫲嫲既眼中,最錫既就係我,一路以來,習慣左每日都打過比我至安落,雖然每日打黎都係問來問去都三覆屁,如返幾點呀?食左飯未呀?拍拖未呀?
尤其係旅途中,親戚們已幫我講明我係唔會聽電話,但途中仍然差不多每日都打比我... 當時真係覺得有點煩...
不過依家想比嫲嫲煩吓都無啦! 相隔左咁多年先再寫返既遊記,已經無左嫲嫲Lu...
同唔到嫲嫲食生日飯,係途中又無掛住一直都身體健康唔使擔心既嫲嫲,旅途中及返來後都無乜特別既感覺,不過當幾年後寫返呢篇遊記,無左嫲嫲既呢一刻,感到是一種遺憾,感到愛得太遲...
旅程結束第一個到達候機室,係我從來未試過既! 旅程既完結亦都從未如此其待過,因為當年剛剛再次投入一段新既感情,之所以話旅行都要講Timing架! 雖然最後都分開了... 所以亦都係我唔好再拖,要完結呢篇遊記既原因!
另外,我發覺用太多時間去一小部份既地方不太適合我,太多時間反而太懶度度都唔想去;當年我剛置業,買了屯門望海景既單位,蝴蝶灣咁近都唔去,係馬耳他就日日去,自己屋企個景咁靚,反而馬耳他就係無靚景既酒店日日無所事事,真係覺得有點嘥錢同浪費左個旅程! 呢D日子我覺得係行程中久唔久架插一日就最Fit勒!
之前都講過,今個旅程係我自己既一個大膽突破,就係完全無plainning,突尼西亞既資料甚至完全係無Tim,由於當時Wifi未普及,我去到邊問到邊,就好似我都唔知撒哈拉沙漠就係南部一樣,要係機場書店睇地圖才知; 一出機場亦都唔知去邊搭車落南部,又靠熱心人士幫忙雞同鴨講身體語言才識點去! 呢個連自己都唔知下一刻發生乜野事既旅行方式都幾得意~ 不知不覺已經愛上了,與其出發前plan定幾點搭邊班車,幾點又去乜景點,一切都安排妥當,反而我覺得都唔及去到先慢慢發掘咁有滿足感,而且仲隨時遇到意想不到既事Tim~
完全無plainning,或去到當地先一邊玩一邊搵資料,係我往後既主要旅遊方式,況且依家Wifi咁普及,真係一D難度都無呀! 我鍾終於明白一個旅遊界有名既人話,現今科技發達,唔使吓吓都話”勇闖呢度勇闖果度”,只要買張機票就得勒!
突尼西亞
馬耳他
從網上搵到而又無去既藍視窗


text:
原本今日係要由朝教到晚,九點幾鐘出門口,一直到夜晚差唔多十點先返到屋企,點知突然間剎出隻 "鸚鵡",仲來勢凶凶咁,咁就無端端放日假,乜都唔駛做,朝早醒一醒時聽電台報告已經改掛o左 8 號風球,於是就疊埋心水繼續去搵我條仔 "周公子",點只一o訓就o訓到晏晝差唔多一點鐘,起o左身梳洗完之後就去煮 "早餐",話就話係早餐,但其實連 brunch 都唔係囉!因為煮得o黎都已經兩點幾啦,好多人o係呢個時間可能已經 plan 定佢o地o既 afternoon tea,所以,嚴格上o黎講我係三餐縮埋一餐食,真係夠哂慳皮!
自從媽咪走左o既第二日開始,我就無啦啦唔知點解,唔駛鬧鐘都自動自覺六點幾七點起身,仲唔會覺得 [支力] o添喎,真係好奇怪!我仲好記得媽咪臨走前同我講:「你唔好掉o左o的食譜啦,收番埋佢,我走o左之後,無人陪你,得閒你就可以煮o下o野食,打發o下時間,唔駛o係屋企咁悶.唏!不過你成日都o訓到黃朝八晏先起身,一日o既時間都好快過!」媽咪即係媽咪,真係了解我,但佢估都估唔到我會變到咁早起身,所以o的日子都真係幾難捱,而我開始去煮o野食亦都係因為佢呢番話!
後來個生理時鐘開始校番o岩果陣,我就要校定鬧鐘每朝8:00am起身,或者更做,因為要o係返工前做好家務:洗好衫,煲落湯,預備定夜晚果餐,做好清潔,執好屋,抹乾淨觀音佛壇………… 所以到o左近排就成日都唔夠o訓,做o左三十幾年人,眼肚都未試過咁黑,真係好想有一日真正放o下假,o訓番夠本,果然今日就夢想成真啦!個感覺就好似平時去超市格價時,見到o的唔係咁迫切要用o既o野,都會好忍到手,等到佢真正減價先買,每次都真係俾我等到喎,o係依家通脹高企o既時候,咁就可以慳到唔少啦!
好啦,繼續做o野lu!


text: 由Pizza面驚變V煞面嘅人妻裕美,2013年與拍拖一年多的圈外男友林恩浩(Jason)閃婚,可惜婚姻僅維持短短兩年.周刊驚爆裕美疑搭上吳若希緋聞舊愛黃子恆,更被影到攬腰到馬鞍山買餸,之後雙雙返男方位於西貢寓所玩煮飯仔,至翌日早上都未見裕美離開,傳出婚外情疑雲.裕美接受《蘋果》訪問時,自爆去年已經同老公辦離婚:「其實我同佢分開咗,唔係一個短時間,係上年分開.」裕美連聲否認,但噚晚(14號)有讀者爆料,指裕美老公Jason身邊啲朋友都睇唔過眼,因為喺大家眼中,Jason都係一個好男人,又好愛老婆,凡親老婆有活動,Jason都會請假支持老婆.報料者又指,查實呢件事發生咗,Jason因為唔想家人因為咁而更加討厭個老婆,所以一直都冇同屋企人講,剩係同身邊朋友呻.但係紙亦包唔住火,Jason已經搬咗返去自己屋企,據知亦差唔有半年左右.雖然裕美已經新歡黃子恆,但Jason原來仍未放棄.直到上個禮拜,Jason都仲有同啲教友講,仲想大家幫佢一齊祈禱,希望有個結果.報料者稱,Jason對老婆咁好,相信佢唔捨得離婚,係希望老婆返嚟,故此盡量爭取時間挽留女方,但係估唔到俾周刊影到裕美同黃子恆一齊,一切已然難以挽回;而裕美雖然未同Jason辦妥離婚手續,但就向傳媒稱已回復單身,令不少教友憤怒之餘,更為Jason不值.報料者又指,裕美婚後仍keep住識新朋友,且與家底豐厚者特別有緣.湊巧黃子恆都係有家底之人,難怪能成為密友,更成日上黃子恆屋企,裕美亦直認:「我哋有共同朋友,我估應該唔多過三次(上男方屋企).真係唔關佢事,佢好陰公,佢係好好藝人.」


text:
今日係旅程嘅最後一日
因為坐16:45分機 , 所以冇乜時間 hea
一早起身執好行李 去 checkout , 然後出咗去 Siam 嘅 food court 食啲嘢再行吓 !
順便買定今晚嘅宵夜返 香港食 ^0^
由於時間多嘅關係 , 所以食完晏仲可以"索"一陣先回程返酒店拎行李 出機場
為食嘅我返到酒店附近嘅商場 見仲有少少時間淨都唔肯放過要去食番杯雪糕先安樂 ~ hehe
呢間雪糕店 喺 BKK 嘅各大小商場都更有一間 , 多到呢 拍得住 7 仔 ~
佢哋嘅雪糕種類 , 款式都幾多 , 仲有雪糕 火鍋食 tim , 價錢 ok 唔貴架 !
tea time 仲有特價呢 ~ , 我揀咗杯椰青味雪糕球 , 老細就更係揀佢嘅至愛 ~ 朱古力味 ~ yummy
食完雪糕返酒店拎行李"打的" 去機場
今次我book 咗坐 Airaisa 航空 , 因為呢間 airline 啲機喺舊機場 , 離市區近啲 加上機場舊 地方細 冇得 shopping 可以遲啲出機場都得
喺 機場嘅 老麥 食咗個 火煺批 ( 呢個咸批都幾好味 ) ^^
食啲嘢後就夠鐘上機
8點正就返到香港 , 真係巧準時呢 !
回到家剛剛好有啲肚餓 , 可以食外帶 "泰"外賣喇 ~ haha ^^
Siam foodcourt 嘅芒果糯米飯 + 超市買嘅 泰版 > 莎莉雪藏蛋糕 ^0^
蝦仔 , 蟹仔 + 魷魚絲
END
後記 :
講樣低能嘢比大家知吖 ~ 哈哈
事原係 我見未試過坐 Airaisa 啲機 , 見佢呢排成日做特價好似好抵咁 所以" seafood癢" book 咗
之後去到泰國先發覺原來落點喺BKK嘅舊機場 ( 去到先知 , 我係咪好低能呢 )
( 好彩 bkk 我都算熟路 ,否則實比老細 剷爆 我賣佢豬仔 kakakaka )
呢個舊機場只得 的士 , 私家車 & 一架好殘舊嘅巴士出市區
機場服務員小姐話我知呢架巴士會經 Mo Chit 站
咦 ~ 順路喎 , 由 mo chit 到 victory 只係幾個站 ok喎 , 見行李唔重一於試吓坐巴士 , 反正的哋都好耐冇喺泰國坐巴士 .
開車後發現原來呢架巴士仲係用緊服務員喺車上售票收錢架 , 好懷舊呀 哈哈 ~
& 講番呢間 航空
佢哋嘅票價其只包票價 稅 , 係唔包飛機餐同 飲品 架 ( 我哋習慣食飽飽先上機 , 所以係冇問題呢 )
起飛後如覺得肚餓 口渴 亦可即刻購買 餐食 & 飲品
而行李方面都只係包 手提 7 kg , 如寄倉行李就首重 20k計收 hk$110.
如果想預早上網揀定機位 咁就每人每程盛惠 廿個大洋 > 即雙人來回 $ 80皮
寄倉行李都可以喺起飛前預早4 小前上網購買 , 會平過到機場先計 .


text:
( 31-AUG-2015 MON )
又星期一喇 仲天陰陰但無落雨添 咁嘅天氣 好難精神喎 哈哈 ~
早餐食芝腿治喇又 之後 8 卦又黎埋 傾多陣又番工 lu ~
做埋 report 就 hea 過 呢排好攰 無咩心機 所以都無咩 mood 上網 ~
Lunch 食叮米 加埋 d 肉碎一齊叮又幾好味 食完同 8 卦行一田 激死我 居然無得買王林蘋果 所以行多陣就去買零食 lu ~
好嘢 仍然 hea 過 傾下計 眨下眼就放工喇 ~
買完燻蹄就番屋企 浸好菜就開機洗衫 之後拖地 好耐無認真拖地 拖到出哂汗 ~
里奧大人 7 點放工 咁我等埋佢一齊食喇 因為想 share 一個丁麵呢 ~
是日懶餐 - 蒸大眼雞 + 燻蹄 ( 外賣 ) + 菜心
蒸大眼雞 - 媽咪比架 所以即刻蒸埋喇 唔係又擺幾年 ~
燻蹄 ( 外賣 ) - 最衰 8 卦啦 無啦啦講豬耳 搞到我想食爽爽地嘅嘢 但里奧大人唔食豬耳 我一定唔會買啦 所以買燻蹄囉 同埋我勁想食 d 酸醋呢 ~
菜心 - 尋晚食剩半斤 今晚清埋佢 ~
搞掂哂就熨衫 里奧大人就沖涼 佢沖完涼就接手熨埋 d 衫 咁我唔客氣沖涼 lu ~
呢日勁攰 所以 10 點半都一齊瞓覺喇 ~~~~
( 30-AUG-2015 SUN )
今朝 9 點半起身 因為家姐 10 點會到媽咪屋企 所以我話買早餐去媽咪屋企一齊食 lu ~
食完又傾下計 家姐居然對 Secret Garden 有興趣 所以比 2 頁佢畫啦 里奧大人就做公司嘢 我就打機 話咁快又 1 點 所以同媽咪去飲茶喇 ~
飲到 2 點幾 媽咪要番屋企食藥 我地正想開門 聽到後面有人喺度笑 原來係工人番咗黎 咁就好喇 可以跟番媽咪 d 藥 因為我地實在太論盡喇 ~
最搞笑係工人依家好緊張媽咪食唔食嘢 仲細細聲問我 媽咪有無食嘢 我覺得佢似媽咪個女多過我似 因為我無佢咁細心呢 ~
3 點同家姐一齊走喇 我又拎咗 d 牛肉同魚 之後買埋菜就番屋企 里奧大人就瞓覺 我就睇下雜誌咁囉 其實個人好攰 但瞓唔到 ~
呢排個人攰到無咩記性 完全唔記得打番去問牧師探訪情況 所以記得就即打 牧師話媽咪表面唔抗拒 但仲未係願意真正接受主 咁我都知嘅 但最緊要唔好抗拒就得 牧師同佢祈禱 佢都好開心 之後仲話請牧師飲茶 呢下搞笑 佢地傾咗半個鐘左右就走喇 但之後會再 keep 住探媽咪 咁都好 等佢更加認識神 做一個好好嘅見証呢 ~
6 點開始煮嘢 6 點 45 分有得食 因為其實今晚係超級簡單 哈 ~
是日懶餐 - 榨菜肉未配叉子燒餅 + 菜心
榨菜肉未配叉子燒餅 - 尋晚食唔哂呀 所以我拎番屋企食 但其實我已經比咗半盒人地架喇 如果唔係又要食多幾餐都似 因為今晚都食唔哂 要留番聽日做 lunch box 囉 ~
菜心 - 我無咩胃口 所以煮咗半斤菜心算喇 估唔到 d 菜心好甜喎 定係我太耐無食菜呢 ~
搞掂哂就同里奧大人一齊去 Taste 買果汁同合桃比媽咪 因為我地想買 d 無 Sodium 嘅嘢 咁比媽咪食下零食 無咁悶嘛 ~
番到屋企沖埋涼 睇下電視 11 點幾瞓 lu ~
~ 我好鍾意食海哲架 爽爽地
~ 片皮鴨就麻麻地好味
~ 松子魚一般啦
~ 因為一枱坐 16 人 所以全部小菜份量係 x 2 不過有 d 都食剩 所以要打包
~ 唔知咩海參
~ 砂窩雲吞雞
~ 宮保雞丁 ?! d 腰果唔脆嘅
~ 榨菜肉末
~ 叉子燒餅
~ 傻佬炒飯
~ 唔知咩炒拉麵 姑奶又話好好食 真係唔覺囉
~ 唔知咩津白
~ 蔥油餅
~ 炸銀絲卷
~ 蒸銀絲卷
~ 豆沙鍋餅
~ 酒釀丸子 係寧波湯丸囉 味道唔係咁夾咁 所以叫里奧大人幫手食哂去 哈
~ 桂花糕 仲有川貝燉雪梨
( 29-AUG-2015 SAT )
今朝 7 點 45 分先醒 咁里奧大人醒一醒去廁所 之後我拎袋衫出黎 叫佢起身就開機洗衫 點知佢叫番我轉頭 叫我開機洗衫 佢一起身可以晾衫 真係丫 以為我唔駛番工咩 哈哈 ~
約咗 8 卦食早餐 不過我今朝都遲咗 所以遲咗幾分鐘先番菇場呢 好在所有大粒唔喺到咋 ~
菇場唔忙 咁就好喇 因為真係無咩 mood 做嘢 ~
今朝牧師 10 點半去媽咪屋企探訪 希望媽咪唔驚啦 哈哈 不過最緊要媽咪唔抗拒 唔係都幾難搞呢 ~
放工番屋企 抖到 2 點就去食 tea ~
今日 2 個阿姨探媽咪 所以我地番屋企抖到 3 點半又出發去媽咪屋企喇 ~
佢地明明話 4 點半到媽咪屋企 咁我地都早半個鐘去到啦 點知佢地 3 點 45 分已經到媽咪屋企 真係好在特登早 d 出門口咋 ~
傾到差唔多 5 點 阿姨話同媽咪一齊出去食 tea 不過我真係食唔落 只係去傾下計 坐到 5 點 45 分就要走喇 家姐送 2 個阿姨坐車 我同里奧大人就去德福 因為今晚同大姑奶食生日飯呢 ~
又係金滿庭 不過今次就 book 房 因為總共有 31 個人黎食飯 食下傾下玩下 10 點食完就各自歸家 lu ~
經過馬莎 里奧大人又買咗 3 件裇衫 $299/件 好感恩 buy 2 get 1 free 好在上次忍手無買咋 唔係就激氣咯 買完都 10 點 45 分 不過咁夜買衫都唔錯 因為實會有房試衫 哈哈 ~
番到屋企沖涼 meme 摩摩都 1 點先瞓 ~
( 28-AUG-2015 FRI )
尋晚瞓得唔係咁好 唉 ~
早餐食奶醬多 其實真係無胃口 食到一半已經唔想食 不過無理由咁嘥 慢慢慢慢食咁囉 ~
菇場忙呀 咁都好 時候過得快 d ~
Lunch time 出去行下 之後忍唔住喊住打比里奧大人 唔明媽咪做乜鬼 明明出去食 但就同我講話喺屋企食蒸魚 都唔知佢想點 其實我覺得好煩 出去食就出去食 做乜要講大話 好在依家可以同工人 whatsapp 都知道佢其實食咗咩 ~
喊完好 d 所以買嘢食番菇場 其實又係食兩啖已經想唔食 雖然係我至愛嘅炒米粉 但覺得今次好難食呢 ~
2 點幾收到工人 whatsapp 話媽咪唔食嘢 之後家姐打黎話工人喊哂 好驚媽咪唔食嘢 咁即打比阿姨 之後再打比姑娘 佢話媽咪血壓心臟正常 喺佢地角度其實無咩問題 但在於屋企人角度就可能有問題 所以如果再唔食嘢 就去醫院囉 ~
唉 又令到我無哂心機 真係驚到對手都冰哂 好在今晚唔駛煮飯 所以都諗住去探媽咪 等我自己個心定 d ~
放工即去媽咪屋企 問佢食咗嘢未 佢反而問我去唔去食嘢 咁好啦 陪佢一齊坐下都好 難得佢肯坐 ~
紅燒野菌豆腐算最清架喇 最緊要佢肯食飯 咁先有氣力 我依家真係好矛盾呀 唉
工人同我講話媽咪唔食嘢 佢喊住同媽咪講 再唔食嘢佢走架喇 之後媽咪叫工人切半個梨 飲咗 d 奶 咁都好 依家真係要靠工人架喇 我實在好感恩有呢位工人 緊張媽咪程度比我同家姐更為甚呢 ~
里奧大人 7 點 15 分放工 不過我話未走住 坐到 7 點半左右 條腰骨無啦啦超勁痛呀 所以都要走喇 ~
陪埋媽咪番屋企 祈完禱就坐車走人喇 ~
約里奧大人喺屋企附近等啦 但我真係無咩胃口食嘢 所以去麥當勞算喇 想快 d 食完快 d 番屋企 ~
沖埋涼就睇電視 11 點瞓喇 ~
( 27-AUG-2015 THU )
今朝 8 點半起身 感恩個肚無痛 仲有 d 餓添 ~
尋日無食過嘢 所以都係打的番菇場 唔想行咁遠搭車呀 ~
買埋早餐 好在遲咗 10 分鐘 今朝勁忙 一路食早餐一路做 好小會咁樣 哈哈 ~
Lunch 食麥皮 因為懶得出街 ~
丫 3 點幾無啦啦個肚有 d 痛 都 ok 接受到 但就勁想番屋企瞓囉 ~
放工即走 感恩即刻有巴士 番到屋企即沖勁熱水涼 真係舒服好多呀 ~
里奧大人差唔多 8 點先放工 咁我叫佢買唐記點心番屋企食呀 突然間勁想食山竹牛肉呢 ~
食完就睇陣電視 11 點就一齊瞓喇 ~
( 25-AUG-2015 TUE )
今朝有 d 焗熱 所有喺街度見到 d 人着西裝 都覺得佢地辛苦 可以佢地都應該習慣咗 唔係點頂呀 咁鬼熱 ~~~~
早餐食奄列 正想食嘅時候 8 卦又黎到 食下傾下 好快又要番工 lu ~
菇場勁忙呀 做到 lunch time 都未做完 留番一陣再做 ~
食完 lunch box 就落去行下 行咗 15 分鐘就即番菇場喇 條街好焗熱呢 ~
做埋 d 手尾 3 點幾就可以 hea 過喇 ~
放工去街市買餸 番到屋企抖陣 抖到 7 點 見里奧大人都未打黎 咁我都預備定先 因為我用較剪剪粒粒 所以要多 d 時間 剪到咁上下 里奧大人話已經喺九龍塘 丫 咁遲 d 打黎 我又要快快手煮嘢啦 ~
是日晚餐 - 炒粒粒
炒粒粒 - 今餐用魚蛋代替豬肉 咁又唔錯喎 因為我唔想食咁多紅肉呢 ~
搞掂哂就開機冷衫 咁里奧大人去徑步 我就熨 3 機衫當做運動 佢番到黎 我先熨完 抖陣就沖涼 lu ~
終於每月一到 唔怪得咁鬼攰 咁睇多陣電視 11 點幾都瞓 lu ~
( 26-AUG-2015 WED )
今朝個肚小小痛 不過就成晚瞓得唔好 所以都係請病假 ~
丫 都唔知做乜鬼 肚就唔係咁痛 但成鬼日嘔 呢下先辛苦 ~
瞓到 10 點半打去診所掛號 不過要 11 點 45 分先有得睇 咁好啦 再瞓過 ~
11 點 45 分去到 等到 12 點 05 分先有得睇 醫生見到我 話做乜事臉青青 青得好緊要 我話瞓得唔好 佢問我做乜瞓得唔好 我話擔心媽咪 佢問擔心 d 咩呀 我話佢腎唔好囉 又唔戒口又懶 佢安慰我話媽咪認為咁開心咪有佢做囉 人生在世 如果妳要佢做乜做乜 佢又唔開心 而妳叫佢做 佢又唔做 變咗令到妳自己唔開心 咁不如妳放開 d 唔好諗咁多 其實都係嘅 我諗咁多都無用囉 ~
我其實最驚出診所 因為次次都係暈陀陀 唔知係咪出面太曬 所以我都急急腳行番屋企 一到大堂就望下塊鏡 原來塊臉真係超級白 咀唇又無血色 都幾恐怖下 ~
番到屋企點都要沖熱水涼啦 好在無暈 哈哈 ~
好喇 又瞓下醒下 瞓到 5 點就出廳喇 諗住睇下電視 點知都係瞓着咗 瞓到 7 點半 勁呀 ~
里奧大人今日上大陸 好感恩佢都 7 點到上水 叫佢食埋嘢先番屋企 佢番到黎都 9 點 lu 咁我都沖涼洗頭喇 因為今日全日無食嘢 洗頭就真係驚會暈架 ~
食埋藥 10 點即瞓 因為好難得今日全日瞓 而 10 點都有睡意呢 ~
清蒸茄子 呢個餸反而超級鹹 仲諗住清清地添 @@
豉汁蒸黃立鯧
白切雞 ( 半隻 )
( 24-AUG-2015 MON )
今日請假陪媽咪覆診 不過 9 點都醒咗 咁沖埋涼就去食早餐 之後就去媽咪屋企 lu ~
坐到 12 點就出去飲茶 飲到 2 點就搭的士去覆診喇 ~
媽咪話食紅燒豆腐 咁是但啦 豆腐都 OK 嘅
絲瓜雲耳炒鮮魷 呢個又係媽咪叫架 真係唔慣晏晝食呢 d 哈哈 所以我都無咩點食
覆診時間係 2 點 15 分 但等到 4 點 20 分先睇呀 勁攰 我同工人又唔敢瞓喎 一陣聽唔到個名就大鑊嘛 哈哈 ~
今次嘅醫生超級好人呀 見咗起碼有 15 分鐘呀 佢又會問媽咪點樣 咁我好多嘢問嘛 佢都講解得好清楚 真係好在陪媽咪 咁佢就無得講大話啦 醫生叫佢唔好出街食 因為腎衰竭要食好清 雖然腎功能唔好 但就唔係好差到要洗腎喎 ~
所以我成日同媽咪講 自己唔郁真係無人幫到妳 工人已經扶住佢行 10 分鐘 但一日行 10 分鐘邊夠呀 唔郁真係乜嘢機能都差啦 講妳唔聽 其實真係好煩 但我依家唔會鬧啦 係妳自己放棄自己 我唔想成日講 我都講到煩 妳要做就做 唔做就算 勸唔聽鬧又唔聽 妳鍾意點就點 最緊要唔好後悔自己所做嘅行為就得架喇 ~
拎埋藥 番到屋企都差唔多 5 點幾 超級勁攰 所以抖到 7 點先出去食嘢 ~
今晚里奧大人都黎食飯 佢話想睇下媽咪 佢 7 點半到酒樓 真係好感恩 因為算快嘛 初初佢預計要 8 點架 無諗過放工可以即走呢 但佢話頭先熄電腦嘅時候 有同事問佢嘢 佢勁驚又問好耐 好在問咗 1 分鐘咋 唔係就無咁快黎到呢 ~
家姐衰啦 尋晚無啦啦話媽咪塊臉黃得好犀利 搞到我尋晚勁擔心 驚到喊 所以好似無瞓過咁 咁頭先同里奧大人都經過間餐廳 係餐廳 d 燈光好黃呀 所以媽咪塊臉咪好黃囉 真係呢 ~
食到 8 點幾就番媽咪屋企 坐咗一陣又到 9 點 所以祈完禱就番屋企休息呢 ~
番到屋企即沖涼呀 抖陣又睇下電視 之後收到大食 whatsapp 話婆婆因為食飯時暈一暈 所以入咗醫院 唉 希望婆婆無事啦 ~
噢 真係好攰 11 點自己都瞓先喇 ~


text:
清蒸沙巴龍躉 ($79)
豉汁雞柳炒涼瓜 ($60) - 雞柳口感極怪 唔似食緊雞柳
( 30-JUN-2016 THU )
今朝 10 點起咗身 里奧大人之後都醒埋 咁家姐又差唔多 10 點半搞掂哂嘢 所以黎同我地食早餐 ~
家姐好搞笑 一坐低就攬住我手臂話好掛住我 勁似 Minions 呀 Bob 見到 buddies 咁呀 里奧大人話佢個動作好熟面口 我即比家姐睇呀 bob 點攬住 buddies 家姐都話似呀 哈哈 ~
我地諗住睇天煞:地球反擊戰 2 咁家姐都話睇 所以里奧大人食完就去影藝買飛 家姐好開心話好想食爆谷呀 無問題啦 三個人食無咁辛苦 呵呵 ~
我同家姐就番屋企 順便比 d 手信比佢 佢又試下我買 d 衫 估唔到佢勁鍾意 因為佢唔着長tee 家嘛 我買嘅時候 我話想買比家姐 但里奧大人都話未見過家姐着長 tee 所以真係好難想像家姐咁鍾意囉 咁下次我一定買埋比佢 lu 最搞笑里奧大人買咗 2 件 tee 家姐着得好睇 但里奧大人着上身就有 d 窄 所以里奧大人順勢比埋家姐 但家姐勁驚係男裝 tee 所以話比姐夫 無所謂啦 最緊要啱着就得喇 ~
好喇 沖涼喇 睇 1 點 25 分呀 買埋爆谷即入場 lu ~
睇咗 2 個鐘 但麻麻地好睇 可能我期望大咗 d 啦 ~~~~
一齊食埋 tea 就番屋企拎埋手信 家姐有兩大袋手信 我話零食果袋就星期日拎比佢啦 佢自己拎袋衫先 明明只係買咗 3 件比佢 之後佢要埋我 4 件同埋里奧大人 2 件 雖然我都鍾意 d 衫 但我都一定會比佢嘅 難得佢鍾意嘛 里奧大人好搞笑架 次次家姐鍾意我 d 嘢 佢就叫家姐拎啦拎啦 我實比佢 但其他人想要我 d 嘢 里奧大人就話要問過我先 呵呵 ~
試咗喺 Black Canyon 嘅 Browine 脆脆地幾好味喎
家姐 5 點半就番屋企喇 咁我都執下嘢 lu 去旅行買嘢真係好鬼開心 但買完番黎執嘢就好鬼痛苦 ~~~~~~~~~~~~
差唔多 7 點就去太興食飯 因為想快快趣清哂 d coupon 以免夜長夢多 之前屋企附近間執咗 諗住去德福食 原來佢搬咗入去以前 DSC 位置 仲要係今日先開張 呵呵 感恩呢 唔駛行咁遠 ~
食完行陣商場就番屋企喇 又要執下嘢咁囉 ~
沖埋涼就休息喇 11 點幾都瞓 lu 聽朝 8 點要起身呢 ~


text:
台式幹拌麵 - 因為最低消費要每人 $30 所以求其叫碗麵食 但呢碗唔好食
小鍋酸辣米線
( 30-APR-2016 SAT )
今朝 7 點 50 分起身 咁喺屋企附近 KFC 食埋早餐先番菇場 好在無遲到 ~
菇場居然忙 不過不在狀態 但點都要做囉 其實咁都好 好過我亂諗嘢 ~
咁我第一時間都同西瓜講定話可能之後有嘢搞 可能要突然請假 之後佢話 d 嘢係會程序搞架 逐樣逐樣咁 有程序架 果下我想話佢 係咪以為我又會詐詐弟弟請假呀 ?! 佢比我感覺好似驚死我請假咁 之後佢話佢媽之前都係佢搞嘅 唔識可以問佢 我一定唔會問佢 一陣同我 count 埋時間話幾多個鐘頭搞掂 唔駛請一日假都似 但其實講真 佢一句話 ok 明白咪得囉 點解講埋呢 d 嘢 令人咁反感呢 ?!
放工同里奧大人一齊去北角 約埋家姐 姐夫食嘢 姐夫鍾意飲茶 我地無咩所謂 咁里奧大人喺 group 話想食泰國嘢 但其實佢整鬼家姐 咁我同家姐又無胃口 所以一路行一路搵 點知一出商場就見到有間泰菜館 邪呀 哈 ~
我同家姐真係無胃口 但點都要搵地方坐家嘛 4 個人食 3 個 tea set 都每樣食剩一半 係好嘥 但真係食唔落 ~
泰式冬蔭功蝦湯金邊粉
香葉肉碎飯加蛋
泰式濕炒海鮮河
食完即走 因為約咗大酒店經理 3 點傾嘢呢 ~
我其實好想基督教儀式 因為我想安安靜靜 但家姐好想道教 咁我都尊重家姐決定 佢好開心呀 仲好多謝我地接受佢要道教儀式 其實儀式唔重要 我最想佢個心舒服 d 啫 但我就唔會參與儀式 咁其實家姐都明白架喇 因為我由信主開始 已經話唔會裝香比爸爸呢 ~
之後經理話無報夢係好喎 代表一路好走 咁家姐最安心 因為佢成日話媽咪無報夢比佢 ~
傾到差唔多 5 點 之後各自走喇 家姐佢地番屋企 我地就出旺角同晴晴拎 tee 再行去佐敦買洗頭水 ~
其實我唔餓 但我都要顧及里奧大人嘛 所以我話佢鍾意食就入去喇 唔駛理我 ~
食完就坐小巴番屋企 之後里奧大人拎埋張中銀信用卡就去衛訊買手機 買咗部 LG V10 原價 $4,100 咁計埋回贈同埋 cash coupon 減咗 $250 都好丫 因為多人 同埋差唔多 10 點 所以都唔過機資料住喇 聽日先搞 ~
咁頭先送咗張德福商場商店 $50 cash coupon 咁周圍睇下嘢 啱就用埋去啦 不過無嘢啱添 ~
沖埋涼就休息喇 之後里奧大人問我鍾唔鍾意部電話 我話你用家嘛 你鍾意就 ok 啦 留番部 G4 我用得架喇 佢話部電話係送比我架 唔怪得啦 成日問我鍾意咩色 又要我揀電話套 仲要係我鍾意嘅款式 又無啦啦 backup 我電話資料落電腦度 我都覺奇怪 你買電話啫 無啦啦又搞埋我部電話都有嘅 原來係送比我嘅 ~
其實我都無心機 唔想講嘢 知道自己全日係縐哂眉 真係笑都唔想笑 同埋好多人講嘢都唔太上心 總知叫我行就行 企就企 唔好要我諗 有 d 嘢直頭好似斷咗片咁 諗番好耐先記得 ~
今晚 11 點幾都眼瞓喇 希望瞓得好啦 依家好怕合埋眼呢 ~
帆立貝併三文魚鐵板飯
蟹撐壽司 / 螺肉軍艦
超大菠蘿汁
( 29-APR-2016 FRI )
今朝 8 點 20 分起身 食埋早餐就去覆診 lu ~
好日唔搭地鐵 一搭又話有信號固障 好在 9 點 40 分到診所 我去到係排第 2 但其實我應該係第 1 個嘅 因為我 book 左 10 點 咁即係先到先等 ~
醫生 10 點半先番到黎 第 1 個女人唔知去咗邊 咁所以到我 即係我都係第 1 個 感恩 ~
醫生同我 say hello 之後就縐哂眉望住我 縐到我坐低為止 我話係咪面青青呀 佢話係呀 之後我喊住話媽咪啱啱走咗 佢都即拎紙巾比我 再問媽咪點解走 之後安慰我 話呢一刻最緊要有老公支持住妳呢 ~
覆診再做埋婦檢 差唔多 11 點就搞掂 其實今日晏畫係陪媽咪覆診架 依家唔駛 所以我唔想番屋企住囉 ~
里奧大人仍然開緊會 咁我 whatsapp 問家姐今日食咩 佢話本來同同事 farewell 不過無心情所以唔去 我話陪佢食好無 之後佢打黎喇 聽佢把聲都幾開心 所以我話我依家搭車黎 我呢個路盲算勁喇 坐 110 巴士 咁開個 apps 睇 都有印象佢巴士站嘅位置 北京道有站 咁我行啦 之後要過 subway 點知出錯出口 錯有錯着 都諗住搵唔到就搭地鐵 點知行前見到有個臨時巴士站 濛查查見到好似 110 定 410 再行前 d 真係 110 咁啱有架巴士頂住 咁我就趕到車喇 記得媽咪叫我對家姐好 d 應該係媽咪教我行路定啦 想我陪家姐 唔係我邊會咁好彩 哈哈 ~
諗住去千兩 點知原來搬咗 我同家姐無胃口 所以我話去 food court 食嘢算喇 ~
越式小食拚盤 ($65) - 食剩一隻雞翼 其實真係咩都唔想食 但我想家姐食 d 嘢 因為佢仲要番公呢
家姐食食下又喊 我一定唔可以喊 佢話媽咪無報夢 嬲我地 我話唔報夢唔等如周圍去 我話主耶穌會帶住媽咪 放心啦 ~
佢話媽咪工人話我探媽咪果晚 媽咪起身問我喺邊 工人話我走咗 媽咪話走又唔同佢講拜拜 工人話因為妳瞓緊覺 之後媽咪工人話媽咪早兩日話遲兩日會死 家姐話工人做咩唔同佢講 工人話媽咪成日都講死 唉 我同家姐咪話邪囉 所以佢都話媽咪係點都會走 之後家姐又怨成日自己開 OT 無探媽咪 我話唔好諗咁多 最緊要媽咪走得舒服 我地唔捨得就一定 我地將來都會見嘛 佢依家同爸爸朱朱好開心咁生活呢 ~
家姐話姐夫同佢講 以後得番兩姐妹 要好好地喇 家姐話點解姐夫無話仲有佢 哈 ~
本來去太古城坐 606 但見係去小西灣 所以家姐話下一班先係過海 咁我話唔等啦 陪佢番公司附近 果度都有個站 之後家姐突然話好在頭先無上車 原來果個站真係去小西灣 如果我上咗就爆笑喇 ~
我今次唔喺牛頭角落車 試下喺九龍灣工業區落車 因為以前番工都會坐 606 過海 記得行去淘大都唔遠 但個 building 變咗個地盤 所以兜大圈 咁樣行番屋企都幾遠 可能個人好攰啦 ~
番到屋企都 3 點幾 勁攰呀 不過又瞓唔着 咁就熨 2 機衫啦 唔係里奧大人又會熨 佢呢個星期成日見客 頻頻樸樸好辛苦 我唔想佢咁辛苦呢 ~
佢去完太子再去葵興見客 番到黎九龍灣都 6 點 咁去秋月居食嘢 lu ~
食完就番屋企 之後沖涼休息 ~
唔知講開咩 我同里奧大人話我想死 死咗就算 之後佢好話: 咁佢呢 ?! 唔駛理佢架 ?! oh 咁又係 估唔到佢反應咁大 ~~~~
10 點幾都好眼瞓 所以都入房瞓喇 聽日要番工 ~
二人套餐 ($155)
極品海南雞 (半隻)
香煎手剁魚香肉餅
翠綠時菜
雞油香飯 x 2
( 27-APR-2016 WED )
里奧大人問我瞓得好唔好 我話麻麻地 因為好似成身慶合合咁 ~
無咩胃口 早餐食奶醬多算喇 ~
菇場唔太忙 咁寫寫下 blog 老闆突然笑笑口指住我枱面講嘢 大佬 勁驚呀 之後原來佢話幫我放咗枱面杯 yogurt 入雪柜 好奇怪喎 放喺枱度都望到嘅 哈哈 ~
無啦啦好餓 所以 lunch time 一到就即去買酸辣米線番菇場食喇 ~
里奧大人喺上環見完客都 5 點幾 居然去食下午茶米線餐 我話食小小嘢咪得囉 唔係一陣陪唔到我食飯嘛 ~
放工去探媽咪 咁無啦啦轉咗樓層 以為咩事 姑娘話因為情況穩定 所以轉房呢 ~
去到見到負責姑娘 話媽咪都係 d 水排唔到 所以心口唔舒服 又係叫佢食清淡 d 唉 個個都咁講 但媽咪唔聽 激死我 ~
我尋晚同媽咪講話唔探佢 佢話乜我唔係唔黎咩 ?! 我話黎睇下妳 幾日之後先再黎 ~
之後佢又係好好瞓啦 咁 7 點我都走喇 無同佢講拜拜添呀 其一嬲嬲地 其二係佢瞓得好林 所以我唔叫佢啦 訓訓下比人叫醒都驚家嘛 因為我都係咁 ~
唔知食咩好 所以試下柏檔喇 ~
食完就番屋企沖涼休息 好攰呀 所以 11 點都瞓喇 ~
( 28-ARP-2016 THU )
零晨 1 點幾電話響 點知係玩電話 頂佢 ~
之後 3 點幾電話又響 原來係媽咪工人 佢話醫院打黎話媽咪情況唔好 叫我地即刻趕去醫院 我同里奧大人即起身刷牙 打比家姐又唔通 好在媽咪工人打比家姐工人 所以大家都即趕去醫院 之後我兜埋媽咪工人一齊去醫院 ~
去到醫院 媽咪搶救緊 我不斷祈禱 好驚 因為太突然 我聽到醫生話打咗強心針 我已經心知不妙 之後家姐黎咗 到 3 點 48 分左右 醫生出黎話媽咪走咗 ~~~~
我心裡好難過 家姐喺咁喊 我唔可以喊 我要安慰家姐 ~
咁 call 咗舅父呀姨同 fat fat 大舅父舅母先到 之後呀姨姨丈同表弟 大食媽咪喺大陸黎唔到 細舅父要開工又黎唔到 之後 fat fat 都黎埋 ~
之後姑娘同我地講 3 點幫媽咪轉身 發覺媽咪心跳好微弱 所以即 call 醫生搶救 話媽咪走得好舒服 係好似瞓覺咁 而我地個個望到媽咪個樣 都走得好舒服 呢方面係我唯一嘅安慰 ~
醫生話幫媽咪打咗 12 支強心針 再搶救 40 分鐘 平時只會搶救 30 分鐘 但最終都唔得 ~
真係見唔到媽咪喇 我成個人都崩潰爆喊 我同佢地講 我覺得自己好賤 成日鬧媽咪 媽咪一定唔想見到我 但我同媽咪講話叫佢搵定個好地方等我 叫佢同爸爸朱朱好好地生活 唔再有病痛 開開心心呢 我地一齊陪到媽咪 6 點幾 送到媽咪去安靜室就走喇 ~
我地打的 兜埋工人 咁舅父舅母就落淘大坐巴士番屋企 ~
里奧大人今日要見假 所以一定要番工 7 點半佢都出門口 其實佢好想陪我 但我話我 ok 唔好影響工作 ~
我根本瞓唔到 開住電視 希望睇睇下瞓着 不過都唔知有無瞓着 哈 ~
加拿大嬸嬸差唔多 12 點打黎問候我地 之後佢話佢呢排都成日打乞痴 佢話上星期表妹嘅媽咪走咗 今日又走到媽咪走咗消息 不過佢都安慰我 話媽咪走得舒服係一種福氣 咁事實係 雖然好突然 但媽咪身體咁差 我都好驚佢要洗腎 依家舒舒服服咁走 我係唔捨得 但我都相信神嘅安排呢 ~
之後我又睇電視 其實我只係想有聲 里奧大人見完客就即趕番屋企 原來都 5 點幾 lu ~
7 點幾都未餓 里奧大人自己煮丁丁 我就食半條粟米就夠喇 真係無胃口 ~
沖埋涼又睇電視 到 10 點終於好攰 入房瞓喇 ~
( 26-APR-2016 TUE )
今朝里奧大人上大陸 6 點 15 分就要起身 咁鬧鐘響我都會醒一醒 叫佢帶埋麥茶就瞓番 之後佢個鬧鐘 7 點 20 分又響 尋晚已經叫佢熄咗本身嘅鬧鐘家嘛 佢又話熄咗 但依家又響 真係有 d 掹囉 好攰丫嘛 同埋我鬧鐘 7 點半就響 大佬 個幾鐘頭響 3 次鬧鐘 趕去搭飛機咩 ?! 真係人都顛 所以我再教到 7 點 40 分先起身呀 但咁搞法 根本瞓得唔好 ~
呢 d 天氣 個人有 d 濕重嘅感覺 同埋覺得牙肉有 d 腫 所以今朝食蛋牛治 唔想食多士 驚好熱氣 ~
番到菇場即焗杯牛蒡茶 希望飲咗好 d 啦 ~
今日有 lunch box 食完都唔落街行喇 好攰 ~~~~~~
里奧大人上親大陸都差唔多 8 點先番到屋企 咁我都探媽咪啦 又見無落雨 如果落雨就唔探架喇 ~
買埋袪濕料就去媽咪屋企 之後工人話佢想嘔 佢話打咗比姑娘 姑娘叫佢坐直 因為佢食完飯就即瞓喎 所以坐直好 d ~
咁我見佢手腳係腫嘅 摸落去係硬嘅 之後 send 相比里奧大人同家姐睇 佢地都話腫 要入院 但我問媽咪佢又話唔氣速 心口又唔痛 但唔理喇 我依家好聽家姐話家嘛 但我同媽咪講話家姐叫佢入院 佢唔想架 我叫佢打比家姐 佢打比家姐話: 呀妹痴線架 叫佢入院 之後家姐話對腳好腫要入院 乖啦 唔駛驚 我就唔會氹佢架喇 叫妳入院為妳好咋 ~
我星期五都話腳腫架啦 又話唔係 問咗工人星期日飲茶食咗咩 食鴨飯 不過係 4 個人 share 食 我心諗 食小小當無問題 但問題係妳比 d 咩人食嘛 痴痴地 之後我問多兩問 條友黑面 我都費事問 反正我都知係因為食嘢而水腫 ~
之後媽咪又話死就死啦 最緊要死得舒服 不過我當聽唔到 我只係覺得佢她煩 呢一刻佢個樣點辛苦 我唔覺得佢好可憐 我只係覺得佢好討厭 入院自己攞黎 仲要煩到人 ~
救護員一黎到都話媽咪腳腫啦 腫到上膝頭哥喇 話再唔入 今晚就會好辛苦 ~
之後救護員問媽咪有無氣速 佢又話有小小 頭先我問又話無 真係發神經 ~
今日天氣都焗熱 救護員見媽咪着住件褸 問媽咪係咪好動 工人話佢諗媽咪會凍 所以比佢着住 救護員同工人講話妳唔好用妳自己諗就當係 但其實媽咪懶到死 比咩佢又唔知 人叫佢着就着架 救護員再教工人 媽咪腳腫應該點同佢按摩 但治標唔治本 我直接同救護員講媽咪懶到死 係郁都唔係下下靠工人 係靠自己囉 ~
其實依家聞氣真係唔好 因為以前媽咪一氣速 會聽到佢 hehe 蝦蝦聲 但依家咁聞氣 如果氣速都聽唔到 hehe 聲 因為妳一定係夠氧氣 但救護員話我 concept 啱一半 佢講咗好多學術性名詞 話肺點抖氣 之後佢話有 d 人個肺有事 個動作係企喺度烏低個頭大力抖氣 咩地心吸力等到呼吸好 d 果下我勁驚 我行山嘅時候就係咁呀 但唔知係咪我以前衹過肺結核 所以肺唔係咁好呢 ~~~~
好感恩今次我可以跟埋車 一上車就 check 血液含氧量 我 60 咋 所以我不斷急切祈禱 求神加力比媽咪 最終指數好快去到 8x 感恩感恩 可以開車入院喇 ~
入到急症室無耐就種豆同打去水針 種得豆就即係要入院啦 之後聽到媽咪要照 xray 呀姐話唔駛換衫 ?! 姑娘話 urgent xray 呀 果下聽完有 d 驚 定係不嬲入院都係咁呢 ?! 因為我好小陪佢喺急症室入面架 ~
咁我問工人究竟佢食過 d 咩 佢話早餐去大家樂食炒麵同粥 有時下午茶仲想食燒鴨瀨 咁佢打比家姐 家姐唔比 佢話同工人講話想死 但工人都唔會買 佢就打比 fat fat 話想食燒鴨 fat fat 居然買半隻比媽咪 之後工人話媽咪食完幾嚿就好開心 但頭先一入院就話好驚死 我真係覺得好很煩 我同工人講 食咗唔應該食嘅下場就係入醫院 自己辛苦之餘仲要係煩到人囉 ~
媽咪照完出黎又入番房 之後話等上房 原來都 8 點 45 分 我驚里奧大人餓呀 所以我同媽咪祈禱完就走喇 ~
一上的士就打比里奧大人 問佢想食咩 佢話咩呀 ?! 我食咗喇喎 我嬲嬲地話又話等埋我食 佢話我喺 line 入面叫佢自己食嘢先 佢話 ok 我都話 ok 架喎 我都有印象講過 但當時喺急症室入面要睇實醫生有無黎 同埋唔方便拎電話出黎 所以打幾隻字就算 都唔記得自己打過 d 咩添 之後我話蝕咗啦 之後唔搭的士趕番黎啦 嗚嗚 ~
我話食杯麵得喇 佢覺得我好慘 之後佢話煮五香肉丁麵我食 我話唔駛 我唔係你咁鍾意食丁丁囉 同埋又要我洗 我好攰呀 唔想做嘢 所以食杯麵算喇 ~
番到屋企即沖涼 沖完涼食嘢就最舒服 咁佢又買咗麥當勞餐 食剩包薯條 咁我又食埋去啦 雖然呢餐又杯麵又薯條 勁唔健康同超級 heavy 但又好鬼正喎 最正係食完唔駛洗嘢 呵呵 ~
之後我同里奧大人講 話有樣好緊嘅嘢同佢講 佢個樣好驚咁 哈哈 我話今朝佢個鬧鐘又響呀 搞到我無覺好瞓 佢話佢搞錯咗 原來無熄到 唔好意思 之後我話下次上大陸 你將本身嘅鬧鐘擺喺梳化墊底下 唔好嘈到我呀 ~
今日雖然擔心又勞氣 但我都會選擇唔出聲 講多無謂 同埋喺醫院都安全 但我就唔會晚晚探媽咪 我講過話亂食嘢而入院 我唔會理佢 一星期探兩次已經好足夠 反正人地關心妳妳覺得人煩 ~
我同里奧大人 冰姑同呀 mi 話媽咪入院 佢地問完媽咪咩事之後 就會叫我唔好咁勞氣 不過頭先比佢激一激 我發覺自己由喉嚨到個肚都脹住哂咁呀 勁唔舒服 ~
勁攰呀 11 點都即瞓喇 但唔知係咪本身熱氣 再加埋食辣杯麵同薯條 個身好似慶合合咁 唉 希望今晚瞓得好啦 哈 ~
( 25-APR-2016 MON )
尋晚 10 點半瞓 瞓咗 9 個鐘都係攰攰地 唔通熱氣 ?!
里奧大人話背脊痛 所以請病假 嘩 我都想唔番 不過唔想詐病 呢 d 好邪架 ~~~~~~
食埋早餐 飲埋咖啡都小小攰 不過我都鍾意番工嘅 只係成日諗住可以瞓晏 d 就好 d 咁啫 哈哈 ~
菇場忙忙地 但 10 點幾就有 free time 喇 所有大粒唔喺度 勁爽 ~
Lunch time 出去食粥 之後行陣就番菇場喇 條街好焗熱呀 ~
行行下我打比里奧大人 我叫佢即刻落黎金姆指 佢好緊張問係咪我已經喺度 我話係呀 之後佢勁大聲勁心急語氣話: 妳又唔早 d 講 我依家即刻落黎 我話依家幾點呀大佬 1 點幾喇 仲坐喺度默默等妳咩 笑鬼死我 ~~~~
3 點幾終於落咗場大雨 希望無咁焗熱啦 ~
放工即走 里奧大人 5 點 15 分先有得睇 我話佢起碼 6 點先搞掂 所以我番到屋企 佢都未番黎呢 ~
咁我即刻滾番熱 d 湯 咁佢上黎即刻有得飲 之後佢都留黎 叫佢坐多陣就飲湯 早 d 飲好 d 嘛 最怕夜晚又要係咁去廁所 ~~~~
里奧大人次次飲完湯都食唔落飯 所以陪佢落去萬寧買奶粉啦 番到屋企就預備煮嘢 lu 咁 7 點半就可以食喇 ~
是日懶餐 - 豚肉炒銀針粉 + 蒜蓉菜心
豚肉炒銀針粉 - 之前買咗 1 磅豚肉 原來都好鬼多 所以分開兩次食就最好 今晚我飲完碗湯都食唔落嘢 因為食埋 d 湯渣真係好鬼飽 但無理由嘥家嘛 ~
蒜蓉菜心 - 頭先我將豉油老抽倒落隻碗度 之後再淋落銀針粉度炒啦 咁有剩豉油 第一個想法就係倒咗去 但又好嘥咁 所以停一停再諗 就比我諗到煮滾 d 豉油淋喺菜度 又好味又唔嘥嘢 所以我好羨慕 d 人可以見乜煮乜 又將剩咗嘅嘢用黎煮其他嘢 如果我咁勁就好 lu ~
洗埋碗就沖涼 再做埋 mask 就抖喇 好鬼攰 我覺得對眼皮係 dup 緊落黎 但唔想 9 點瞓 哈哈 ~
咁睇多陣電視 真係頂唔順喇 10 點半即入房瞓呢 ~~~~~~~~
水牛芝士比薩
肉醬焗意式雞肉雲吞
焗白汁雞肉菠菜
吞拿魚配蕃茄辣汁意大利粉
中華海草
( 24-APR-2016 SUN )
今朝瞓到 12 點先起身 爽 但個 body 仍然係攰 哈哈 ~
但里奧大人話瞓得麻麻地喎 好熱咁 不過唔知做咩 尋晚真係兩個都成身慶合合咁 可能沖完熱水涼即瞓 佢話兩個加埋有成 70 度添呀 所以張被好鬼熱 痴線 零舍誇張 哈 ~
梳洗之後就去食早餐 其實都係午餐 lu 所以食飽 d 一陣唔駛下午茶 慳番 d 呢 ~
里奧大人話我唔食麵 驚我唔夠飽 我話菠蘿油好滯架
里奧大人要做公司嘢 我叫佢番屋企先 唔駛陪我去買餸 ~
遲起身 d 時間真係超級勁唔見駛 所以咩都加快速度 今日一定要開機洗幾件冬天褸 一機洗 4 件衫已經爆哂 又難乾 不過我點都要洗 擺咗好耐 即係我心掛掛好耐 今日洗完就了咗心事架喇 ~
咁尋晚煲咗 d 牛蒡茶 煲翻熱再飲 唔係又唔記得架喇 我同里奧大人話 3 點前要飲哂 驚太晏飲茶 夜晚瞓唔着呀 ~
之後煲埋湯就熨衫 搞掂哂又 3 點 咁抹埋廁所就抖喇 條腰好痛呀 本來想煮 但知狀態唔好 一定煮得唔好食 (平時已經唔係好 其實可以用差黎形容添呀 哈) 所以我話出去食 lu ~
湯又煲好 同里奧大人話 4 點前好飲哂碗湯 唔係驚半夜成日去廁所 衰過唔瞓呢 ~
靈芝養肝湯 (雞骨草 / 蜜棗 / 雲苓 / 靈芝片)
好喇 到我抖喇 因為驚多人 所以 5 點 40 分出發去 Saizeriya 去到 5 點 50 分都要等位 好在等咗 25 分鐘左右就有位 其實本來想唔等 想去食韓國嘢 但一走又叫 number 唔係咁邪呀嘛 所以等埋囉 ~
食食下嘢 里奧大人話尋日 4 點幾諗起家姐咁話我 佢都嬲醒咗 所以我話我次次同佢地食完飯 夜晚瞓得唔好就係咁 我講出黎嘅時候 佢會叫我唔好諗啦 我話係好自然會諗架 依家佢終於明白點感受啦 哈 ~
佢又再講 記得唔好同家姐嘈 我話唔會啦 佢地想點就點 唔關我事 唔好問我想點就得喇 ~
餐廳好鬼焗 所以食完都即走 順便去價真棧買杞子 $35/300g 抵 不過好細粒 但我都想試下 最多落多幾粒囉 哈哈 ~
咁行行下經過藥房 里奧大人同我講話好在我行前佢幾步 唔係我實嚇死都似 我話巨強呀 ?! 佢話係會飛果 d 添呀 佢講完之後 我即刻好自己咁大力 fing 下頭髮 再 fing 下條裙呀 勁驚 ~~~~~~~~~~
好飽呀 喺商場行個圈就番屋企喇 番到去已經 7 點半 即切西瓜比里奧大人食 我叫佢 8 點前好食哂呀 唔係夜晚係咁去廁所 之後我喺度笑 今日講咗幾次幾點前幾點前要飲哂 d 咩食哂 d 咩 人都顛 哈哈 ~
開埋機洗衫就沖涼喇 里奧大人又做哂公司嘢 所以一齊睇戲呢 ~
仍然好攰 所以同里奧大人 10 點 40 分即瞓 大佬 唔夠瞓加上聽日星期一 好難頂架 哈哈 ~
( 23-APR-2016 SAT )
今朝差唔多 8 點起身 要快手快腳搞掂出門口 感恩去小巴站即有車呢 ~
早餐食豬扒包 今次好大塊豬扒 所以好飽 ~
菇場唔忙啦 忙都唔願做呀 哈 ~
放工就約埋里奧大人去德福買湯包 之後行到 2 點幾就食嘢 lu ~
已經叫小飯 但都一樣好多飯囉 咁我食咗幾啖飯先嘛 之後里奧大人就將 d 飯分開一半 我話我已經食咗幾啖喎 要佢食番多 d 之後佢喺度奸笑 真係當我傻呀 哈哈 ~~~~
食到超級超級勁飽 之後去 MP 睇生果 估唔到 1/4 個馬來西亞西瓜特價 只係 $14.9 即買啦 之前 1/4 都要成 $30 架 但確實又真係清甜又多汁嘅 不過我唔食得囉 太涼好易頭暈 ~
師傅 3 點打話半個鐘頭後到 好在買哂嘢啫 尋晚明明話今晚 5-7 之後就話 4-6 真係好在預咗今日係裝冷氣 唔會行得遠 唔係就趕頭趕命咁囉 @@
執好哂 d 嘢 師傅就到喇 整咗大半個鐘就搞掂 之後到我清理現場 咁順便又抹下柜 執下嘢咁啦 ~
之後家姐打黎話頭先有個 whatsapp 話 "明天會和婆婆一齊探媽咪" 佢以為係我 奇怪點解會咁講 話其實原來係阿姨黎嘅 佢再講唔知咩 但佢係串緊我 之後佢又話尋晚約咗朋友比嘢佢 佢差 d 唔記得 我話落 reminder 囉 佢話落咗都唔記得 我話咁妳自己落完 reminder 都要自己記住 唔可以依賴電話家嘛 之後佢話慣咗 reminder 就唔會自己記住 我話我唔會咁囉 之後佢問我聽日係咪探唔探媽咪 我話唔探喇 佢細細好串嘅語氣話: 都估到妳唔會咁好架喇 我聽完之後話好啦 拜拜 ~~
我慶到即 whatsapp 比冰姑 因為我知我就黎爆燈 之後我喊呀 同里奧大人講話家姐咁講我呀 佢聽到都覺好"銀"耳 而我都覺得佢唔開心 因為佢知我好緊張媽咪嘛 ~
我話佢地個個都當我衰人 因為咩都唔比媽咪食 係咪痴架真係 亂比佢食嘢叫對佢好 所以我同里奧大人講話今次絕對對佢地死心喇 佢地之後再食咩 我唔會再理 問我想食咩嘅話 我會話媽咪想食咩就叫咩 我唔會理 入醫院就入醫院啦 唔關我事 ~
次次我叫媽咪郁多 d 就話媽咪腎唔好 呀姨話腎唔好都攰 我話呀姨係咪醫生呀 ?! 醫生都話媽咪懶呀 要郁多 d 基本上醫生話得妳懶 妳都好勁 醫生通常用詞係好正面家嘛 就係睇妳 d 進度記錄 無理由會無進展 叫佢行慘過攞佢條命咁 人地先咁講咋 ~
里奧大人知我成日為媽咪擔心又勞氣 佢同我講話 妳地嘅方向唔一致 一定係鬧交收場 佢話唔好為媽咪而傷感情 我話佢同 mi 講嘢係一樣 所以我都知點做 我話其實最麻煩係媽咪 好在依家佢只問家姐食唔食得 家姐話唔食得 佢都照買 家姐就激氣 咁都好 唔好煩我 ~
之後我話我對媽咪唔好嘅話 我唔陪佢覆診啦 唔上網搵資料食咩對腎唔好啦 媽咪一話想食 d 咩 我同里奧大人即上網睇下好唔好 好似花生合桃咁 上網睇資料仲要睇埋包裝有無 sodium 成份架 唔係一話食就買囉 而佢自己從來無陪媽咪覆診啦 但就會陪姐夫覆診 車出車入 又唔見妳咁陪媽咪 ?! 我都唔話佢啦 媽咪入咗 2 個幾月醫院 我印象當中姐夫只係探過媽咪 1 次 因為佢地約咗朋友食飯 比我感覺係順便探埋媽咪 住咁近都唔探媽咪 有無話佢唔好呀 ?! 好多嘢我唔講出黎咋 ~
一路抹嘢一路喊 但咁都好 今次終於心淡 我同里奧大人講 個伴原來真係咁重要 陪我走每一段路 真係要有佢扶持 唔係我真係唔掂呀 嗚嗚 ~
今晚要去舖頭幫手 所以里奧大人 6 點就瞓一陣 唔知係咪喊完黎 我差唔多 7 點都好眼瞓 所以喺廳度瞓咗半個鐘呀 瞓完就好精神喇 哈 ~
出去食嘢 我話想食炸魚皮 咁去叙苑喇 ~
里奧大人話喉嚨有 d 唔舒服 所以食完就去食芒黑白 佢幾次食完都話喉嚨舒服咗 d 唔知係咪椰汁清熱關係呢 ?!
番到屋企拎埋 d 嘢 再去買芒黑白比姑奶就打的去舖頭喇 ~
9 點到 姑奶 11 點半走 佢走咗之後 反而做得更快 因為佢係咁叫里奧大人依樣點果樣點 叫到我到煩埋 哈哈 ~
搞掂哂都 2 點半喇 即打的番屋企喇 沖埋涼抖陣 差唔多 3 點先瞓呀 ~
( 22-APR-2016 FRI )
呵呵呵呵 又 happy friday 喇 我要開開心心 哈哈 ~
早餐食奄列餐 之後 8 卦又黎埋 今朝天氣好差咁呀 明明個天都光光地嘅 點知轉個頭望出去 個天已經黑哂 8 卦話早 d 番菇場 話驚落雨 但我就未走住囉 其實佢走咗仲好 我可以睇報紙 依家就算一齊食早餐 我都唔係咁想講嘢 因為佢做咗一件令我好反感嘅嘢 所以佢唔黎 我仲開心 不過我地來來去去都係食果幾間 實會撞到囉 ~
菇場忙下停下 清哂自己 d 嘢就最安樂 呵 ~
今日有 lunch box 我都鍾意食芋絲架 但里奧大人話"銀"胃喎 我話咬爛 d 咪得囉 ~
個天時光又時黑 所以都係唔出街行喇 ~
放工即走 里奧大人今日 1 點去深圳見客 估唔到同佢差唔多時間番到屋企附近 我話一齊上樓啦 好難得咁啱嘛 咁佢一路行 我一路笑一路啤住佢 d 人望住我呀 可能以為我痴線呀 哈哈 ~
浸埋菜就開機洗衫 6 點半開始煮嘢喇 7 點有得食 算係快 因為煮簡單嘢 ~
是日懶餐 - 韓式辣醬炒豚肉 + 菜心
韓式辣醬炒豚肉 - 下次都買豚肉 lu 薄薄地最正 因為快熟 哈哈 呢個餸好味呀 辣辣地 送飯一流 所以今晚要食飯 哈 ~
菜心 - 有幾條苦嘅 好恐怖 下次真係去番買開果幾檔算喇 諗住貴 d 好 d 點知仲衰 嗚嗚 ~
搞掂哂就去超市買嘢 好在里奧大人無陪我 因為我一出門口 就話送抽濕機黎 但好奇怪囉 明明話打比我家嘛 估唔到打比里奧大人 可能我頭先啱啱入 lift 呢 ~
行到差唔多 9 點就番屋企喇 沖埋涼就熨衫 10 點半就搞掂 終於可以抖下 ~~~~~~~~
今晚都幾攰 11 點 15 分就瞓 如果..聽日唔駛番工就好 lu ~~
( 21-APR-2016 THU )
呵 好在對眼唔腫架 不過里奧大人話腫喎 但我真係唔覺喎 ~
早餐食芝腿治 今次 d 芝士溶溶地就好味好多呢 ~
菇場又係忙下停下 一望個鐘已經 12 點 10 分 時間過得勁快 ~
Lunch time 去一田買湯包 之後去買車仔麵番菇場食 好耐無食喇 但又唔覺得話好好味咁 哈哈 ~
仍然忙下停下 無啦啦又暈暈地 唔知係咪頭先食咗白蘿蔔呢 ?!
暈下又忙下 又好快放工 lu 呵呵 ~
今晚去街市買餸 買完番到屋企都 6 點 15 分喇 浸完菜就醃排骨 之後煲八珍湯 煲好都 7 點 15 分 唔餓就去徑步啦 不過徑咗 1 個圈之後 驚自己無熄火 所以即番屋企喇 ~
原來有熄火 不過我唔再落去徑步啦 咁飲埋碗八珍湯就預備晚餐 ~
搞掂哂就沖涼啦 越沖越熱 心諗唔係唔舒服呀嘛 之後醒起頭先飲碗八珍湯 有當歸嘛 可能有 d 影響 咁尋晚又係越沖越熱 原來自己教咗 40 度熱水 之後教番 37 度就舒服喇 哈 ~
沖完涼就食嘢喇 里奧大人話今晚 8 點 15 分先放工 好在佢依家知道夜放工就會打比我 叫我自己食先 咁我唔駛等佢咁耐呢 ~
是日懶餐 - 豉汁排骨蒸芋絲
豉汁排骨蒸芋絲 - 簡單方便 又可以帶埋 lunch box 先正嘛 ~
洗埋碗就休息喇 今晚都幾攰 所以 11 點都瞓 lu ~
西檸軟雞
生炒排骨
( 20-APR-2016 WED )
今朝里奧大人要去機場見客 所以又陪我食早餐 好開心呢 ~
菇場居然忙 咁都好 眨下眼又 lunch time ~~~~~~~~~
家姐話呀姨婆婆會星期日探媽咪 我話未必得閒 之後唔知講開咩 話婆婆想我地每晚探媽咪 我話都痴痴地 唔駛做呀 ?! 叫佢自己晚晚探囉 講就天下無敵 之後家姐話其實我地探得唔多 咁其實我都承認 探佢佢又瞓 同埋佢又唔珍惜 而得妳快 d 走 咁點會有人想探妳呢 ?! 妳咁錫媽咪 叫妳探妳又話晚晚放 8 點 咁其實如果妳真係要探 妳望一眼都可以 妳覺得自己有虧欠嘛 所以唔好同我講話無時間呀 邊個住得近呢 d 無謂嘢 ~
成日覺得同媽咪一齊住 佢就會好番咁 因為有人 mon 住佢食嘢同埋知佢做運動 我話佢忽上腦定啦 我 9 個鐘頭唔喺屋企 點 mon 佢呀 核心問題唔係在於我呀 真係頂佢唔順 完全唔用個腦諗嘢 ~
今日有 lunch box 飽鬼到呢 仲食唔哂 d 扁意粉添呀 但真係唔可以夾硬食 因為已經飽到上喉嚨頂呢 唉 之後同自己講 短期內唔再食咖哩 嗚嗚 ~
仍然忙下停下 好快又放工 lu ~
今晚同媽咪 家姐食飯 我一去到媽咪屋企 佢當然係瞓啦 咁是但佢啦 之後我見到包魷魚絲 上次就見到包花生 唔應該食嘅都有齊 咁工人叫佢坐啦 我望到佢額頭好似黑黑地咁 我話妳真係要郁下啦 成日又亂食哂 排唔到毒好煩架 郁多 d 唔駛揹機 可以去遠 d 食嘢 咁仲好啦 ~
咁家姐 whatsapp 我 話想同媽咪食乳豬 咁我話是但啦 有事佢負責就得架喇 ~
之後同佢傾下計咁啦 隔咗陣 佢無啦啦又話會死 又叫我對家姐好 d 我話妳放心 我對家姐好好嘅 之後佢又講聽日可能會死 我都唔理佢 咁驚死又亂食嘢 ?! 驚死就郁多 d 啦 唔係就咁坐喺度嗌死死死 應該梗加積極面對人生啦 ~~~~
家姐好激氣話無乳豬呀 我心諗都痴痴地 乳豬幾咁鹹呀 ~
去到餐廳 媽咪又話死 可能聽日會死 我無出聲架 因為我唔覺得佢慘 只係覺得好煩 家姐話喎 醫生話妳無嘢 只係話妳懶 要郁多 d 我細細聲再同佢講 仲要唔好亂食嘢 之後媽咪話醫生話佢生 cancer 我話點解咁講 佢話醫生同佢抽血咁講 之後我話妳咁勁嘅 出動到醫生同妳抽血 ?! 我話醫生係唔會同人抽血架 家姐再問點解咁講 佢話佢覺得 我真係好想話佢都忽忽地 咁Q驚死就咪亂食嘢啦 ~
之後佢同家姐講 話我頭先話佢會死喎 呢下我火黎 我話妳咪亂講 我無講妳死 工人都話無啦 之後我黑面 我唔食嘢 同埋我真係好飽 咁家姐仲話叫我唔好咁 我叫佢唔好再講 因為我已經好想喊 同埋我喉嚨已經谷到好難吞口水 ~
咁家姐問媽咪仲想食咩 佢話想食咖哩牛腩同豉汁炒蜆 家姐真係睇下餐牌有無 真係忽上腦 ~~~~
媽咪應該知我好嬲 話我唔食嘢佢會好激氣 我想話慳 d 啦 我全程都無望佢 不過家姐又食唔哂 我先夾硬食 每樣餸剩 1/3 呀 無理由嘥嘛 ~
咁佢話隻狗依家每星期做一次針灸 每次五百蚊 我話一早就唔應該養狗啦 為咗間屋有生氣有聲就養 人地養狗係成日陪佢落街 唔係有病就帶佢睇醫生 比錢醫佢就好 之後佢話咁點解我要供樓 我都費事理佢 九唔Q搭八 養狗養到佢咁 其實個個都話 d 狗最可憐囉 好在唔係得我話 唔係跟得佢地多 真係以為得自己樣樣都係錯 佢地做嘅嘢就最有智慧呢 ~
之後同佢講話媽咪今日都食咗雪糕新地 家姐好錯然 問我點解會知 我話我掉垃圾 見到垃圾桶有 2 個雪糕杯 即係媽咪同工人每人一杯啦 家姐話媽咪尋日打比佢 問佢可唔可以食雪糕 家姐話唔好 之後媽咪喊 我即刻話痴痴地 所以我話其實佢問完妳都會買 打比妳真係好多餘 我仲話佢可能諗住呃埋妳話無食添 但人在做天在看 我好日唔會掉垃圾家嘛 點知一掉就見到雪糕杯 等如佢上次買蛋散咁 無諗過我會探佢 又比我見到 所以其實我都同家姐講 根本佢點都會買 是鬼但佢啦 唔好煩到我就得架喇 ~
同佢行埋萬寧就番媽咪屋企 媽咪第一句問我有無食哂嘢 我知佢知我嬲 咁我都好平淡語氣答佢話食哂 但就無望佢嘅 我覺得我唔走人已經好好 ~
我覺得媽咪隻腳係腫 但家姐話唔係喎 唔係硬嘅腫 叫媽咪郁多 d 就得 我話佢郁先得架 不過妳話唔腫就唔腫啦 妳咁有經驗 ~
之後同家姐傾計 傾到 9 點走喇 其實家姐只係唔鍾意我唔比媽咪食嘢 覺得我好衰咁 但其實佢只會累死媽咪 不過頭先單嘢之後 我決定唔再話唔比乜唔比物 反正我話唔比 佢地會照買照食 由他吧 總知我對手無染到鮮血就可以了 妳地鍾意點就點啦 唔好煩我 而我都唔再講咩 唔好問我意見 唔好叫我上網查依樣果樣 家姐叫工人同媽咪覆診嘅時候 錄低醫生講咩 我心諗都忽上腦 醫生叫媽咪唔好出街食 妳咪一樣同媽咪出街食 咁聽醫生講咩 對妳有乜很用呀 ?!?!?! 佢唔知我會陪媽咪覆診 不過我當日問完醫生嘢 我都會誇大醫生所講嘅嘢比佢知 睇下佢係咪仍然亂比嘢食比媽咪食 之後會問番佢 妳叫我聽醫生講咩 但妳又唔係聽醫生講 咁聽黎做咩 ?! 睇佢點答 呵 ~
里奧大人今晚 6 點唔夠番到屋企 一番到去佢都做緊公司嘢 咁我都沖涼先喇 情緒低落 要沖熱水涼冷靜一下 ~~~~~~~~
我問里奧大人 如果有一日我比媽咪 家姐激到暈咗入醫院 你會點做 佢話都唔需要問佢地 d 咩 因為佢都知媽咪 家姐都係唔用腦嘅人 但就一定比臉色佢地睇 因為激到我入院 哈哈 佢好小答我假設性問題架 所以佢知道有大單嘢發生 哈哈 ~
我忍唔住大喊 話頭先激到我就黎死呀 我話我樣樣咁上心 但到頭來得到 d 乜 個個當我衰人 之後佢用手幫我抹眼淚鼻涕呀 (如果我睇戲咁喊 佢就拎紙巾比我 今次居然用佢自己隻手抹 佢好小見我咁激動 我估佢都心情緊張亂了 哈哈)~
咁佢一路抹一路叫我唔好激氣 驚我甲狀腺翻發 當下我覺得佢真係好愛我 次次我一激氣 佢第一時間就驚我依樣翻發果樣翻發 其實佢真係好驚我有事呢 ~~~~
喊完真係舒服 d 已經忍咗好耐 唔喊可能我會谷死 ~~~~
今晚雖然極之非常唔開心 好在可以同呀 mi 同冰姑呻 再同里奧大人呻埋 心情鬆咗好多 因為我真係好驚 我咁對媽咪 係我嘅錯 ~
同冰姑 whatsapp 到 11 點半呀 原來已經咁夜 係時候要瞓喇 真係第一次咁夜 佢知我唔開心 所以點都會同我傾 事實傾完真係舒服好多 所以今晚好多謝冰姑同 mi 笠呢 ~


text:
踢完國際賽,聯賽又返嚟,呢輪重頭戲肯定係下個禮拜一嘅英超「雙紅會」,由利物浦主場對曼聯.如果講利物浦今夏最好使好用嘅新兵,可能第一時間會諗起前線嘅沙迪奧文尼,但小弟覺得中堅祖爾麥迪比都唔錯,可以同曼聯嘅伊巴謙莫域爭做今季英超最佳免費兵.
麥迪比今年25歲,喺德甲嘅史浩克04出道,嚟紅軍之前已經有近200場德甲上陣經驗.麥迪比身材高大,有1米95高,頭槌當然唔錯;不過,唔好以為佢係似紅軍名宿希比亞或者車路士隊長泰利嗰種英式中堅,呢位喀麥隆守將腳下工夫唔錯,幾有柔韌性,有一定向前推進能力,但有時專注力唔夠.唔計級數,齋睇特點的話,佢似里奧費迪南多啲.季初利物浦成日唔夠中堅用,馬馬度沙高長傷,卡拉雲同洛夫雲亦有啲「玻璃」,周不時養傷,麥迪比算係最硬淨.
麥迪比係領隊高路普睇中好耐嘅目標.以前高路普教多蒙特嗰陣,每次魯爾區打吡大戰,高帥都會留意麥迪比嘅表現,但要多蒙特直接買到史浩克嘅青訓產品,真係難咗啲.高路普自己都講過,佢一離開多蒙特後,就已經諗定如果新東家要買中堅,佢就會羅致麥迪比.機會果然嚟到,高路普喺今年一月出手,勸掂佢唔好同史浩克續約而過嚟利記;今季嚟到之後,麥迪比亦融入得好快,家陣已經鎖定正選位,係睇吓兩嚿雲(洛夫雲,卡拉雲)邊個冇傷,就做佢拍檔.
利物浦簽呢啲免費兵都幾有眼光,喺同一條防線入面,家陣踢左閘嘅占士米拿都係自由身加盟,由前任主帥羅渣士用誠意請佢過嚟.平嘢唔一定冇好嘢,件貨好唔好同價錢無關,而係同買嘅人眼光有關.


text:
2015年3月24日星期二
鹹蛋?鴨蛋?
2015年3月19日星期四
硬 margarine
超市賣開嘅 margarine 通常都係軟身,用嚟搽麵包嗰一款,唔可以用嚟整烘焙食品,但我又一直唔見有硬 margarine 賣,因為始終有啲西點製法係唔可以用液體油代替,例如牛油霜;另外試過用固體菜油整批底又唔多掂,雖然可以成形,但個 texture 真係太鬆脆,一脫模就散,所以我一直都好想知道究竟有無硬 margarine 賣.
2015年3月18日星期三
素公司治
平時我都好少出街食,兩餐多數都係自己煮,一來當然係慳錢啦,二來就係一向都唔多鍾意出街食.之但係咁,始終都係有機會要喺街外食嘅,由朝到晚都喺街的話就迫住要出街食喇!
以我嘅生活習慣,出街食的話好彩都夾到 tea time 時間,我都多數只會去快餐店攪掂,因為都仲可以 $2X 醫飽個肚.好多時都會叫公司治,飽肚得嚟又相對比較健康,少肉少油.近日行經某快餐店門口,經過時望到入面個餐牌,一份公司治原來已經加到成 $30 一份,以呢個價錢去食幾塊薄薄麵包同雜菜,真係唔多值,我唔想同食店交租囉!!反正自己整都無難度,應該係零難度先啱呀!
2015年3月15日星期日
煙肉薯仔粟米湯 Smoky Bacon Sweetcorn & Potato Soup
如果大家有睇過上次肉桂焦糖蘋果西多士條片的話,應該會覺得呢個湯熟口熟面,因為係同一輯節目內嘅 recipe 嘛!見材料都好簡單,而且屋企又有罐忌廉粟米蓉,一於又試吓啦!
番紅花免發酵薄包 Saffron Flatbread
睇 Gordon Ramsay 個節目真係學到好多嘢,由主菜到甜品,麵包到蛋糕都有教,真係夠哂全面.
其中一集主題係健康食譜,佢教大家整煙肉車厘茄煮青口配 flatbread 做 lunch,一見到呢個 flatbread 就已經下定決心一定要試整,因為唔使發酵,麵糰鬆弛過後就直接落平底鑊烘烤,夠哂方便,唔使嘥時間等佢慢慢發,天氣凍時就更加正呀!
2015年3月13日星期五
韓式海帶蜆肉湯 Jogae Miyeokguk (조개미역국)
今個禮拜又偷懶唔煲湯,試咗整 Gordon Ramsay 個西湯,效果都唔錯,不過份量只夠兩餐,所以今晚就另外再跟 Maangchi 姨學整海帶湯,遲啲先同大家分享番 Ramsay 個西湯啦!
韓國人好鍾意煮海帶湯,不單只生日會整,就連生完 BB 之後都係飲海帶湯補身.Maangchi 姨係教用新鮮青口去煮海帶湯,但係邊度咁易買到新鮮青口呢!原本街市間「大昌」都有急凍藍青口賣,可惜街市重建又俾「領匯」迫走埋,所以我就改咗用蜆肉喇.當然,味道一定會差好遠,但調味之後都唔差呢!
鮮橙杏仁玉米蛋糕
真係想死,個街市變成雞肋,唔好話買番薯咁普通嘅嘢都無,原來想買個富士蘋果都咁艱難!蛇果就有,但我唔多鍾意食,自從出咗富士蘋果之後都已經無再買喇!無富士蘋果又無雪梨,所以連續兩次都係買橙嚟供佛,加上依家又興 $XX/ X 個咁賣,攪到成屋都係橙,食都食唔切,有啲都開始有少少爛橙味,要快手攪掂佢!!
突然間俾我諗到用嚟整 polenta cake,趁今朝比較得閒,嗱嗱淋即刻整!!
2015年3月5日星期四
元宵湯丸
五香豆乾甘筍絲
2015年3月3日星期二
韓式泡菜煎餅 Kimchijeon ( 김치전 )
唉,有排捱呀!
之前見到 blog 友 Moonmoon 話佢去開賣餸嗰個屋邨街市要封咗嚟大裝修,只係留番每樣一,兩檔繼續營業,當時聽到都戥佢慘,但估唔到呢一日居然都會發生喺自己身上!
過咗農曆新年頭嗰幾日,屋企附近個屋邨街市就正式被「領匯」完全封閉,聽聞原本有百多個檔位,依家就只係提供得二十二個臨時檔位繼續經營,咁即係話,基本上每種產品嘅售賣檔位都只係得番一,兩檔.其實檔位數目少都唔緊要,只要產品種類夠齊全都 OK,但最慘係啲檔位 size 超迷你,有啲直情係比我屋企個廚房,廁所仲要細,唔好話擺多幾種嘢嚟賣,就連檔主企喺度想轉身都難,最簡單不過想買幾隻番薯煲糖水都無,皆因檔口地方少,菜檔阿姐話無可能放啲咁嘥位嘅嘢喺度賣!
2015年3月2日星期一
肉桂焦糖蘋果西多士
訂閱: 文章 (Atom)


text:
編按:作者阿豐為香港電視前飯堂厨師
首先我要自我介紹,我係香港電視裡面一個最基層嘅員工,我並唔係負責創作,亦唔係負責拍劇,更加唔係負責化妝,我只係公司職員canteen裏面一個負責煮飯嘅員工,我實在係睇唔過眼,所以對唔住我決定要響度鬧爆你.
你到底識唔識做生意㗎,你知唔知你其實唔駛蝕咁多㗎!你知唔知你請D員工返嚟原本唔駛比咁多錢㗎!佢地做創作嘅為左追尋夢想都習慣左一邊食面包或者杯麵一邊做創作啦!點解你要比佢地有溫飽,點解你要比佢地知道佢地嘅自身價值,要比佢地知道編劇仔都可以有尊嚴,佢地三餐無溫飽響D大台都習慣㗎啦!
你又知唔知你買嘅拍攝器材係唔駛咁貴㗎!你用到蔡司鏡頭咁高級,你係咪唔知果D係用嚟拍電影㗎!你用其他電視台用嚟拍劇嘅你知唔知可以慳好多!D觀眾只會覺得畫面靚左,鬼知你用到咁高級咩!
你知唔知你將一套拍左十幾廿集嘅劇集,為左緊湊同節奏感而將佢cut到淨返9集,你知唔知浪費左幾多錢同時間呀?你咪由得D觀眾睇垃圾囉!D觀眾咁多年都係咁㗎啦!咪由得佢地繼續雞汁送飯囉!
仲有,你飯堂賣到D野咁平做乜?16蚊個快餐,23蚊個即炒小菜仲要跟埋野飲,仲無得我用味精,你當呢度係善堂呀?咪由得D職員響出邊食味精捱貴飯囉!仲有果D劇組飯,點解要堅持三餸一湯日日唔同款,咪由得佢地響出邊餐餐燒味飯囉!都唔知你請我返嚟做乜?
上面我所講嘅只係冰山一角,但如果你做野求其D,小D理其他人感受,唔需要咁多創新,小D執著,小D良心,你知唔知你已經唔駛蝕9億幾,分分緊一半都搞掂,最後到我自己嘞!
你比我返朝8晚6,一個星期有一日星期六/日放假,你知唔知我做飲食係甚少返咁好嘅時間,我多左好多時間陪屋企人,我以前不嬲個女返左學我先起身,放工個女就一早瞓左,想見下都無,星期六/日想陪下D仔女去街就更加唔駛旨意,你比咁好時間我你叫我點返轉頭,我點捨得呢份工?
你一定要盡快搞掂個牌,記得揾返我,我一定會返嚟!到時慢慢同你計
一個小職員上


text:
愛台灣 ☀ 到台中去
2010‧09‧25
好野 坐左個半鐘飛機 話咁快就到台灣喇!
今次我地enjoy到免簽證嘅待遇 每人慳唔少呀
thanks god again! 班機冇delay 行李都好快出晒嚟
趁佢地去換錢 我同媽咪周圍影相! 我副新超型哩 哈哈!
一切都順利得緊要 話咁快連巴士站頭都搵埋 兼買埋票 架車仲好快嚟到tim!
之前上網睇 話統聯客運有D難搵 但我地一出閘就見到喇 所以大家第日唔洗擔心 好易搵架咋!
我地用半個鐘入左境 攞埋行李 換埋錢上車咯
台灣好多野都係過120CM先要比錢架!
坐左二十分鐘車程 到左高鐵站 我地都係第一次坐鐵 票價都唔平架 如果桃園去台北 可以坐客運好過喇
高鐵車票可以喺COUNTER買 亦都有呢D售票處
留意啊! 座位有分自由座同對號座 對號座多25台幣 佢會幫你劃埋位 唔似自由座咁要自己搵位坐
見到嘛 我地係對號座 有SEAT NO架!
車嚟咯 整體表現有95分 真係開得好快架!
半個鐘嚟到台中 真係快到暈 大把時間 食個靚LUNCH先 我地嘅第一餐
食物 : 牛肉麵 + 冬瓜茶 星級 : ★★ (5粒★為滿分) 評語: 牛肉冇味 似肥牛咁 麵都OK爽口 湯好清 冬瓜茶唔會好甜 但又太淡 我食完麵麵都唔夠 仲同YEEE去買麵飽 哈哈 我食咁多野都唔肥嘅 (梗係啦 我日日都辦大事 好健康架!)
星級 : ★★ (5粒★為滿分)
評語: 牛肉冇味 似肥牛咁 麵都OK爽口 湯好清
冬瓜茶唔會好甜 但又太淡
我食完麵麵都唔夠 仲同YEEE去買麵飽 哈哈 我食咁多野都唔肥嘅 (梗係啦 我日日都辦大事 好健康架!)
我地食麵飽 媽咪就去左高鐵站嚟7-11買野飲 途中見到關東煮
架高鐵模型幾靚架 可惜冇諗過買呢 哈哈哈!
婆婆同YEEE買左枝台灣多多比我 大枝過香港好多呀 好好味!
準時13:30 司機嚟同我地相認喇! 搬晒D行李上車
架車係老餅福士 七人車 都幾舒適 司機技術好好 大家都好想訓...
我到依家仲未興奮完 一邊開車一邊唱學校嘅金曲...
兩個鐘嘅車程去邊呢?
點解要嚟到台中咁遠呢?
唔通嗰度真係咁吸引 令我地坐咁遠車程都肯去...
下回再分解 SEE U!


text:
我哋揸車返酒店拎埋行李就出發.今日我哋會去位於湘南嘅麒麟廠參觀,我哋原本予算由東京去到麒麟廠附近大概一個鐘左右,點知中途塞車用咗兩個鐘先到,好彩予鬆咗時間,去到仲可以食午餐.見到附近有迴轉壽 就入咗去食,點知中伏,d嘢真係極難食,求其食咗小小嘢就頂唔順埋單.
叫做填咗肚,我哋就出發去麒麟廠,之前已經參觀過麒麟嘅啤酒廠,今次我哋參觀嘅係製造午後紅茶嘅廠,之前我哋已經網上予約好,當我哋泊好就有導遊小姐帶我哋入去,入到去先响d佈景板度影下相,再去會議室坐低,等齊其他參觀者,睇咗個介紹午後紅茶嘅短片就開始參觀嘞.由於導遊小姐知道我哋係外國人,對我哋特別照顧,安排多一位導遊陪住我哋,全程都儘力地用英文同我哋講解.我哋睇咗點樣製造膠樽,煮茶,入樽,套包裝紙,最後到一支支整好嘅茶入箱,過程好得意,當三儍見到生產線上面成千上萬嘅茶排哂隊等套包裝紙時仲'嘩'咗出嚟.除咗睇之外,廠方仲安排咗幾部機器俾我哋親身試下點樣整膠樽,打印到期日同埋套包裝紙.原來一入到工廠,職員同我哋映咗張相係用嚟印落去包裝紙上面,俾我哋套返落去支茶上面,再當紀念品送俾我哋,真係好有心思.唔經唔覺已經參觀完,最後嘅節目就係試飲時間,飲完抖咗陣映下相就走喇.
跟住我哋就揸車去靜岡市, 用咗成2個鐘先到.到埗先去酒店check in攞咗房先,再去食晚餐.由於牛餐食得比較少,大家都好肚餓,所決定食放題.呢間燒肉店响全國都好多分店,之前响京都食過一次覺得好正,所以今次再去食,去到人頭湧湧,職員話要等到9點先有得食,所以我哋就去附近嘅超市行下,買咗零食水果呢幾日食,再返去燒肉店食晚餐.我哋叫咗每人2980円嘅set,可以有100種食物同無酒精飲品揀,食100分鐘.一開始我哋點咗好多款唔同嘅肉類,大部份都好靚好新鮮,食咗一輪肉之後就開始食熟食,d嘢都好好食,最後當然唔少得甜品啦,除咗雪糕之外,最驚喜係個巨峰雪芭,又香又清甜,最啱食完燒肉消滯.
食完飯就揸車返酒店,我哋今晚住嘅酒店係靜鐵Hotel,會响度住兩晚.車位之前已經resever,泊好車拎埋行李就上房.雖然呢問係商務酒店,但間房一d都唔細,我哋book嘅係family room,房裏面有兩張雙人床拍埋一齊,夠哂一家五口瞓,間房空間好足夠,放咗床之外仲有位開喼.我哋沖好涼,食埋頭先買嘅水果就休息喇.
(Day 4 完)


text:
Selfish!
自從world cup完結, 大家都好似好快投入返自己既工作, 冇再見到同事未執好d眼耳口鼻就返工, 香港地生活節奏就係咁快,潮流話轉就轉!
過去果一個星期都比較忙, 除左因為埋數之外, 仲有d蘇州屎要攪, 因為同事一個唔小心按錯左制而影響晒所有飛機出口6月份既shipment 將fuel錢 totally加大一陪, 而且唔止只係香港, 而係中國都有影響.大陸有8個branch office, 所有shipment加埋既數…我唔敢想像! 範錯既同事緊係唔係d小角色啦, 有咁大權改數緊係d manager grand! 今次好大獲呀, 因為唔只係香港有事, china果d數都有事, china果邊一complain一定唔會咁易解決! 我用左2日既時間坐定定開行turbo去將錯既數刪除,入左千幾單shipment, 真係眼都定晒手又軟! 最慘埋數期將近, 原本有一星期時間去入數對數, 而家得返5日實在太迫! 我同berry越做越多埋怨, 為左填補我地呢兩日辛苦, berry屈左佢請我地食野!! Hehe.. 我地而家有100蚊買野食! 不過真係唔野少, 做到百佳!
我一直都認為我二哥好自私:今日教大家一個生字: selfish, (S-E-L-F-I-S-H) 自私咁解.今次佢自作主張, 將我個internet分線又冇事先問我同唔同意, 跟本唔尊重人而且得寸進尺! 尋晚仲咁夜走入黎間房唔how門, 開燈攪我部電腦… 大佬呀, 你唔洗做我同媽咪都要做架, 最曾佢冇禮貌!! 我越唸越覺得佢搵我笨.
開始時又話咩野行錢, 所以連internet都cut埋, 轉個頭不到十日又係咁洗d錢! 又去買新衫新鞋, 又買多兩隻龜返黎, 買零食啤酒… 夜晚又叫媽咪出街食唔好煮… 呢d全部都係d消費品而唔係必須品!! 如果真係行錢既唔會咁囉!!
講到尾我都唔明做咩要對佢好即, 佢以前有冇一次做過一樣野係俾我感受到佢係我亞哥佢係錫我? 以前我只係0係佢間房開佢部機聽歌咋, 佢一返到屋企就即係鬧人, 今年新年0係佢間房聽歌順便cut雜誌, 佢話我新年流流放d書0係佢度, 講晒粗口罵我… 我新年流流俾佢用粗口問候你估又好好受呀!?
部電腦對我黎講係財產之一, 我緊張佢唔想人整壞佢係正常, 要借部腦俾佢上網其實已經唔係好想, 但最後我都有借到.不過今次我真係忍唔到! 我真係唸唔到點解我要對佢好囉!? 今朝同媽咪呻左幾句, 媽咪叫我lock住間房, 鎖匙一條我keep, 一條佢keep!媽咪果然好聰明…
我估佢今早起身一定發晒老瀾, 以佢既性格一定係咁! 我唔理佢啦, 今晚返屋企同佢嘈都係咁話!!